<div class="spacer"><span style="font-size: 15px; font-weight: 300;">ไฟล์ใน Windows Registry เป็นไฟล์ที่มีความซับซ้อน ยากต่อการจัดการด้วยตัวเอง ซึ่งในนั้นมีไฟล์ที่สำคัญหลายตัวที่ระบบวินโดวส์ใช้ในการทำงาน ซึ่งหากมีไฟล์เสียหาย บางทีอาจจะทำให้ระบบปฏิบัติการรวนจนถึงขั้นใช้งานไม่ได้เลยทีเดียว</span></div>
<div></div>
<div class="detail">

ทั้งนี้ เวลาที่เราติดตั้งโปรแกรมต่างๆ ลงไปในเครื่อง ส่วนใหญ่ก็จะมีการติดตั้งไฟล์เข้าไปใน Registry ด้วย ปัญหา คือ เมื่อเราเลิกใช้โปรแกรม และลบออกจากเครื่องไปแล้ว ส่วนใหญ่ไฟล์ Registry มักไม่ถูกลบตามไปด้วย แต่จะกองสะสมเป็นไฟล์ขยะอยู่ในเครื่อง ซึ่งบางทีมันอาจจะมีปัญหากับไฟล์ Registry ของโปรแกรมใหม่ที่เพิ่มเข้าไปภายหลังได้ เราจึงควรลบ Registry ที่ไม่ใช้งานแล้วออกจากเครื่องไปบ้าง

<a class="image-zoomable" href="https://tips.thaiware.com/upload_misc/tips/2017_08/images/579_17080917295774.jpg" target="_blank" rel="noopener" data-size="1600x800"><img title="แนะนำ ฟรี 5 โปรแกรมล้างไฟล์ Registry ช่วยให้ Windows ทำงานได้ดีขึ้น " src="https://tips.thaiware.com/upload_misc/tips/2017_08/728/579_17080917295774.jpg" alt="แนะนำ ฟรี 5 โปรแกรมล้างไฟล์ Registry ช่วยให้ Windows ทำงานได้ดีขึ้น " /></a>

แต่ด้วยความที่ระบบไฟล์ Registry มันค่อนข้างซับซ้อน จึงมีผู้พัฒนาโปรแกรมสำหรับล้างไฟล์ Registry ออกมาให้ใช้งานกัน ซึ่งเราได้เลือกมาแนะนำ 5 โปรแกรม โดยทั้งหมดเราสามารถดาวน์โหลดมาใช้งานได้ฟรี

<hr />

<h2>Comodo PC TuneUp</h2>
<a class="simple-button-plugin" href="https://pctuneup.comodo.com/" target="_blank" rel="nofollow noopener">คลิกที่นี่เพื่อดาวน์โหลดโปรแกรม Comodo PC TuneUP</a>

Comodo PC TuneUp เป็นโปรแกรมจัดการ Registry แบบ All-in- one ไม่ได้ทำได้แค่ล้างไฟล์แต่เพียงอย่างเดียว แต่ยังสามารถซ่อมไฟล์ Registry ได้ด้วย

<img title="แนะนำ ฟรี 5 โปรแกรมล้างไฟล์ Registry ช่วยให้ Windows ทำงานได้ดีขึ้น" src="https://tips.thaiware.com/upload_misc/tips/2017_08/728/579_170809180057Q0.png" alt="แนะนำ ฟรี 5 โปรแกรมล้างไฟล์ Registry ช่วยให้ Windows ทำงานได้ดีขึ้น" />

โปรแกรมจะตรวจจับหาปัญหาใหญ่ๆ ภายใน Registry และทำการแก้ไขไฟล์เสียให้อัตโนมัติ ตัวโปรแกรมพัฒนาโดย Comodo บริษัทที่มีชื่อเสียงด้านระบบรักษาความปลอดภัยของระบบคอมพิวเตอร์

<hr />

<h2>JetClean</h2>
<a class="simple-button-plugin" href="https://software.thaiware.com/11561-JetClean-Download.html" target="_blank" rel="noopener">คลิกที่นี่เพื่อดาวน์โหลดโปรแกรม JetClean</a>

JetClean เป็นโปรแกรมขนาดเล็ก ที่มีน้ำหนักค่อนข้างเบา มีเครื่องมือให้ใช้งานอย่างครบครัน

<img title="แนะนำ ฟรี 5 โปรแกรมล้างไฟล์ Registry ช่วยให้ Windows ทำงานได้ดีขึ้น" src="https://tips.thaiware.com/upload_misc/tips/2017_08/728/579_1708091800578w.png" alt="แนะนำ ฟรี 5 โปรแกรมล้างไฟล์ Registry ช่วยให้ Windows ทำงานได้ดีขึ้น" />

JetClean มีเครื่องมือในการทำความสะอาดอยู่ 4 ตัว ให้เลือกใช้ Windows clean สำหรับล้างไฟล์ขยะในระบบ, Apps clean สำหรับล้างไฟล์ขยะที่เกิดจากการติดตั้งโปรแกรม, Shortcuts clean สำหรับลบชอทคัทของไฟล์และในเมนู Start ที่ไม่สามารถใช้งานได้แล้ว และ RAM clean สำหรับล้างหน่วยความจำ

นอกกเหนือจากนี้ยังมีลูกเล่นในการเพิ่มประสิทธิภาพในการทำงานของ Windows อย่าง Startup optimization, Internet booster, Performance booster ตัวโปรแกรมสามารถสร้างเป็นเวอร์ชั่น Portable สำหรับเก็บไว้ใน USB drive ได้ด้วย

<hr />

<h2>Wise Registry Cleaner</h2>
<a class="simple-button-plugin" href="https://tips.thaiware.com/579.html" target="_blank" rel="noopener">คลิกที่นี่เพื่อดาวน์โหลดโปรแกรม Wise Registry Cleaner</a>

Wise Registry Cleaner เป็นโปรแกรมแบบทูอินวันที่มาทั้งความสามารถในการล้างไฟล์ Registry และจูนระบบวินโดวส์ให้ทำงานได้ดียิ่งขึ้น

<img title="แนะนำ ฟรี 5 โปรแกรมล้างไฟล์ Registry ช่วยให้ Windows ทำงานได้ดีขึ้น" src="https://tips.thaiware.com/upload_misc/tips/2017_08/728/579_170809180715P0.png" alt="แนะนำ ฟรี 5 โปรแกรมล้างไฟล์ Registry ช่วยให้ Windows ทำงานได้ดีขึ้น" />

หน้าตาของโปรแกรมนี้มีความเรียบง่าย สะดวกต่อการใช้งาน มีความสามารถที่โดดเด่น คือ Registry defragmenter ที่ช่วยจัดเรียงไฟล์ใน Windows Registry ให้เป็นระเบียบ

โปรแกรมนี้สามารถอัพเกรดเป็นเวอร์ชั่น Pro ได้ด้วยในราคา $20 (ประมาณ 670 บาท) และมีค่าต่ออายุปีละ $15 (ประมาณ 500 บาท) ซึ่งจะเพิ่มความสามารถในการล้างไฟล์แบบ Multi-user, ตั้งเวลาในการทำงานของโปรแกรมได้ล่วงหน้า และมีตัวเลือกเพิ่มเติมในการตั้งค่าบูทของระบบคอมพิวเตอร์

<hr />

<h2>Auslogics Registry Cleaner</h2>
<a class="simple-button-plugin" href="https://software.thaiware.com/1123-Auslogics-Registry-Cleaner-Download.html" target="_blank" rel="noopener">คลิกที่นี่เพื่อดาวน์โหลดโปรแกรม Wise Registry Cleaner</a>

Auslogics Registry Cleaner เป็นเพียงโปรแกรมเดียวในทิปส์นี้ ที่ออกแบบมาเพื่อจัดการกับ Registry เพียงอย่างเดียว จึงไม่น่าแปลกใจที่ประสิทธิภาพในการทำงานของมันจะค่อนข้างดี แถมยังใช้งานง่ายอีกด้วย

<img title="แนะนำ ฟรี 5 โปรแกรมล้างไฟล์ Registry ช่วยให้ Windows ทำงานได้ดีขึ้น" src="https://tips.thaiware.com/upload_misc/tips/2017_08/728/579_1708101106366i.png" alt="แนะนำ ฟรี 5 โปรแกรมล้างไฟล์ Registry ช่วยให้ Windows ทำงานได้ดีขึ้น" />

ทั้งนี้โปรแกรมนี้ ตอนติดตั้งต้องระวังนิดนึง มันจะมีคำขอร้องให้ตั้ง Yahoo เป็นหน้าแรกในเว็บเบราว์เซอร์ให้เราปฏิเสธไป และมีขอติดตั้ง Auslogics Driver Updater ให้เราติ๊กออก

ด้านการทำงาน Auslogics Registry Cleaner จะมีการสำรองข้อมูลไฟล์ทุกครั้งก่อนที่จะทำการเปลี่ยนแปลง ทำให้เราสามารถกู้คืนไฟล์กลับมาใหม่ได้ในกรณีที่เครื่องมีปัญหาหลังจากการล้างไฟล์ Registry

<hr />

<h2>CCleaner</h2>
<a class="simple-button-plugin" href="https://software.thaiware.com/10155-CCleaner-Download.html" target="_blank" rel="noopener">คลิกที่นี่เพื่อดาวน์โหลดโปรแกรม CCleaner</a>

โปรแกรมยอดนิยมขวัญใจคนไทย ใช้ง่าย ลูกเล่นเพียบ อย่างไรก็ตามเรารู้สึกว่าบางครั้งการทำงานของมันออกจะรุนแรงไปหน่อย บางไฟล์ที่ถูกลบไปแล้ว จะไม่สามารถกู้กลับมาได้อีีก แต่ถ้าใช้อย่างระวังๆ ก็ถือว่าเป็นโปรแกรมที่มีความครบเครื่องมากเลย
<blockquote><a href="https://tips.thaiware.com/516.html" target="_blank" rel="noopener">อ่าน : 6 สิ่ง ในโปรแกรม CCleaner ที่คุณอาจไม่รู้มาก่อนว่ามันทำแบบนี้ได้ด้วย</a></blockquote>
<img title="แนะนำ ฟรี 5 โปรแกรมล้างไฟล์ Registry ช่วยให้ Windows ทำงานได้ดีขึ้น" src="https://tips.thaiware.com/upload_misc/tips/2017_08/728/579_170810115235m1.png" alt="แนะนำ ฟรี 5 โปรแกรมล้างไฟล์ Registry ช่วยให้ Windows ทำงานได้ดีขึ้น" />

เวอร์ชั่นฟรี ก็เพียงพอต่อการใช้งานพื้นฐานทั่วไป ก็จะมีความสามารถเพิ่มขึ้นอย่างเช่น ตั้งเวลาการทำความสะอาดล่วงหน้า, ตรวจจับระบบแบบเรียลไทม์ และมีระบบอัพเดทโปรแกรมอัตโนมัติ

<strong>ที่มา : </strong><a href="http://www.makeuseof.com/tag/top-5-freeware-registry-cleaners-that-improve-pc-performance/" target="_blank" rel="nofollow noopener">www.makeuseof.com</a> l <a href="https://tips.thaiware.com/579.html">THAIWARE</a>

</div>