<div class="spacer"></div>
<div class="detail">

หลังจากที่ <strong>Google Calendar</strong> ออกมาให้ได้ใช้งานกันและมีการปรับปรุงเรื่อยๆ จนมาถึงการเพิ่มตัวเลือกล่าสุดอย่าง <strong>Out of office</strong> เข้ามาเพื่อที่จะเป็นตัวเลือกที่ทำให้ผู้ใช้รายอื่นๆ ทราบได้ว่าคุณไม่อยู่หรืออาจจะยังไม่พร้อมที่จะทำงานในขณะนี้
พร้อมทั้งให้ผู้ใช้สามารถเพิ่มข้อความชี้แจงเหตุผลที่ไม่พร้อมทำงานในขณะนั้นด้วยตนเองได้อีกด้วย

ส่วนวิธีการใช้งานตัวเลือกใหม่นี้ก็แสนง่ายดายเพียงแค่คุณเริ่มสร้างกิจกรรมใหม่ภายใน Google Calendar และกดเลือกไปที่ปุ่มตัวเลือก Out of office เพียงเท่านี้คุณก็จะสามารถปรับแต่งข้อความต่างๆ ได้และยังสามารถเลือกผู้ที่สามารถมองเห็นข้อความนี้ของคุณได้อีกด้วย

<img title="Google Calendar เพิ่มสถานะ Out of office เตรียมให้ใช้งานได้เร็วๆ นี้" src="https://news.thaiware.com/upload_misc/news/2018_07/728/13873_1807021034069f.gif" alt="Google Calendar เพิ่มสถานะ Out of office เตรียมให้ใช้งานได้เร็วๆ นี้" />

และเมื่อสร้างเสร็จเรียบร้อยแล้วการแสดงกิจกรรมที่ได้เลือกเป็นแบบ Out of office ไว้นั้นจะแสดงผลเป็นไอคอนเล็กๆ อยู่ด้านบนสุดของปฏิทินในแต่ละวันเสมอ

ในกรณีที่เลือก Out of office เอาไว้ แล้วมีกิจกรรมอื่นๆ แทรกเข้ามาระหว่างวันไม่ว่าจะเป็นการประชุมหรืออะไรก็ตามทาง Google Calendar จะทำการตอบกลับให้อัตโนมัติโดยใช้ข้อความที่คุณได้ตั้งค่าเอาไว้แล้วนั่นเอง

นอกจาก Out of office แล้วทาง Google Calendar ก็ยังมีลูกเล่นใหม่ๆ เพิ่มเข้ามาด้วยนั่นก็คือคุณสามารถปรับชั่วโมงการทำงานของคุณภายใน Google Calendar ได้ละเอียดมากขึ้น จากที่ก่อนหน้านี้คุณจะสามารถกำหนดเวลาเอาไว้ได้เพียงแค่เวลาเดียวและถูกนำไปใช้กับการทำงานทั้งสัปดาห์ของคุณแต่ในตอนนี้คุณสามารถกำหนดเวลาในการทำงานของคุณในแบบรายวันได้แล้ว และถ้ามีคนพยายามนัดคุณนอกเหนือจากเวลางานที่คุณได้กำหนดเอาไว้ ทาง Google Calendar จะทำการแจ้งให้ผู้ใช้เหล่านั้นได้ทราบทันทีว่าหมดเวลาการทำงานของคุณในวันนี้แล้ว

โดยทาง Google Calendar จะพยายามดึงข้อมูลจากเวลาการทำงานของคุณที่ผ่านมาเพื่อเอามาใช้งานแต่หากมันยังไม่ถูกต้องเท่าไรนักคุณก็สามารถเปลี่ยนแปลงได้เช่นเดียวกัน

ตัวเลือกใหม่เหล่านี้จะปล่อยให้ G Suite Edition ได้ใช้กันก่อนเร็วๆ นี้ และสำหรับผู้ใช้ทั่วไปคาดว่าคงอดใจรออีกไม่นานเช่นกัน

<strong>ที่มา : </strong><a href="https://www.theverge.com/2018/6/27/17510656/google-calendar-out-of-office-option" target="_blank" rel="nofollow noopener">www.theverge.com</a>  |<a href="https://www.webpronews.com/google-calendars-new-out-of-office-mode-helps-improve-your-work-life-balance/" target="_blank" rel="nofollow noopener"> www.webpronews.com</a> | <a href="https://news.thaiware.com/13873.html">THAIWARE</a></div>