<span class="headnews"><strong><span style="font-size: medium;">พบอีเมลฟิชชิ่งโจมตี ISP หลอกขโมยบัตรเครดิตคนโหลดบิท Game of Throne</span></strong></span>

เว็บไซต์ TorrentFreak รายงานว่า ผู้ให้บริการอินเทอร์เน็ตหลายรายในสหรัฐอเมริกา สหราชอาณาจักร และออสเตรเลีย ได้รับอีเมลที่อ้างว่าส่งมาจากตัวแทนบริษัท HBO ผู้ถือลิขสิทธิ์ซีรี่ส์ Game of Throne โดยเนื้อหาในอีเมลระบุว่าลูกค้าของ ISP ดังกล่าวมีการดาวน์โหลดและเผยแพร่ไฟล์วิดีโอ Game of Throne โดยไม่ได้รับอนุญาต และให้ลูกค้ายอมจ่ายค่าเสียหายโดยกรอกข้อมูลลงในเว็บไซต์ที่แนบมากับอีเมลภายใน 72 ชั่วโมงมิฉะนั้นจะถูกดำเนินคดี

<a href="http://eau-eastern.asia/ict/wp-content/uploads/2016/07/2016-07-11.png"><img class="size-full wp-image-73 alignright" src="http://eau-eastern.asia/ict/wp-content/uploads/2016/07/2016-07-11.png" alt="2016-07-11" width="296" height="286" /></a>

จากการตรวจสอบพบว่าอีเมลดังกล่าวเป็นอีเมลประเภทฟิชชิ่งที่หลอกลวงให้ผู้ใช้เปิดเผยข้อมูลสำคัญ เช่น รหัสผ่าน หรือข้อมูลบัตรเครดิต ซึ่งผู้ประสงค์ร้ายจะนำข้อมูลที่ได้ไปสร้างความเสียหายต่อไป อย่างไรก็ตาม ผู้ให้บริการอินเทอร์เน็ตหลายรายได้หลงเชื่อว่าอีเมลดังกล่าวเป็นของจริงและส่งต่ออีเมลฉบับนั้นไปให้กับลูกค้าของตนเอง

ตัวแทนจาก HBO กล่าวว่า บริษัทมีส่วนงานที่ดูแลเรื่องการละเมิดลิขสิทธิ์จริง แต่จะใช้วิธีการประสานงานกับผู้ให้บริการอินเทอร์เน็ตเพื่อปิดกั้นการเผยแพร่ ไม่ได้ใช้วิธีข่มขู่ให้ยอมจ่ายเงิน

ปัจจุบันผู้ประสงค์ร้ายเริ่มหาวิธีการใหม่ๆ มาใช้หลอกลวงผ่านอินเทอร์เน็ต การโจมตีแบบฟิชชิ่งก็เป็นหนึ่งในวิธีที่ยังคงได้ผล โดยรูปแบบส่วนใหญ่ที่พบมักจะเป็นการหลอกให้เข้าไปยังเว็บไซต์ปลอมเพื่อกรอกข้อมูล วิธีการป้องกันไม่ให้ตกเป็นเหยื่อ ผู้ใช้ควรตรวจสอบที่อยู่เว็บไซต์ก่อนกรอกข้อมูลสำคัญ ไม่ควรคลิกลิงก์ที่แนบมากับอีเมลน่าสงสัย และหากพบอีเมลที่มีลักษณะข่มขู่ให้จ่ายเงินควรตรวจสอบเพิ่มเติมก่อนทุกครั้ง

<strong>ที่มา: <a href="http://thcert.co/ERcek0">News</a> I <a href="http://thcert.co/yoT4qj">TorrentFreak</a> I <a href="https://www.thaicert.or.th/newsbite/2016-07-08-01.html#2016-07-08-01">thaicert</a></strong>