<div class="spacer"></div>
<div class="detail">

การปรับโฉมใหม่ให้กับ <strong>Gmail</strong> ของ <strong>Google</strong> นั้น นอกเหนือจากการเพิ่มฟีเจอร์ใหม่อันแสนชาญฉลาดอย่าง <a href="https://news.thaiware.com/13430.html" target="_blank" rel="noopener"><strong>Smart Compose</strong></a> ที่จะให้ AI เข้ามาช่วยเขียนอีเมล์ให้คุณ หรือ <a href="https://news.thaiware.com/13318.html" target="_blank" rel="noopener"><strong>Snooze</strong></a> สำหรับการตั้งเวลาเตือนให้มาอ่านอีเมล์ในภายหลังได้ Gmail เวอร์ชั่นใหม่ยังมีอินเทอร์เฟซในส่วนที่เกี่ยวข้องกับการ <strong>Mention</strong> เพิ่มเข้ามาด้วย

โดยเมื่อคุณเขียนข้อความใหม่ หรือตอบกลับอีเมลใดๆ คุณสามารถแทรกที่อยู่อีเมลลงในเนื้อหาได้โดยการใช้สัญลักษณ์ @ ตามด้วยชื่อ (แบบเดียวกับการ Mention ใน Twitter) ตัวอย่างเช่น เมื่อคุณพิมพ์ลงไปว่า @xxxx ก็จะมีแถบแสดงรายชื่อผู้ติดต่อของคุณเพื่อให้คุณเลือกว่าใคร ในกรณีที่มีชื่อซ้ำมากกว่าหนึ่งคน

<img title="Gmail เพิ่มสองฟีเจอร์ใหม่ @ และ + ช่วยให้การเขียนอีเมล์สะดวกมากขึ้นกว่าเดิม" src="https://news.thaiware.com/upload_misc/news/2018_05/728/13528_1805241505530K_247408.jpg" alt="Gmail เพิ่มสองฟีเจอร์ใหม่ @ และ + ช่วยให้การเขียนอีเมล์สะดวกมากขึ้นกว่าเดิม" />

เมื่อผู้รับอีเมล์คลิกที่ลิงค์ของชื่อที่ถูก Mention ถึง ก็จะมีกล่องเขียนข้อความใหม่โผล่ขึ้นมา สำหรับให้เขียนข้อความส่งไปยังคนๆ นั้น ได้ทันที

และอีกหนึ่งฟีเจอร์ที่เพิ่มเข้ามา คือการใช้เครื่องหมาย + ตามด้วยชื่อ จะเป็นการเพิ่มอีเมล์ของผู้รับที่คุณต้องการจะส่งข้อความให้อีเมล์ฉบับที่คุณกำลังเขียนอยู่)

ทั้งสองฟีเจอร์ใหม่นี้จะช่วยให้คุณสามารถใช้งาน Gmail ได้ง่ายขึ้นในหลายๆ กรณี ซึ่งคุณสามารถเปิดใช้งานได้โดยการคลิกที่ไอคอนรูปเฟือง (ตรงด้านขวาบนของกล่อง Inbox) แล้วเลือก Option แต่แอดมินลองแล้วยังไม่มีให้เลือกแฮะ ใครมีแล้วลองมาแชร์กันบ้างว่าใช้แล้วสะดวกขึ้นขนาดไหน

<strong>ที่มา : </strong><a href="https://thenextweb.com/apps/2018/05/22/gmail-now-lets-you-mention-people/" target="_blank" rel="nofollow noopener">thenextweb.com</a> | <a href="https://news.thaiware.com/13528.html">THAIWARE</a></div>