เมื่อก่อน Cortana ถูกผนวกรวมเข้ากับแถบค้นหาบน Windows 10 ด้วยแนวคิดที่ว่าจะช่วยให้ผู้ใช้ค้นเจอได้ในที่เดียว ไม่ว่าจะเป็นการค้นหาผ่านตัวอักษร หรือการใช้คำสั่งเสียง แต่ตอนนี้ดูเหมือนว่าทางบริษัทตัดสินใจจะแยกเครื่องมือค้นหาทั้งสองนี้ออกจากกัน<span id="more-5963"></span>

Microsoft ได้ทดลองแยกเครื่องมือการค้นหาดังกล่าวออกจากกันมาเป็นเวลาไม่กี่สัปดาห์ และเริ่มขยายการอัปเดตดังกล่าวกับ Insider Build 18317 หลังจากนั้นจึงปล่อยออกสู่สาธารณะพร้อมกับการอัปเดตครั้งใหญ่บน Windows 10 ซึ่งวางแผนเปิดให้ใช้งานได้เดือนเมษายนนี้

บริษัทเผยว่า การแยกเครื่องมือค้นหาทั้งสองนี้ออกจากกันจะช่วยให้ระบบพัฒนาแยกจากกัน และจะดึงดูดให้ผู้ใช้เลือกใช้งานได้ตามที่ตนต้องการ

Microsoft ได้เพิ่มความพยายามพัฒนาระบบค้นหา โดยเมื่อเดือนกันยายนที่ผ่านมา ได้เปิดตัว <a href="https://www.microsoft.com/en-us/microsoft-365/blog/2018/09/24/microsoft-search-cohesive-search-that-intelligently-helps-you-find-discover-command-and-navigate/">“Microsoft Search”</a> ซึ่งมีเป้าหมายที่จะรวมเครื่องมือที่ใช้งานบน Windows 10 อย่าง Bing, Edge และ Office แนวคิดดังกล่าวก็คือ Search จะดึงข้อมูลผ่านระบบ ecosystem ของ Microsoft เพื่อสนองตอบการค้นหาที่ฉลาดขึ้น

จากจุดนี้ แถบค้นหา Search ก็จะใช้งานสำหรับการค้นหาผ่านตัวอักษร ส่วน Cortana ก็จะเป็นการค้นหาผ่านคำสั่งเสียง ก็ต้องรอดูกันว่าเป็นอย่างไรหลังจากที่ Windows ปล่อยเวอร์ชันล่าสุดออกมาในช่วงปีนี้ ระหว่างนี้ คุณสามารถอ่านเพิ่มเติมและศึกษาถึงการเปลี่ยนแปลงอื่นๆ กับ build 18317 ได้จาก<a href="https://blogs.windows.com/windowsexperience/2019/01/16/announcing-windows-10-insider-preview-build-18317/#XEWpPsmBDBWdx0Rl.97">ลิงค์นี้</a>

<strong>ที่มา </strong>: <a href="https://www.adpt.news/2019/01/22/windows10-search-bar-and-cortana-split-up/?fbclid=IwAR3BRvAGjFFigFNK-9rDZE2kcGQw_OcmVhe3nk-Qy-naqykZti8xE7sU5GQ">www.adpt.news</a>

&nbsp;