Google ได้เริ่มนำเอาเฟรมเวิร์กการเรียนรู้ของเครื่อง (Machine Learning) <a href="https://www.tensorflow.org/">TensorFlow</a> ที่ใช้ภายในเพื่อช่วยเทรนระบบคัดกรองสแปมเพิ่มเติมสำหรับผู้ใช้ Gmail ซึ่งด้วยตัวคัดกรองใหม่ที่มาทดแทนเมื่อเดือนที่ผ่านมา บริษัทเคลมว่าตอนนี้ Gmail ได้<a href="https://cloud.google.com/blog/products/g-suite/ridding-gmail-of-100-million-more-spam-messages-with-tensorflow">บล็อคข้อความสแปมไปได้ถึงมากกว่า 100 ล้านข้อความ</a> ในทุกๆ วัน

ในบริบทของผู้ใช้ Gmail ระดับผู้ใช้งานมากกว่า 1 พันล้านคนนั้น สิ่งนี้จึงไม่ได้ดูยิ่งใหญ่อะไรนัก เพียงแค่สามารถบล็อคอีเมลสแปม 1 อันหรือมากกว่าต่อผู้ใช้งาน 10 คนเท่านั้น หากแต่ทาง Google บอกว่า Gmail สามารถที่จะบล็อคสแปมได้ถึง 99.9% แล้ว ดังนั้นการที่จะทำให้เอาเปอร์เซ็นต์ที่เหลือออกไปนั้นมันเป็นสิ่งที่ยากแล้ว

“ในสเกลขนาดที่พวกเราดำเนินการกันอยู่นั้น จะเพิ่มอีก 100 ล้านข้อความนั้นคงไม่ง่ายที่จะได้มันมา” คุณ Neil Kumaran ผู้จัดการผลิตภัณฑ์หน่วยเทคโนโลยีตอบโต้การละเมิด (Counter Abuse Technology) ที่ Google กล่าว “การจะได้มาซึ่งจุดทศนิยมท้ายสุดในการกรองสแปมเพิ่มให้ได้นั้นก็ยากขึ้นเรื่อยๆ หากแต่ TensorFlow ก็ยอดเยี่ยมเพียงพอที่จะปิดช่องว่างนั้นได้”

Gmail ได้ใช้ระบบ AI เพื่อเป็นส่วนเสริมในการคัดกรองด้วยการใช้กฎมาหลายปีแล้ว โดยตัวคัดกรองที่ใช้กฎโดยทั่วไปนั้นสามารถบล็อคสแปมที่ชัดเจนได้เป็นส่วนมาก ส่วนระบบ Machine Learning นั้นจะดูรูปแบบใหม่ๆ ที่อาจจะแนะนำได้ว่าอีเมลนั้นๆ ดูไม่ค่อยน่าเชื่อถือได้ ซึ่งอัลกอริทึมที่เทรนในแนวนี้จะมีการปรับเมทริกซ์ขนาดใหญ่ให้สมดุลอยู่เรื่อยๆ ตามทุกๆ สิ่งจากที่อีเมลนั้นถูกจัดสร้างขึ้นจนถึงเวลาที่มันถูกส่งออกไป ซึ่งคุณ Kumaran กล่าวว่า TensorFlow ทำให้สามารถจัดการกับข้อมูลขนาดใหญ่ได้ง่ายขึ้น ในขณะที่ธรรมชาติของ opensource ของเฟรมเวิร์กนั้นก็ทำให้เกิดงานวิจัยใหม่ๆ จาก community ที่สามารถนำมาเชื่อมต่อใช้งานได้เร็วขึ้นอีกด้วย

Google กล่าวว่าการเอา TensorFlow มาเชื่อมกับ Gmail นั้นสามารถทำเป็นตัวคัดกรองสแปมเฉพาะกับแต่ละบุคคลได้ด้วย ซึ่งกระบวนการนี้ได้ดำเนินการมาแล้วหลายปี โดย Gmail จะดูสัญญาบางอย่างจากผู้ใช้แต่ละคนตามที่พวกเขาตัดสินว่าอะไรคือสแปม หากแต่ TensorFlow นั้นได้ “ทำให้สัญญาณเหล่านั้นส่งผลลัพธ์ที่ดีขึ้นกว่าเดิม”

“มันไม่ได้มีคำจำกัดความของคำว่าสแปมอยุ่ หากแต่ระบบ AI จะช่วยให้เราหาคำจำกัดความที่ดีที่สุดสำหรับคุณได้” คุณ Kumaran กล่าว

<strong>Source</strong> : <a href="https://www.theverge.com/2019/2/6/18213453/gmail-tensorflow-machine-learning-spam-100-million">https://www.theverge.com/2019/2/6/18213453/gmail-tensorflow-machine-learning-spam-100-million</a>

<strong>ที่มา :</strong> https://www.adpt.news/2019/02/07/gmail-is-now-blocking-about-100-million-spam-with-ai/?fbclid=IwAR1J-knOL3TyeZC3OIdWbkYLgQJZtLp9FOFkCI-y2IjIte_FaaVNixWlWmE