จุดเด่นหนึ่งของเว็บเบราว์เซอร์ Chrome ก็คือ Extensions (ส่วนขยาย) ที่ช่วยเพิ่มความสามารถให้กับ Chrome ได้อย่างหลากหลาย แต่เหรียญย่อมมีสองด้าน มีข้อดีก็ต้องมีข้อเสียด้วยเช่นกัน มี Extensions หลายตัวที่ส่งผลให้ตัวเบราว์เซอร์ Chrome ทำงานได้ช้าลง ส่งผลให้ผู้ใช้ได้รับประสบการณ์ในการใช้งานที่แย่ ซึ่งทาง Google ก็พยายามหาทางแก้ปัญหาดังกล่าวมาอย่างยาวนาน

ล่าสุด เพื่อลดปัญหาดังกล่าว Google ได้ตัดสินใจลบ Install API ออก โดยการตั้งตั้ง Extensions ผ่านเว็บไซต์ 3<sup>rd</sup> Party จะถูกปิดไม่ให้ใช้งานตั้งแต่วันที่ 12 กันยายน และจะเอา Install API ออกไปใน Chrome 71 ที่จะปล่อยออกมาให้อัพเดทในช่วงเดือนธันวาคม

ในปัจจุบันนี้ การติดตั้ง Extension ผ่านเว็บ 3<sup>rd </sup>Party เวลากดเพิ่ม Extensions ผู้ใช้จะเห็นแค่จำนวนดาว และจำนวนผู้ใช้เท่านั้น ซึ่ง Google คงมองว่าการทำงานแบบนี้ ทำให้ผู้ใช้ขาดข้อมูลช่วยในการตัดสินใจ ว่าจะติดตั้งส่วนขยายดังกล่าวนี้ดีไหม

<a class="image-zoomable" href="https://news.thaiware.com/upload_misc/news/2018_06/images/13706_180613165624I6_14.jpg" target="_blank" rel="noopener" data-size="1200x750"><img title="Google ปิดกั้นไม่ให้สามารถติดตั้งส่วนขยายของ Chrome จากเว็บไซต์ 3rd Party ได้อีกต่อไป" src="https://news.thaiware.com/upload_misc/news/2018_06/728/13706_180613165624I6_14.jpg" alt="Google ปิดกั้นไม่ให้สามารถติดตั้งส่วนขยายของ Chrome จากเว็บไซต์ 3rd Party ได้อีกต่อไป" /> </a>
<em>ตัวอย่างการติดตั้ง Extensions ผ่านเว็บ 3<sup>rd</sup> Party</em>

แตกต่างกับการติดตั้งผ่าน Chrome app store ที่จะมีบอกรายละเอียดเยอะกว่ามาก ใครที่เป็นเจ้าของเว็บไซต์ที่มีการใช้ Install API อยู่ ระหว่างนี้ก็ควรรีบอัพเดทเว็บไซต์

<a class="image-zoomable" href="https://news.thaiware.com/upload_misc/news/2018_06/images/13706_180613165625Vq_14.jpg" target="_blank" rel="noopener" data-size="1200x767"><img title="Google ปิดกั้นไม่ให้สามารถติดตั้งส่วนขยายของ Chrome จากเว็บไซต์ 3rd Party ได้อีกต่อไป" src="https://news.thaiware.com/upload_misc/news/2018_06/728/13706_180613165625Vq_14.jpg" alt="Google ปิดกั้นไม่ให้สามารถติดตั้งส่วนขยายของ Chrome จากเว็บไซต์ 3rd Party ได้อีกต่อไป" /></a>

<strong>ที่มา : </strong><a href="https://9to5google.com/2018/06/12/google-chrome-extension-installation/" target="_blank" rel="nofollow noopener">9to5google.com</a> | <a href="https://news.thaiware.com/13706.html">THAIWARE</a>