<h4 class="entry-title">Microsoft ปล่อย OneNote class notebooks แอพฯ เพื่อการศึกษา</h4>
ไมโครซอฟท์เปิดตัว “OneNote class notebooks” แอพพลิเคชั่นที่ถูกออกแบบมาเพื่อครู และ นักเรียน ใช้สำหรับการศึกษา เพื่อชนกับ Google Classroom ของ Google

<img class="aligncenter" src="http://www.aripfan.com/wp-content/uploads/onm-2.jpg" alt="onm 2" width="723" height="406" />

หากใครยังคงจำสมัยวัยละอ่อนได้ ในช่วงนั้นเวลาเราจะส่งการบ้าน คุณครูบางท่านมักจะเราให้มีสมุดสำหรับส่งการบ้านโดยเฉพาะ หรืออีกเล่มที่น่าจะรู้จักกันดีว่า “สมุดบันทึกการบ้าน” ซึ่งทั้งหมดนี้ นับได้ว่าเป็นอะไรที่คาสสลิคยิ่งนัก (โดยเฉพาะตอนนั่งปั่นก่อนถึงเส้นตายในอีก 1 ชม.) แต่ ณ ตอนนี้ยุคสมัยเปลื่ยนไปแล้ว ทุกสิ่งทุกอย่าง เริ่มกลายเป็น “ดิจิตอล” ไปซะหมด อย่างที่ไมโครซอฟท์ ได้มีการปล่อยแอพฯ OneNote class notebooks ที่ถูกออกแบบมาเพื่อการเรียนการสอน โดยจะจำลองการส่งการบ้าน-ตรวจการบ้านในสมุดโน้ตแบบดั้งเดิม และปรับแต่งให้เหมาะสมกับห้องเรียน ซึ่งทางไมโครซอฟท์ ก็ได้นำแอพฯนี้ มาทดลองใช้ในโรงเรียนที่สหรัฐฯ บ้างแล้ว โดยแอพฯนี้หลักๆก็คือ การเอา OneNote มาทำการซิงค์ออนไลน์กับ Office 365 และแชร์เอกสาร  ผ่าน SharePoint Online นั้นเอง
<p style="text-align: center;"><a href="http://iframewidth%3D641height%3D361src%3D//www.youtube.com/embed/gz_AENcK7w4frameborder=0allowfullscreen/iframe" target="_blank" rel="nofollow"><iframe src="http://www.youtube.com/embed/gz_AENcK7w4" width="100%" height="361" frameborder="0"></iframe></a></p>
หลักการทำงานของ OneNote class notebooks ก็คือ ตัวแอพฯจะให้คุณครูสร้าง account สำหรับเป็นฐานข้อมูล เพื่อให้นักเรียนส่งเอกสารหรือ การบ้านผ่านทาง Online โดยที่คุณครูสามารถดูความคืบหน้าของงานต่างๆ เมื่อไหร่ก็ได้ และสำหรับนักเรียนนั้น จะใช้ Office 365 ผ่าน Notebook ของตัวเองทำการบ้าน และส่งตามชื่อคุณครูที่กำหนดไว้  ทั้งนี้ยังสามารถใช้วิธีดั้งเดิมอย่าง การเซ็นให้คะแนน หรือเซ็นชื่อผู้ตรวจ ด้วยลายมือเฉพาะตัวของคุณครูได้ โดยผ่านหน้าจอสัมผัสของตัว Microsoft Surface นั้นเอง ส่วนนักเรียนก็ส่งเป็นลายมือผ่านปากกาสไตลัส ได้เช่นกัน สำหรับแอพฯ OneNote Class Notebook นั้นจะเปิดให้ใช้ฟรีสำหรับคนที่มีบัญชี Office 365 (ที่ใช้สำหรับการศึกษา)อยู่แล้ว

ทั้งหมดนี้เรียกได้ว่า คงจะเริ่มหมดยุคของสมุดการบ้านเล่มกระดาษแบบดั้งเดิมแล้ว เพราะเดี๋ยวนี้สถานศึกษาหลายที่ เริ่มนำเอาเทคโนโลยีออนไลน์ใหม่ๆ เข้ามาใช้สำหรับการเรียนหนังสือบ้างแล้ว อย่างเช่น classstart หรือ Facebook  Line และ OneNote Class Notebook ที่คาดว่าจะตามมาในอนาคต เป็นต้น

<a href="http://www.aripfan.com/wp-content/uploads/onm.jpg"><img class="aligncenter" src="http://www.aripfan.com/wp-content/uploads/onm.jpg" alt="onm" width="637" height="329" /></a>
ที่มา : <a title="thenextweb.com" href="http://thenextweb.com/microsoft/2014/10/07/microsoft-takes-google-classroom-education-focused-onenote-class-notebooks/" target="_blank" rel="nofollow">thenextweb.com</a>