<h1 class="entry-title">9 ทิปเด็ด เพิ่มเน็ตไร้สายให้เร็วจี๊ด</h1>
ทุกวันนี้โปรโมชันอินเทอร์เน็ตต่าง ๆ มาแรงเหลือเกิน ทั้ง VDSL หรือ Fiber Optic ซึ่งแรงได้ใจ แถมราคาก็ถูกเหลือเชื่อ แต่สิ่งที่หลายคนประสบพบเจอก็คือ อุปกรณ์เครือข่ายมาตรฐานที่ผู้ให้บริการติดตั้งให้ไม่ค่อยตอบสนองความเร็วได้อย่างที่ต้องการ ลองลงทุนสักนิด เพื่อความความเร็วเน็ต ความแรงของ Wi-Fi ให้ได้อย่างที่ต้องการ <span id="more-55779"></span>

<figure id="attachment_55819" class="wp-caption aligncenter"><a href="http://www.aripfan.com/wp-content/uploads/network-05.jpg" target="_blank"><img class="wp-image-55819 size-full" src="http://www.aripfan.com/wp-content/uploads/network-05.jpg" sizes="(max-width: 636px) 100vw, 636px" srcset="http://www.aripfan.com/wp-content/uploads/network-05.jpg 636w, http://www.aripfan.com/wp-content/uploads/network-05-563x357.jpg 563w" alt="network-05" width="636" height="403" /></a><figcaption class="wp-caption-text">ภาพจาก pocketnow</figcaption></figure>
<h6>1. เลือกความถี่ให้เหมาะสม</h6>
ปัจจุบัน Wi-Fi ภายในบ้านสามารถแยกได้เป็น 2 ความถี่ คือ 2.4 GHz และ 5 GHz ซึ่งในอนาคตจะมีการใช้ความถี่ที่ 60 GHz (802.11ad) แต่ก่อนจะไปถึงตอนนั้น มาดูตอนนี้ว่าคุณเลือกเราเตอร์ที่เหมาะสมกับการใช้งานหรือยัง Wi-Fi ความถี่ 2.4GHz จะรองรับอุปกรณ์ได้หลากหลายกว่า แต่ความถี่ 5 GHz 5 GHz จะรองรับการรับส่งข้อมูลได้มากกว่า เหมาะกับอุปกรณ์เพื่อความบันเทิง เช่น เกมคอนโซล Set Top Box หรือ Streaming Video
<h6>2. เลือก Wi-Fi ให้ตรงตามความต้องการ</h6>
การเลือก Wi-Fi ให้เหมาะสมกับการใช้งานจะช่วยใช้คุณสามารถใช้งานระบบเครือข่ายไร้สายได้อย่างมีประสิทธิภาพ อาทิ 802.11g (ความเร็วสูงสุดคือ 54 Mbps+), 802.11n (ความเร็วสูงสุดคือ 300-600 Mbps) และ 802.11ac (ความเร็วสูงสุดคือ Gigabit/1000 Mbps+) ซึ่งเราเตอร์โดยทั่วไปที่แถมมาตอนติดตั้งอินเทอร์เน็ตจะรองรับมาตรฐาน 802.11n อยู่แล้ว แต่ถ้าต้องการความเร็วที่เพิ่มขึ้น เสถียรมากขึ้น ต้องขยับไปใช้เราเตอร์มาตรฐาน 802.11ac
<h6>3. ขยายสัญญาณ</h6>
ในบางครั้งเราเตอร์เพียงตัวเดียวไม่สามารถส่งสัญญาณอินเทอร์เน็ตครอบคลุมได้ทั้งบ้าน การขยายสัญญาณจึงเป็นสิ่งจำเป็น โดยการใช้สายอากาศเสริม เราเตอร์บางรุ่นสามารถรองรับการเชื่อมต่อสายอากาศผ่ายพอร์ต N, SMA หรือ TNC เราสามารถใช้ทั้งแบบเปลี่ยนสายอากาศได้ที่ตัวเราเตอร์เลย (Indoor) หรือใช้สายอากาศเสริมแบบภายนอก (Outdoor)
<h6>4. ทดสอบช่องสัญญาณที่ดีที่สุด</h6>
เราเตอร์ Wi-Fi จะมีช่องสัญญาณการใช้งาน (Channel) ให้เลือกใช้งาน แต่คนส่วนใหญ่จะใช้ช่องสัญญาณที่อุปกรณ์เลือกมาให้ แล้วเราจะรู้ได้อย่างไรว่าช่องสัญญาณไหนดีที่สุด วิธีการง่าย ๆ ครับ ดาวน์โหลดแอพฯ ที่ชื่อว่า Wifi Analyzer มาใช้ครับ แอพฯ ตัวนี้จะแสดงช่องสัญญาณที่ดีที่สุดออกมา จากนั้นเราก็เปลี่ยนให้เราเตอร์ Wi-Fi ไปใช้ช่องสัญญาณนั้น

<a href="http://www.aripfan.com/wp-content/uploads/network-02.jpg" target="_blank"><img class="aligncenter wp-image-55813 size-full" src="http://www.aripfan.com/wp-content/uploads/network-02.jpg" sizes="(max-width: 388px) 100vw, 388px" srcset="http://www.aripfan.com/wp-content/uploads/network-02.jpg 388w, http://www.aripfan.com/wp-content/uploads/network-02-252x357.jpg 252w, http://www.aripfan.com/wp-content/uploads/network-02-341x483.jpg 341w" alt="network-02" width="388" height="550" /></a>
<h6>5. อัพเดตเฟิร์มแวร์เสมอ</h6>
หมั่นอัพเดตเฟิร์มแวร์ของเราเตอร์เสมอ เพราะการอัพเดตเฟิร์มแวร์จะช่วยให้เราเตอร์ทำงานได้มีประสิทธิภาพมากยิ่งขึ้น นอกจากนี้ยังช่วยปิดช่องโหว่ไม่ให้แฮกเกอร์เข้ามาโจมตีได้อีกด้วย
<h6>6. หาพื้นที่วางเราเตอร์ดี ๆ</h6>
หากบ้านของคุณไม่กว้างมากนัก หาพื้นที่วางเราเตอร์ดี ๆ คุณจะสามารถกระจายสัญญาณอินเทอร์เน็ตได้ทั่วทุกมุมของบ้าน เราเตอร์ควรวางในที่โล่ง บนที่สูง ไม่วางอยู่ใต้โต๊ะ หรือใกล้กับสิ่งที่กีดขวางสัญญาณ เช่น กำแพง ตู้เหล็ก หรือห้องด้านในสุด

<figure id="attachment_55815" class="wp-caption aligncenter"><a href="http://www.aripfan.com/wp-content/uploads/network-03.jpg" target="_blank"><img class="wp-image-55815 size-full" src="http://www.aripfan.com/wp-content/uploads/network-03.jpg" sizes="(max-width: 636px) 100vw, 636px" srcset="http://www.aripfan.com/wp-content/uploads/network-03.jpg 636w, http://www.aripfan.com/wp-content/uploads/network-03-423x357.jpg 423w, http://www.aripfan.com/wp-content/uploads/network-03-572x483.jpg 572w" alt="network-03" width="636" height="537" /></a><figcaption class="wp-caption-text">ภาพจาก pcadvisor.co.uk</figcaption></figure>
<h6>7. ใช้อุปกรณ์จากผู้ผลิตเดียวกัน</h6>
ในการเชื่อมต่อกับอุปกรณ์ต่าง ๆ เช่น แท็บเล็ต โทรศัพท์มือถือ คอมพิวเตอร์ เราไม่สามารถควบคุมชิปสำหรับการเชื่อมต่อสัญญาณ Wi-Fi ได้ แต่หากเป็นอุปกรณ์เน็ตเวิร์กที่นำมาเชื่อมต่อ เช่น Access Point, USB Adapter หรือเราเตอร์ คุณควรใช้อุปกรณ์จากผู้ผลิตเดียวกัน ทำให้ง่ายต่อการเชื่อมต่อ หมดปัญหาการไม่เข้ากันของอุปกรณ์ต่าง ๆ ทำให้ไม่สามารถเชื่อมต่อกันได้ หรือส่งสัญญาณได้ไม่เต็มประสิทธิภาพ
<h6>8. ขยายระยะการส่งสัญญาณ</h6>
หากสายอากาศเสริมไม่สามารถส่งสัญญาณครอบคลุมพื้นที่ทั้งหมดภายในบ้าน ให้หาอุปกรณ์เสริมอย่าง Repeater, WiFi Range Extender หรือ Home Plug Adapter มาช่วยขยายสัญญาณ หรือคุณจะเลือกทางประหยัดโดยใช้เราเตอร์ตัวเก่า ๆ ที่มีอยู่เอามาทำเป็น Repeater ก็ได้ ซึ่งวิธีการทำสามารถหาได้ง่าย ๆ จากอินเทอร์เน็ต

<figure id="attachment_55816" class="wp-caption aligncenter"><a href="http://www.aripfan.com/wp-content/uploads/network-04.jpg" target="_blank"><img class="wp-image-55816 size-full" src="http://www.aripfan.com/wp-content/uploads/network-04.jpg" sizes="(max-width: 500px) 100vw, 500px" srcset="http://www.aripfan.com/wp-content/uploads/network-04.jpg 500w, http://www.aripfan.com/wp-content/uploads/network-04-405x357.jpg 405w" alt="network-04" width="500" height="441" /></a><figcaption class="wp-caption-text">ภาพจาก legitreviews</figcaption></figure>
<h6>9. เข้ารหัสไว้เป็นนิจ</h6>
เข้ารหัสเครือข่ายเน็ตเวิร์กไว้เสมอเพื่อป้องกันผู้อื่นเข้ามาใช้อินเทอร์เน็ตของคุณฟรี ดีไม่ดีหากมีการดาวน์โหลดบิตทอร์เรนต์รับรองว่าคุณได้ใช้อินเทอร์เน็ตแบบอืด ๆ หรือไม่ก็ไม่สามารถใช้งานได้ การเข้ารหัสก็ให้เลือกการเข้ารหัสแบบ WPA2-TKIP/AES ซึ่งจะช่วยป้องกันการเจาะระบบได้อีกด้วย ส่วนรหัสผ่านที่ตั้งก็อย่าตั้งง่ายเกินไปจนเดาได้ หรือยากเกินไปจนจำไม่ได้นะ

<strong>ที่มา: http://www.aripfan.com/9-tips-upgrade-speed-internet/</strong>