<span class="headnews"><strong><span style="font-size: medium;">พบแอปพลิเคชันมัลแวร์ หลอกขโมยบัญชี Instagram โผล่บน Google Play Store</span></strong></span>

บริษัทแอนติไวรัส ESET แจ้งเตือนแอปพลิเคชันมัลแวร์จำนวน 13 รายการ ถูกเผยแพร่ให้ดาวน์โหลดผ่าน Google Play Store โดยอ้างว่าสามารถช่วยเพิ่มจำนวนผู้ติดตาม (follower) บัญชี Instagram ได้ หากผู้ใช้หลงเชื่อและดาวน์โหลดมาติดตั้ง ตัวมัลแวร์จะหลอกให้กรอกข้อมูลบัญชี Instagram ในหน้าเว็บไซต์ปลอม จากนั้นจะเอาข้อมูลบัญชีไปโพสต์สแปมและส่งโฆษณา รวมถึงนำไปประกาศขายต่อในตลาดมืด

รายชื่อแอปพลิเคชันมัลแวร์ทั้ง 13 รายการสามารถตรวจสอบได้จากที่มา ปัจจุบันมัลแวร์ทั้ง 13 รายการถูกถอดออกจาก Google Play Store แล้ว อย่างไรก็ตาม พบข้อมูลว่ามีผู้ตกเป็นเหยื่อดาวน์โหลดแอปพลิเคชันเหล่านี้ไปติดตั้งรวมแล้วกว่า 1.5 ล้านครั้ง ผู้ที่ตกเป็นเหยื่อควรลบมัลแวร์ออกจากเครื่อง (อาจใช้โปรแกรมแอนติไวรัสช่วยตรวจสอบร่วมด้วย) และเปลี่ยนรหัสผ่านบัญชี Instagram ในทันที

<strong>ที่มา:</strong> <a href="http://thcert.co/fQmMgv">We Live Security</a> l <a href="https://www.thaicert.or.th/newsbite/2017-03-10-02.html#2017-03-10-02">ThaiCERT</a>