<h3>ระวัง ! เว็บไซต์มัลแวร์ Searchopa.com ปลอมคล้ายกูเกิล ดูวิธีลบที่นี่</h3>
<a href="http://eau-eastern.asia/ict/wp-content/uploads/2016/07/25_07_2559_06.jpg"><img class="alignnone size-full wp-image-183" src="http://eau-eastern.asia/ict/wp-content/uploads/2016/07/25_07_2559_06.jpg" alt="25_07_2559_06" width="600" height="390" /></a>

<b>ระวังเว็บไซต์ Searchopa.com ปลอมคล้ายกูเกิล หลอกยึดเบราว์เซอร์ แสดงโฆษณาและ pop-up ต่าง ๆ หลอกให้โหลดมัลแวร์ ดูวิธีลบ Searchopa.com ได้ที่นี่
</b>
ในช่วงเดือนที่ผ่านมานี้ (กรกฎาคม 2559) กำลังมีเว็บไซต์ที่ทำขึ้นมาเลียนแบบหน้าเว็บกูเกิลชื่อว่า <b>Searchopa.com</b> ซึ่งมันจะหลอกให้ผู้ใช้เบราว์เซอร์ต่าง ๆ (เช่น IE, Firefox, Chrome) ตั้งหน้าเว็บให้เป็น Homepage และถ้าหากผู้ใช้ค้นหาผ่านเว็บไซต์ดังกล่าวมันก็จะแสดงผลการค้นหาที่แฝงไปด้วยโฆษณาหลอกให้คลิก ซึ่งจำนวนหนึ่งในนั้นก็อาจมีมัลแวร์แฝงอยู่ด้วย นอกจากนี้มันยังสั่งให้เบราว์เซอร์แสดง pop-up หลอกล่อให้ดาวน์โหลดและติดตั้งไฟล์ต่าง ๆ เช่น อัพเดท Flash ของปลอม และอาจสร้างความเสียหายให้กับข้อมูลและการใช้งานต่าง ๆ ในภายหลัง ไม่ว่าจะเป็นการสร้างความรำคาญขณะใช้งาน หรือดักจับขโมยข้อมูลการใช้งานของผู้ใช้

สำหรับวิธีป้องกันก็เพียงแค่ไม่เข้าเว็บไซต์ <b>Searchopa.com</b> และไม่คลิกดาวน์โหลดหรือติดตั้งไฟล์ใด ๆ ที่ไม่น่าไว้วางใจ ส่วนวิธีการกำจัด Searchopa.com สำหรับผู้ที่โดนไปแล้วนั้นก็สามารถดาวน์โหลดโปรแกรม <a href="http://www.kapook.com/webout.php?url=https://www.malwarebytes.com/mwb-download/" target="_blank">Malwarebytes</a> มาใช้งานเพื่อลบ Searchopa.com ออกจากเครื่องได้ หรือดูวิธีอื่น ๆ เพิ่มเติมได้ที่เว็บไซต์ <a href="http://www.kapook.com/webout.php?url=https://malwaretips.com/blogs/remove-new-searchopa-com/" target="_blank">MalwareTips</a>

<strong>ที่มา: <a href="http://www.kapook.com/webout.php?url=https://malwaretips.com/blogs/remove-new-searchopa-com/" target="_blank">malwaretips</a> l <a href="http://www.kapook.com">Kapook</a></strong>