<table border="0" width="0" cellspacing="0" cellpadding="0">
<tbody>
<tr>
<td>
<table>
<tbody>
<tr>
<td>เว็บไซต์ Naked Security เผยแพร่ข้อแนะนำเพื่อเพิ่มความมั่นคงปลอดภัยให้กับองค์กร ซึ่งสามารถทำได้ภายใน 15 นาที โดยไม่จำต้องใช้คอมพิวเตอร์ อาจทำเมื่อมีเวลาว่างสั้น ๆ เช่น ระหว่างรอระบบปฏิบัติการหรือซอฟต์แวร์อัปเดต โดยมีรายละเอียดข้อแนะนำดังนี้
<ol>
 	<li>ทำความคุ้นเคยสร้างความสนิทสนมกับพนักงานในทีม IT โดยอาจเข้าไปทักทายพูดคุย ทำให้เมื่อเกิดเหตุภัยคุกคามจะทำสามารถประสานงานได้ง่ายและตอบสนองต่อภัยคุกคามได้อย่างมีประสิทธิภาพ</li>
 	<li>ติดโปสเตอร์เกี่ยวกับข้อแนะนำด้านความมั่นคงปลอดภัยภายในองค์กร โดยอาจติดในที่ๆ คนนั่งนิ่ง สามารถอ่านได้สะดวก เช่น ด้านหลังประตูห้องน้ำ (สามารถดาวน์โหลดโปสเตอร์โดยไทยเซิร์ตได้ที่ <a href="https://www.thaicert.or.th/downloads/downloads.html">https://www.thaicert.or.th/downloads/downloads.html</a>)</li>
 	<li>เขียนรายการความเสี่ยงด้านความมั่นคงปลอดภัยที่เกี่ยวกับระบบหรือหน้าที่ที่รับผิดชอบ โดยอาจระบุความเป็นไปได้ที่จะเกิด ระดับผลกระทบ และวิธีการจัดการเพื่อลดความเสี่ยง</li>
 	<li>มองดูรอบโต๊ะของตัวเองเพื่อตรวจสอบว่ามีข้อมูลที่ไม่ควรเปิดเผยวางทิ้งไว้หรือไม่ เช่น โน้ตจดรหัสผ่าน เอกสารลับ หากพบให้จัดการทำลายเอกสารหรือเก็บไว้ในที่ปลอดภัย</li>
</ol>
</td>
</tr>
</tbody>
</table>
</td>
</tr>
</tbody>
</table>
<strong>ที่มา:</strong> <a href="http://thcert.co/wf2dUI">Naked Security</a> | <a href="https://www.thaicert.or.th/newsbite/2017-10-24-01.html#2017-10-24-01">ThaiCERT</a>