เมื่อวันที่ 25 เมษายน เว็บไซต์ทางการ Drupal ประกาศแพตช์ปิดช่องโหว่หมายเลข CVE-2018-7602 เป็นช่องโหว่ลักษณะ Remote Code Execution ซึ่งเปิดโอกาสให้ผู้ประสงค์ร้ายเข้ามาควบคุมระบบ โดยสั่งประมวลผลคำสั่งอันตรายจากระยะไกล ช่องโหว่ดังกล่าวถูกนำมาใช้เป็นช่องทางในการโจมตีหลังจากแพตช์ถูกประกาศ 5 ชั่วโมง

ผู้ดูแลเว็บไซต์ที่ใช้ Drupal ควรอัปเดตเป็นเวอร์ชันล่าสุด (Drupal 7.59, 8.5.3, 8.4.8) ผู้ที่ยังใช้เวอร์ชัน 8.4.x ควรพิจารณาอัปเกรดเป็นเวอร์ชันที่ใหม่กว่า เนื่องจากผู้พัฒนา Drupal ยุติการสนับสนุนเวอร์ชันดังกล่าวแล้ว

จะเห็นได้ว่าผู้ประสงค์ร้ายมองหาโอกาสในการโจมตีอยู่ตลอดเวลา เมื่อมีการประกาศแพตช์อัปเดตช่องโหว่ ก็พยายามศึกษาค้นคว้ารายละเอียดช่องโหว่เพิ่มเติม และพัฒนาโค้ดสำหรับโจมตี ซึ่งในกรณีนี้พบการโจมตีหลังจากแพตช์ของช่องโหว่ถูกแผยแพร่เพียง 5 ชั่วโมง ผู้ดูและระบบจึงควรติดตามการเผยแพร่ข้อมูลแพตช์จากเว็บไซต์ทางการ และติดตามข่าวสารเพื่อรับทราบสถานการณ์ว่ามีการโจมตีผ่านช่องโหว่ในผลิตภัณฑ์ที่่ใช้หรือไม่ รวมถึงพิจารณาอัปเดตแพตช์โดยเร็วที่สุด

<strong>ที่มา:</strong> <a href="http://thcert.co/TFqVTm">Drupal</a> l <a href="http://thcert.co/YiX61J">BleepingComputer</a> l <a href="https://www.thaicert.or.th/newsbite/2018-04-26-01.html#2018-04-26-01">ThaiCERT</a>