<h4 class="entry-title">7-Eleven ในสหรัฐฯ เริ่มส่งสินค้าผ่าน “โดรน”</h4>
ความก้าวหน้าของบริการส่งสินค้าในสหรัฐอเมริกา เริ่มมีการใช้อากาศยานไร้คนขับ หรือ <strong>“โดรน”</strong> เป็นเครื่องมือในการขนส่งสินค้าที่มีขนาดเล็ก เห็นได้จาก Amazon ธุรกิจ E-Commerce รายใหญ่ระดับโลกที่หันมาใช้โดรนมากขึ้น เพื่อการขนส่งสินค้าที่รวดเร็ว ทันสมัย และประหยัดเวลา และในอนาคตอันใกล้นี้ธุรกิจอย่าง<strong> 7-Eleven</strong> เตรียมทยอยใช้โดรนสำหรับขนส่งสินค้าขนาดเล็กบ้างแล้ว<span id="more-52027"></span>

<a href="http://www.aripfan.com/wp-content/uploads/7-Eleven-%E0%B9%83%E0%B8%99%E0%B8%AA%E0%B8%AB%E0%B8%A3%E0%B8%B1%E0%B8%90%E0%B8%AF-%E0%B9%80%E0%B8%A3%E0%B8%B4%E0%B9%88%E0%B8%A1%E0%B8%AA%E0%B9%88%E0%B8%87%E0%B8%AA%E0%B8%B4%E0%B8%99%E0%B8%84%E0%B9%89%E0%B8%B2%E0%B8%9C%E0%B9%88%E0%B8%B2%E0%B9%82%E0%B8%94%E0%B8%A3%E0%B8%99-1.jpg" target="_blank"><img class="aligncenter wp-image-52030 size-full" title="ส่งสินค้าผ่านโดรน" src="http://www.aripfan.com/wp-content/uploads/7-Eleven-%E0%B9%83%E0%B8%99%E0%B8%AA%E0%B8%AB%E0%B8%A3%E0%B8%B1%E0%B8%90%E0%B8%AF-%E0%B9%80%E0%B8%A3%E0%B8%B4%E0%B9%88%E0%B8%A1%E0%B8%AA%E0%B9%88%E0%B8%87%E0%B8%AA%E0%B8%B4%E0%B8%99%E0%B8%84%E0%B9%89%E0%B8%B2%E0%B8%9C%E0%B9%88%E0%B8%B2%E0%B9%82%E0%B8%94%E0%B8%A3%E0%B8%99-1.jpg" alt="ส่งสินค้าผ่านโดรน" width="626" height="353" /></a>

กาเริ่มต้นขนส่งสินค้าด้วยโดรนของ 7-Eleven ในสหรัฐอเมริกา เกิดขึ้นในเมือง Reno ในรัฐ Nevada เป็นความร่วมมือกับบริษัทสตาร์ทอัพชื่อว่า “Flirtey” โดยสินค้าที่ถูกขนส่งในช่วงเริ่มทดสอบจะเป็นประเภทอาหาร ได้แก่ แซนวิช, โดนัท, กาแฟ รวมไปถึงขนมขบเคี้ยวต่างๆ ที่จะถูกบรรจุอยู่ในบรรจุภัณฑ์อย่างดี โดรนจะถูกป้อนข้อมูลสถานที่ตั้งของผู้รับสินค้า และใช้ GPS ในการนำทาง เมื่อถึงจุดหมายโดรนจะค่อยๆ ปล่อยบรรจุภัณฑ์ที่บรรจุสินค้าลงบริเวณที่พักอาศัยหรือจุดรับสินค้าของผู้รับสินค้า ซึ่งระยะเวลาในการขนส่งนั้นตามรายงานระบุว่าใช้เวลาเพียงไม่กี่นาทีเท่านั้น

จากความร่วมมือระหว่าง 7-Eleven กับ Flirtey ในการใช้โดรนขนส่งสินค้าขนาดเล็ก ให้ผลลัพธ์ที่น่าประทับใจ และแผนการต่อไป คือการขยายการให้บริการขนส่งสินค้าไปยังพื้นที่ที่ไกลขึ้น รวมถึงพัฒนาโดรนให้สามารถขนส่งสินค้าที่มีขนาดใหญ่มากขึ้นได้ต่อไป
<p style="padding-left: 150px;"><iframe src="https://www.youtube.com/embed/_sysBQ5-tZA" width="100%" height="315" frameborder="0" allowfullscreen="allowfullscreen"></iframe></p>
 <strong>ที่มา:</strong> <a href="http://www.ubergizmo.com/2016/07/7-eleven-makes-first-commercial-drone-delivery/" target="_blank" rel="nofollow">Ubergizmo</a> l <a href="http://www.aripfan.com/">aripfan</a>