Alphabet Inc. บริษัทที่แยกการบริหารเป็นอิสระออกจากบริษัทกูเกิล โดย Alphabet ในปัจจุบันเป็นบริษัทแม่ให้กับกูเกิล และได้ลงทุนในธุรกิจใหม่หลายด้าน

และในวันนี้ <strong>Alphabet</strong> ก็ได้สร้างหน่วยธุรกิจใหม่เพิ่มขึ้นอีกแล้ว โดยทางบริษัท X (หรือชื่อเดิม Google X) ได้ประกาศเปิดตัวบริษัทใหม่ที่จะมาทำหน้าที่รักษาความปลอดภัยในโลกไซเบอร์ โดยใช้ชื่อว่า <strong>Chronicle</strong>

Astro Teller ประธานบริษัท X ได้ให้ข้อมูลว่า Chronicle เป็น “ระบบภูมิคุ้มกันดิจิตอล” โดยเน้นที่การตรวจจับภัยคุกคามโดยการวิเคราะห์ และจัดเก็บข้อมูลเกี่ยวกับความปลอดภัยภายในขององค์กรขนาดใหญ่ โดยบริษัทอ้างว่าสามารถตรวจจับภัยคุกคามได้รวดเร็วและแม่นยำกว่าวิธีที่ใช้กันอยู่ในปัจจุบัน นอกจากนี้ Chronicle ยังได้รวม <strong>VirusTotal </strong>บริการสแกนหาไวรัส และมัลแวร์แบบออนไลน์ของ Google เอาไว้ในตัวด้วย ทั้งนี้ บริการ VirusTotal คาดว่าจะยังเปิดให้บริการต่อไปตามปกติ แม้ว่าจะย้ายมาอยู่ภายใต้การดูแลของ Chronicle แล้วก็ตาม

Stephen Gillett ประธานบริหารของ Chronicle กล่าวว่า “เราคิดว่าเราจะสามารถช่วยทำให้ภาคธุรกิจเห็นภาพรวมของสภาวะด้านความปลอดภัยอย่างเต็มรูปแบบได้มากกว่าที่เคยเป็น และเราได้เริ่มทดสอบระบบเวอร์ชั่น Alpha กับบริษัทหลายแห่งแล้ว”
<div> <strong>ที่มา : </strong><a href="https://www.theverge.com/2018/1/24/16929320/google-x-cybersecurity-chronicle-spin-off-alphabet">www.theverge.com</a>l <a href="https://m.thaiware.com/news/12477.html">THAIWARE</a>
<div></div>
<div class="spacer"></div>
</div>
<div class="text-center"></div>