Microsoft ได้ปล่อย Windows 10 1803 มาตั้งแต่เดือนตุลาคม 2018 แล้วแต่เหตุการณ์สุดสะเทือนใจคือเพิ่งออกมาเปิดเผยว่าไม่มีการทำ Registry Backup มาตั้งแต่บัดนั้น โดยก่อนหน้านี้แหล่ง Community เช่น Ghack ผู้ใช้งานหลายคนต่างสันนิษฐานกันไปว่าอาจเป็น Bug มาโดยตลอด จนกระทั่งความจริงถูกเปิดเผยออกมาเมื่อไม่กี่วันนี้
<figure class="wp-block-image"><img class="wp-image-61892 tie-appear" src="https://www.techtalkthai.com/wp-content/uploads/2019/07/Windows-10-Banner-600x300.jpg" sizes="(max-width: 600px) 100vw, 600px" srcset="https://www.techtalkthai.com/wp-content/uploads/2019/07/Windows-10-Banner-600x300.jpg 600w, https://www.techtalkthai.com/wp-content/uploads/2019/07/Windows-10-Banner-300x150.jpg 300w, https://www.techtalkthai.com/wp-content/uploads/2019/07/Windows-10-Banner-768x384.jpg 768w, https://www.techtalkthai.com/wp-content/uploads/2019/07/Windows-10-Banner-660x330.jpg 660w, https://www.techtalkthai.com/wp-content/uploads/2019/07/Windows-10-Banner.jpg 800w" alt="" /></figure>
Registry Backup เป็นความหวังในลำดับสุดท้าย ต่อจาก System Restore Point หรือโซลูชันจาก Third-party หากล้มเหลวหรือไม่มี โดย Windows จะมีการสำรองข้อมูล Registry ไว้ที่โฟลเดอร์ C:\Windows\System32\config\RegBack เพื่อใช้สำหรับกู้คืน Windows Registry สถานะล่าสุด

ทั้งนี้ Microsoft เพิ่งออกประกาศอัปเดตเมื่อไม่กี่วันที่ผ่านมาว่าขั้นตอนการสำรองข้อมูลอัตโนมัติถูกยกเลิกไปตั้งแต่ Windows 1803 แล้ว ซึ่งหากเข้าไปดูในโฟลเดอร์จะพบว่าไฟล์มีขนาดเป็น 0 ทำให้เกิดอาการ ‘โป๊ะแตก’ เพราะก่อนหน้านี้ช่วงแรกๆ ที่ 1803 ออกผู้ใช้หรือแหล่งข่าวจาก <a href="https://www.ghacks.net/2018/10/31/windows-10-bug-prevents-registry-backup-creation/">GHack </a>ต่างเข้าใจว่ามี Bug บน Windows 10 ที่ป้องกันการ Backup Registry และยังปรากฏคำว่า ‘Registry backup task completed successfully’ ทั้งๆ ที่ Microsoft จงใจถอดออกไปและชี้ว่าไม่ใช่ Bug แต่เป็น By Design เพื่อลดพื้นที่ (แค่ 50-100 MB) นั่นหมายความว่าตั้งแต่ Windows 1803 จะยกเลิกการทำ Registry Backup อย่างอัตโนมัติแล้ว

อย่างไรก็ตามหากใครยังอยากใช้ฟีเจอร์ดังกล่าวยังคงทำได้แต่ให้ไปแก้ Registry ได้ตามภาพด้านล่าง แต่สำหรับวิธีการบรรเทาปัญหาจริงๆ ที่ Microsoft แนะนำคือการให้ผู้ใช้ทำ System Restore Point แทนนั่นเอง
<figure class="wp-block-image"><img class="wp-image-61893 tie-appear" src="https://www.techtalkthai.com/wp-content/uploads/2019/07/Windows-10-manual-setting-registry-backup-600x56.jpg" sizes="(max-width: 600px) 100vw, 600px" srcset="https://www.techtalkthai.com/wp-content/uploads/2019/07/Windows-10-manual-setting-registry-backup-600x56.jpg 600w, https://www.techtalkthai.com/wp-content/uploads/2019/07/Windows-10-manual-setting-registry-backup-300x28.jpg 300w, https://www.techtalkthai.com/wp-content/uploads/2019/07/Windows-10-manual-setting-registry-backup.jpg 743w" alt="" /><figcaption>credit : microsoft</figcaption></figure>
ผู้สนใจสามารถอ่านประกาศของ Microsoft ได้<a href="https://support.microsoft.com/en-gb/help/4509719/the-system-registry-is-no-longer-backed-up-to-the-regback-folder-start">ที่นี่</a>

<em>ที่มา :  </em><em><a href="https://www.forbes.com/sites/gordonkelly/2019/06/29/microsoft-windows-10-upgrade-registry-warning-upgrade-windows/">https://www.forbes.com/sites/gordonkelly/2019/06/29/microsoft-windows-10-upgrade-registry-warning-upgrade-windows/</a> , <a href="https://www.techtalkthai.com/microsoft-has-removed-automatic-registry-backups-since-1803/?fbclid=IwAR1It5Soi02bsOKJL0JK2Dr34ihAg_I3-eV3irDiSsWQCoO3Ck4zkALQHSE">https://www.techtalkthai.com/microsoft-has-removed-automatic-registry-backups-since-1803/?fbclid=IwAR1It5Soi02bsOKJL0JK2Dr34ihAg_I3-eV3irDiSsWQCoO3Ck4zkALQHSE</a></em>