หลังจากที่ Microsoft ออกแพตช์ด้านความมั่นคงปลอดภัยประจำเดือนเมษายนเมื่อวันที่ 9 ที่ผ่านมา พบว่าแพตช์ดังกล่าวอาจส่งผลกระทบกับซอฟต์แวร์ Antivirus หลายยี่ห้อ ทำให้คอมพิวเตอร์ทำงานช้าลงหรือหยุดทำงานไปเลย
<figure class="wp-block-image"><img class="wp-image-29125 tie-appear" src="https://www.techtalkthai.com/wp-content/uploads/2017/04/ttt_laptop_error-600x313.jpg" sizes="(max-width: 600px) 100vw, 600px" srcset="https://www.techtalkthai.com/wp-content/uploads/2017/04/ttt_laptop_error-600x313.jpg 600w, https://www.techtalkthai.com/wp-content/uploads/2017/04/ttt_laptop_error-300x157.jpg 300w, https://www.techtalkthai.com/wp-content/uploads/2017/04/ttt_laptop_error-768x401.jpg 768w, https://www.techtalkthai.com/wp-content/uploads/2017/04/ttt_laptop_error.jpg 1000w" alt="" /><figcaption>Credit: ShutterStock.com</figcaption></figure>
ซอฟต์แวร์ Antivirus ที่ได้รับผลกระทบ ได้แก่ ArcaBit, Avira, Avast, McAfee และ Sophos จากการตรวจสอบพบว่าคอมพิวเตอร์ที่ติดตั้งซอฟต์แวร์ Antivirus ดังกล่าวสามารถทำงานได้ตามปกติจนกระทั่งเมื่อต้องล็อกอินเข้าเครื่อง ผู้ใช้หลายคนรายงานว่าใช้เวลาในการล็อกอินนานมากจนกว่าจะเข้าใช้งานได้ บางคนถึงขั้นเครื่องค้างไปเลยก็มี ปัญหานี้พบทั้งบน Windows 7, 8.1, Server 2008 R2, Server 2012 และ Server 2012 R2

อย่างไรก็ตาม การบูตระบบผ่าน Safe Mode ไม่ได้รับผลกระทบจากปัญหาดังกล่าวแต่อย่างใด ทำให้มีผู้ใช้หลายคนต้องใช้วิธีนี้เพื่อเข้าปิดการทำงานของ Antivirus ก่อนที่จะเข้าใช้งานตามปกติ ในขณะที่ Sophos เองก็ออกมาให้<a href="https://community.sophos.com/kb/en-us/133945">คำแนะนำ</a>ว่า ให้เพิ่ม Directory ของ Sophos เข้าไปยังส่วนที่ไม่ต้องการให้ซอฟต์แวร์ทำการสแกน เพื่อแก้ปัญหาชั่วคราว

จนถึงตอนนี้ Microsoft ได้ทำการบล็อกการอัปเดตของ ArcaBit, Avira และ Sophos ชั่วคราวเพื่อแก้ปัญหาที่เกิดขึ้น ในขณะที่กำลังตรวจสอบการทำงานร่วมกับซอฟต์แวร์ของ McAfee อยู่ ส่วน Avast ได้ให้<a href="https://kb.support.business.avast.com/GetPublicArticle?title=Windows-machines-running-Avast-for-Business-and-Cloud-Care-Freezing-on-Start-up">คำแนะนำ</a>ผู้ใช้ว่า ให้รออยู่ที่หน้าล็อกอินประมาณ 15 นาทีเพื่อให้ระบบทำการอัปเดตจากหลังบ้าน แล้วค่อยรีบูตเครื่องเพื่อเข้าใช้งานตามปกติ

Avast และ McAfee <a href="https://kc.mcafee.com/corporate/index?page=content&amp;id=KB91465">คาดว่า</a> ต้นตอของปัญหาน่าจะมาจากการที่ Microsoft ทำการเปลี่ยนเปลี่ยนแปลง CSRSS (Client/Server Runtime subsystem) ซึ่งเป็นส่วนประกอบหลักของ Windows ในการประสานงานและบริหารจัดการ Win32 Applications ส่งผลให้ซอฟต์แวร์ Antivirus เกิดอาการ Deadlock เนื่องจากไม่สามถารเข้าถึงทรัพยากรบางอย่างได้

รายละเอียดเพิ่มเติม: <a href="https://support.microsoft.com/en-us/help/4493472/windows-7-update-kb4493472">https://support.microsoft.com/en-us/help/4493472/windows-7-update-kb4493472</a>

<em>ที่มา: <a href="https://arstechnica.com/gadgets/2019/04/latest-windows-patch-having-problems-with-a-growing-number-of-anti-virus-software/">https://arstechnica.com/gadgets/2019/04/latest-windows-patch-having-problems-with-a-growing-number-of-anti-virus-software/</a> <a href="https://www.techtalkthai.com/microsoft-patch-causes-problems-with-antivirus-software/?fbclid=IwAR0IcbCB3jsegvaWCb1OHx5vOnFDgFRdtyNxGNzXdLTLJvgx4KNXLqt7fL8">https://www.techtalkthai.com/microsoft-patch-causes-problems-with-antivirus-software/?fbclid=IwAR0IcbCB3jsegvaWCb1OHx5vOnFDgFRdtyNxGNzXdLTLJvgx4KNXLqt7fL8</a></em>