นักวิจัยด้านความมั่นคงปลอดภัยจากบริษัท Underdog Security แจ้งเตือนช่องโหว่ในโปรแกรม Origin บนระบบปฏิบัติการ Windows ซึ่งเป็นโปรแกรมที่ใช้สำหรับซื้อและเล่นเกมที่พัฒนาโดยบริษัท Electronic Arts ช่องโหว่ที่พบนี้เป็นรูปแบบ Remote Code Execute ที่ส่งผลให้ผู้ไม่หวังดีสามารถสั่งเปิดโปรแกรมใดๆ หรือควบคุมเครื่องคอมพิวเตอร์ของเหยื่อได้ ทางผู้พัฒนาได้อัปเดตโปรแกรมให้เป็นเวอร์ชันใหม่เพื่อแก้ไขช่องโหว่นี้แล้ว ผู้ที่ใช้งานโปรแกรม Origin บน Windows ควรอัปเดตเพื่อลดความเสี่ยง

สาเหตุของช่องโหว่เกิดจากโปรแกรม Origin รองรับการเรียกคำสั่งจากเบราว์เซอร์ผ่าน URI ในลักษณะ origin2:// ซึ่งคุณสมบัตินี้ช่วยอำนวยความสะดวกให้ผู้ใช้สามารถสั่งติดตั้งหรือเรียกใช้งานเกมผ่านเบราว์เซอร์ได้ นักวิจัยพบว่าคุณสมบัตินี้มีความผิดพลาดในการตรวจสอบข้อมูลที่รับมาประมวลผล ทำให้สามารถแก้ไขค่าที่ส่งไปยังโปรแกรม Origin ให้เป็นค่าอื่นที่อาจมีอันตรายต่อระบบได้ เช่น สั่งเปิดโปรแกรมอื่นหรือประมวลผลคำสั่งอันตราย

วิธีการโจมตี ผู้ไม่หวังดีอาจส่งลิงก์ที่มีโค้ดอันตรายฝังอยู่ ซึ่งหากเหยื่อคลิกลิงก์ดังกล่าว โปรแกรม Origin จะถูกเรียกขึ้นมาทำงานและนำโค้ดอันตรายนั้นไปประมวลผล ทั้งนี้ นักวิจัยได้เผยแพร่ตัวอย่างโค้ดสำหรับใช้ในการโจมตีด้วย

เมื่อวันจันทร์ที่ 15 เมษายน 2562 บริษัท Electronic Arts ได้เผยแพร่โปรแกรม Origin เวอร์ชัน 10.5.37 ที่ได้รับการแก้ไขช่องโหว่ดังกล่าวแล้ว ผู้ใช้สามารถดาวน์โหลดโปรแกรมเวอร์ชันล่าสุดได้จากเว็บไซต์ของ <a href="https://l.facebook.com/l.php?u=http%3A%2F%2Fwww.origin.com%2F%3Ffbclid%3DIwAR1eRnaJ0Nnn3w2qZWVfDfLXmC-A9EiKERX5YGDkKw3atv4jQCKMa9SLiJk&amp;h=AT3xI1Uhfao-qMYYtcr3THVBHo70OaQGDIxRsrs1OyJfhxyyrnUCnGfEAv40XA-LqnrkhXBNlESCrRbssBON4NRt4Yz_ID1c4bdsvXAvFzLrJEFBNYhj2TJ-1ZnWprPPKadmFKkE77LHarNaQqbyNokkB7tx_4cwHAk1btOSz2qvy0TVRmn00vSOPjK729hv14Z96yY1qjG-BpvoojdRwKX2eJzOaiIT-uIy3Xwj-raoVs_g1tS-E6t9RNhv-eC2_DkYTG7EIZt6ZPM4ODJ2HEGyxqiqmCzorV2HbXTHMRuI1lTvl_71VPAYLsBPOlSskh5iLs-0YQ6akk9DERTV8hB7kgjsideaZDhQCGMFzFylN_eOEq054Hn87whc4IvCQa1OX5LZBtzkxU8OYO6cA7Y846jeXgFXWv9jls29pWmpdfDP35EiDFeizFYjvThg2kdYpfdLfQLpqn7eYJuUNDHssXMd8LerTtW42OMX2uRlgF3UPJezbUqiau_lRgPbhtJK5qk8EmxEyPsZADE3SNu7iP2cElgO8Asmf7h8MaAK5ApxqsFjlAj9Y-1npHafjTXmhIEoDggxaz175C_EwmoKtNPAJpsLhQmdLP3f39KFlHubue1TLU7uZF_MPjGZ" target="_blank" rel="noopener nofollow" data-ft="{&quot;tn&quot;:&quot;-U&quot;}" data-lynx-mode="async">www.origin.com</a> หรือเปิดโปรแกรม Origin แล้วเลือกดาวน์โหลดอัปเดตอัตโนมัติ

<strong>ที่มา:</strong> <a href="http://thcert.co/cEBugK">Underdog Security</a>, <a href="http://thcert.co/h92MKZ">TechCrunch</a>, <a href="https://www.thaicert.or.th/newsbite/2019-04-18-01.html?fbclid=IwAR1viz1oEQgbb9_wjaKIfV8wWP59RkWFCF2itb651z9pZtXQee178zD4aRc#2019-04-18-01">ThaiCERT</a>