<span class="headnews"><strong><span style="font-size: medium;">มัลแวร์เรียกค่าไถ่ Cerber เวอร์ชันใหม่ เข้ารหัสลับไฟล์แล้วเปลี่ยนนามสกุลเป็นรหัสสุ่ม 4 หลัก</span></strong></span>

เมื่อต้นเดือนตุลาคม 2559 มีรายงานการแพร่ระบาดของมัลแวร์ Cerber เวอร์ชันใหม่ เปลี่ยนจากการเข้ารหัสลับข้อมูลแล้วเปลี่ยนนามสกุลไฟล์เป็น .cerber3 มาเป็นค่าสุ่มของตัวเลขและตัวอักษรจำนวน 4 หลักแทน (เช่น .b71c) โดยหลังจากเข้ารหัสลับไฟล์ในเครื่องเสร็จจะทิ้งไฟล์ README.hta ไว้เพื่อบอกวิธีการจ่ายเงิน

นอกจากนี้ ตัวมัลแวร์ Cerber เวอร์ชันใหม่ยังเพิ่มความสามารถในการปิดโพรเซสของโปรแกรมประเภทฐานข้อมูล (เช่น MySQL, Microsoft SQL) เพื่อเข้ารหัสลับไฟล์ฐานข้อมูลด้วย

ปัจจุบันยังไม่มีวิธีกู้คืนข้อมูลที่ถูกเข้ารหัสลับโดยมัลแวร์ Cerber เวอร์ชันใหม่ เพื่อเป็นการป้องกัน ผู้ใช้ควรติดตั้งแอนติไวรัส อัปเดตซอฟต์แวร์ และหมั่นสำรองข้อมูลสำคัญอย่างสม่ำเสมอ โดยสามารถศึกษาข้อมูลเพิ่มเติมเกี่ยวกับมัลแวร์เรียกค่าไถ่ได้จากคลิปของไทยเซิร์ต (<a href="https://www.facebook.com/thaicert/videos/657180994430037/">https://www.facebook.com/thaicert/videos/657180994430037/</a>)

<strong>ที่มา: <a href="http://thcert.co/7q2rR3">Bleeping Computer</a>  l <a href="https://www.thaicert.or.th/newsbite/2016-10-07-01.html#2016-10-07-01">ThaiCert</a></strong>