มัลแวร์ Windows EXE สามารถแพร่กระจายไปยังอุปกรณ์ macOS ได้ด้วยเช่นกัน Trend Micro ผู้ให้บริการโซลูชันด้านความมั่นคงปลอดภัยแบบครบวงจร ได้ออกมาแจ้งเตือนถึงวิธีที่แฮ็กเกอร์ใช้บายพาสระบบป้องกันของ macOS โดยลอบส่งไฟล์มัลแวร์ EXE ที่ปกติจะใช้รันบน Windows เข้าไปรันบน macOS แทน พบมีผู้เสียหายจากการโจมตีดังกล่าวในหลายประเทศทั่วโลกแล้ว
<figure class="wp-block-image"><img class="wp-image-27676 tie-appear" src="https://www.techtalkthai.com/wp-content/uploads/2017/03/ttt_gmail_on_mac_book-600x330.jpg" sizes="(max-width: 600px) 100vw, 600px" srcset="https://www.techtalkthai.com/wp-content/uploads/2017/03/ttt_gmail_on_mac_book-600x330.jpg 600w, https://www.techtalkthai.com/wp-content/uploads/2017/03/ttt_gmail_on_mac_book-300x165.jpg 300w, https://www.techtalkthai.com/wp-content/uploads/2017/03/ttt_gmail_on_mac_book-768x422.jpg 768w, https://www.techtalkthai.com/wp-content/uploads/2017/03/ttt_gmail_on_mac_book.jpg 1000w" alt="" /><figcaption>Credit: ShutterStock.com</figcaption></figure>
ทีมนักวิจัยจาก Trend Micro พบมัลแวร์นามสกุล .dmg หลายตัวอย่างที่แสร้งปลอมเป็น Installer ของซอฟต์แวร์ยอดนิยมแพร่กระจายผ่านทางเว็บไซต์ Torrent ซึ่งภายในมัลแวร์จะมีไฟล์ EXE ที่ถูกคอมไพล์โดย Mono Framework อยู่ ส่งผลให้สามารถรันไฟล์ EXE ข้ามแพลตฟอร์มรวมไปถึง macOS ได้

โดยปกติแล้ว การรันไฟล์ EXE บน macOS จะเกิด Error ขึ้น ทำให้กลไกการป้องกันบน macOS เช่น Gatekeeper ไม่สนใจที่จะสแกนไฟล์ดังกล่าว แฮ็กเกอร์จึงใช้ช่องโหว่ตรรกะตรงจุดนี้ในการสร้างไฟล์ EXE ที่รันบน macOS ได้ขึ้นมาแทนเพื่อบายพาสระบบป้องกัน

จากการตรวจสอบ Installer ปลอม พบว่าไฟล์ดังกล่าวจะทำการติดตั้งแอปพลิเคชัน Little Snitch Firewall พร้อมกับ Payload นามสกุล .exe ที่ถูกคอมไพล์โดยใช้ Mono โดย Payload นี้ถูกออกแบบมาสำหรับรวบรวมข้อมูลเกี่ยวกับระบบของเป้าหมายแล้วส่งกลับมายัง C&amp;C Server ของแฮ็กเกอร์ นอกจากนี้ หลังจากติดตั้งแล้ว มัลแวร์ .exe จะทำการดาวน์โหลด Adware มาติดตั้งบนเครื่องของเหยื่ออีกด้วย ซึ่ง Adware บางตัวก็มาในรูปของ Adobe Flash Player ปลอมเช่นกัน
<figure class="wp-block-image"><img class="wp-image-53819 tie-appear" src="https://www.techtalkthai.com/wp-content/uploads/2019/02/exe_malware_targets_macos_1-600x315.png" sizes="(max-width: 600px) 100vw, 600px" srcset="https://www.techtalkthai.com/wp-content/uploads/2019/02/exe_malware_targets_macos_1-600x315.png 600w, https://www.techtalkthai.com/wp-content/uploads/2019/02/exe_malware_targets_macos_1-300x157.png 300w, https://www.techtalkthai.com/wp-content/uploads/2019/02/exe_malware_targets_macos_1.png 650w" alt="" /></figure>
Trend Micro ยังระบุอีกว่า จนถึงตอนนี้ยังไม่พบ “รูปแบบการโจมตีที่เฉพาะเจาะจง” ที่เกี่ยวข้องกับมัลแวร์ดังกล่าว แต่มัลแวร์นี้ก็ได้แพร่ระบาดไปยังหลายประเทศทั่วโลกแล้ว ไม่ว่าจะเป็น สหราชอาณาจักร ออสเตรเลีย อาร์เมเนีย ลักเซมเบิร์ก แอฟริกาใต้ และสหรัฐฯ ที่น่าสนใจคือไฟล์มัลแวร์ EXE นี้กลับไม่สามารถรันบน Windows ได้ นั่นหมายความว่ามัลแวร์นี้ถูกออกแบบมาเพื่อพุ่งเป้าผู้ใช้ macOS โดยเฉพาะ

รายละเอียดเชิงเทคนิค: <a href="https://blog.trendmicro.com/trendlabs-security-intelligence/windows-app-runs-on-mac-downloads-info-stealer-and-adware/">https://blog.trendmicro.com/trendlabs-security-intelligence/windows-app-runs-on-mac-downloads-info-stealer-and-adware/</a>

<em>ที่มา: <a href="https://thehackernews.com/2019/02/macos-windows-exe-malware.html">https://thehackernews.com/2019/02/macos-windows-exe-malware.html</a> , <a href="https://www.techtalkthai.com/exe-malware-targets-macos-users/?fbclid=IwAR0XoNbMwnMds01C85-07MBWKUht-0WnSuUW2EU1yDCdywschha0Ib-02Ik">https://www.techtalkthai.com/exe-malware-targets-macos-users/?fbclid=IwAR0XoNbMwnMds01C85-07MBWKUht-0WnSuUW2EU1yDCdywschha0Ib-02Ik</a></em>