Google ได้มีความพยายามอย่างต่อเนื่องที่จะ<a href="https://www.engadget.com/2018/01/08/google-assistant-everywhere-2018/">นำเอาระบบผู้ช่วย Assistant เข้าไปในทุกๆ ที่</a>และไม่ได้เพียงแค่พยายามที่จะนำเข้าไปเป็นผู้ช่วยในอุปกรณ์ฮาร์ดแวร์แบบต่างๆ แต่ทั้งในแอปที่เพิ่มมากขึ้นด้วยเช่นกัน โดยบริษัทได้เริ่มมีการใส่ Assistant เข้าไปแอป Maps เป็นที่เรียบร้อยแล้ว ซึ่งได้เริ่มมีการเปิดตัวไปในงาน CES ในปีนี้เอง และในงาน MWC ตอนนี้ ดูเหมือน Assistant นั้นก็กำลังไปแสดงให้เห็นในลักษณะที่มีความเป็นส่วนบุคคลและสนทนาได้มากขึ้นนั่นคืออยู่ใน Android Messages นั้นเอง

โดยพื้นเพนั้น Assistant นั้นเคยอยู่ในแอป Allo ซึ่งเมื่อคุณแชทกับเพื่อนของคุณเกี่ยวกับสิ่งต่างๆ อย่างเช่นภาพยนตร์ ร้านอาหาร หรือว่าสภาพอากาศ ตัวระบบ Assistant นั้นจะแสดงคำแนะนำแสดงขึ้นมาให้คุณเลือกกดส่งให้กับเพื่อนของคุณได้ทันที โดยระบบ AI จะสแกนข้อความของคุณสำหรับหาเบาะแสจากบริบทข้อความตามที่คุณกำลังสนทนากันอยู่ อย่างเช่น คุณบอกเพื่อนคุณว่าคุณต้องการที่จะดูหนังเรื่อง Roma ตัว Assistant นั้นก็จะแสดงกรอบชิปเล็กๆ เพื่อที่จะให้ข้อมูลสรุป ข้อมูลเรทติ้งของหนังเรื่องนี้ พร้อมกับเวลาฉาย
<figure class="wp-caption alignnone"><img src="https://o.aolcdn.com/images/dims?crop=500%2C899%2C0%2C0&amp;quality=85&amp;format=jpg&amp;resize=1600%2C2880&amp;image_uri=https%3A%2F%2Fs.yimg.com%2Fos%2Fcreatr-uploaded-images%2F2019-02%2F85473460-38d0-11e9-bdfe-848fa7ec6dec&amp;client=a1acac3e1b3290917d92&amp;signature=328aa90ca4c5ea52a732ea16df05001c0e94f872" alt="https://o.aolcdn.com/images/dims?crop=500%2C899%2C0%2C0&amp;quality=85&amp;format=jpg&amp;resize=1600%2C2880&amp;image_uri=https%3A%2F%2Fs.yimg.com%2Fos%2Fcreatr-uploaded-images%2F2019-02%2F85473460-38d0-11e9-bdfe-848fa7ec6dec&amp;client=a1acac3e1b3290917d92&amp;signature=328aa90ca4c5ea52a732ea16df05001c0e94f872" width="1600" height="2876" data-caption="Google Assistant Android Messages" data-credit="Google" data-credit-link-back="" data-dam-provider="" data-local-id="local-1-3523404-1551080414781" data-media-id="3edc6eed-abb6-457c-9600-eb02b33f461e" data-original-url="https://s.yimg.com/os/creatr-uploaded-images/2019-02/85473460-38d0-11e9-bdfe-848fa7ec6dec" data-title="Google Assistant Android Messages" /><figcaption class="wp-caption-text">Google Assistant Android Messages</figcaption></figure>
โดยจากที่มีการเดโม ทาง Google แสดงให้เห็นการคุยกันเกี่ยวกับทาปาส (tapas คือของว่างคำเล็กๆ) ตัวระบบก็จะหาร้านอาหารที่ใกล้ที่สุดแล้วก็ส่งออกมาเป็นลิสต์ให้ทั้งสองฝั่ง โดยการ์ดสำหรับร้าน Casa de Tapas Canota ที่ Assistant ส่งให้นั้นก็มี shortcut ที่จะให้คุณสามารถโทรไปที่ร้านได้เลย บอกแผนที่การเดินทาง หรือสามารถเพิ่มเข้าไปในปฎิทินของคุณได้ด้วย อีกทั้งคุณยังสามารถที่จะส่งข้อมูลเพิ่มเติมได้โดยกดปุ่ม Home แล้วเรียกให้ Assistant สืบค้นแล้วส่งข้อมูลผลลัพธ์ไปให้เพื่อนของคุณผ่าน Messages ได้เลย

หลายๆ คนที่มีความกังวลที่ Google นั้นอ่านข้อความส่วนตัวของคุณก็ทำใจให้สบายได้ เพราะบริษัทได้กล่าวว่าข้อมูลของการสนทนาของคุณนั้นจะไม่ได้มีการส่งมาให้ Assistant แต่อย่างใด โดยจะมีแต่เพียงลิสต์ของชิปที่คุณคลิกเลือกเพียงเท่านั้น โดยคุณสามารถตัดสินได้ว่าใครจะสามารถเห็นข้อมูลของคุณได้ตามที่คุณเลือก ซึ่งฟีเจอร์นี้จะมีให้ใช้งานได้สำหรับผู้ที่ใช้ภาษาอังกฤษทั่วโลกและรองรับสำหรับเรื่องของภาพยนตร์ ร้านอาหาร และสภาพอากาศในตอนเริ่มต้น โดยจะเริ่มขึ้นในอีกไม่กี่เดือนข้างหน้านี้

<strong>Source</strong> :<a href="https://www.engadget.com/2019/02/25/google-assistant-android-messages/"> https://www.engadget.com/2019/02/25/google-assistant-android-messages/</a>

<strong>ที่มา</strong> : <a href="https://www.adpt.news/2019/02/25/google-assistant-is-sliding-into-android-messages-app/?fbclid=IwAR0N0zmMojWpj3gagSpTChUhlPdfOMNLtmaxcnfSMSpQsLZEj5FSmDTvdGI">https://www.adpt.news/</a>