<h2>บริษัทส่วนใหญ่ยังใช้ซอฟต์แวร์เวอร์ชันเก่าที่มีช่องโหว่ โดยเฉพาะ Internet Explorer และ Flash</h2>
บริษัท Duo Sercurity ออกรายงาน 2017 Duo Trusted Access Report ที่เป็นการสำรวจข้อมูลด้านความมั่นคงปลอดภัยบริษัท enterprise ทั่วโลก โดยพบว่าบริษัทส่วนใหญ่ยังมีการใช้งานซอฟต์แวร์เวอร์ชันเก่าที่มีปัญหาเรื่องความมั่นคงปลอดภัย โดยเฉพาะ Internet Explorer และ Flash
<ul>
 	<li>ระบบปฏิบัติการส่วนใหญ่ที่ใช้ยังเป็น Windows 7 (อยู่ที่ 59%) รองลงมาคือ Windows 10 (อยู่ที่ 31%)</li>
 	<li>หน่วยงาน 13% ยังใช้ Internet Explorer เวอร์ชันเก่าที่ไม่มีการอัปเดตแก้ไขปัญหาความมั่นคงปลอดภัยแล้ว</li>
 	<li>โทรศัพท์มือถือที่ใช้ในการทำงาน มีเพียง 27% ที่ใช้ Android เวอร์ชันล่าสุด เนื่องจากส่วนใหญ่ผู้ผลิตยังไม่ออกอัปเดตให้</li>
 	<li>หน่วยงานด้านสาธารณสุข 3% ยังมีการใช้งาน Windows XP</li>
 	<li>หน่วยงานมากกว่า 50% ติดตั้ง Flash Player เวอร์ชันเก่า ในขณะที่ประมาณ 20% ไม่ติดตั้ง Flash ในเครื่องแล้ว</li>
 	<li>จากการทดลองสร้างหน้าเว็บไซต์ปลอมเพื่ออบรมความตระหนักด้านความมั่นคงปลอดภัย พบว่าผู้ใช้ 44% เปิดอีเมล และ 25% คลิกลิงก์ในอีเมลปลอม โดย 13% กรอกข้อมูลชื่อผู้ใช้และรหัสผ่านลงในหน้าเว็บปลอมด้วย</li>
</ul>
ผู้ที่สนใจสามารถศึกษาข้อมูลเพิ่มเติมได้จากรายงานฉบับเต็ม

<strong>ที่มา:</strong> <a href="http://thcert.co/oGzqJ2">Help Net Security</a> l <a href="http://thcert.co/khL50d">Threatpost</a> l <a href="http://thcert.co/eLdeAu">Duo Security</a> l <a href="https://www.thaicert.or.th/newsbite/2017-06-06-02.html#2017-06-06-02">ThaiCERT</a>

&nbsp;