Google Assistant จะสามารถแทรกเครื่องหมายวรรคตอนได้โดยอัตโนมัติขณะที่คุณใช้คำสั่งเสียงสั่งพิมพ์ผ่านแอป Assistant บน Android หรือ iOS<span id="more-5777"></span>

นั่นหมายความว่าต่อจากนี้คุณไม่ต้องพูดป้อนคำสั่งให้ระบบใส่จุด เครื่องหมายคำถาม หรือเครื่องหมายลูกน้ำเลย เพราะระบบ Assistant จะรับรู้ได้เองว่ามีการหยุดและโทนเสียงอื่นๆ เกิดขึ้น แล้วจึงใส่เครื่องหมายดังกล่าวได้เองอัตโนมัติ

สำหรับผู้ใช้งานผ่าน iOS ก็ต้องเปิดใช้งานผ่านแอป Assistant ถึงจะใช้งานฟีเจอร์นี้ได้ ซึ่งอาจจะยุ่งยากเล็กน้อย เพราะสำหรับผู้ใช้ Android แล้ว เพียงกดปุ่มโฮมค้างไว้ก็สามารถเข้าถึง Google Assistant ได้

แต่ก็มีกรณีที่เครื่องหมายวรรคตอนไม่ได้จำเป็นหากคุณไม่ได้เคร่งไวยากรณ์นัก ทั้งนี้ขึ้นอยู่กับว่าคุณกำลังคุยกับใคร ซึ่งก็น่าสนใจว่า Assistant จะรับมือกับกรณีเช่นนี้ได้อย่างไร ส่วนซอฟต์แวร์พิมพ์ด้วยเสียงพูด (voice dictation) จาก Dragon และบริษัทอื่นๆ ก็ยังพยายามพัฒนาเรื่องการใส่เครื่องหมายวรรคตอนอัตโนมัติอยู่ แต่ผลลัพธ์ที่ได้ก็ยังไม่เสถียรนัก ดังนั้น ต้องรอดูกันต่อไปว่า AI และระบบเรียนรู้จาก Google จะช่วยพัฒนาเทคโนโลยีด้านนี้ไปได้หรือไม่

<strong>ที่มา</strong> : <a href="https://www.adpt.news/2019/01/09/google-assistant-adds-auto-punctuation-feature-for-messages/?fbclid=IwAR22Sew8smWueWyqkS8fb3k9hTdPAGu_7wxnfdpeB-sJi3cjn_7GJD5QfW0">www.adpt.news</a>