<div class="spacer"></div>
<div class="detail">

ในที่สุดทาง Microsoft ก็ได้เปิดตัวชื่ออย่างเป็นทางการให้กับ Windows 10 ที่จะมีการอัพเดทใหม่เสียที
ซึ่งก่อนหน้านี้ได้ใช้ชื่อว่า Redstone 5 และในตอนนี้ก็ได้เปลี่ยนเป็น “Windows 10 October 2018 Update” แล้วนั่นเอง ซึ่งก็เดาได้ไม่ยากว่าในเดือนตุลาคมนี้แหละที่เราจะได้พบกับการเปิดตัวอย่างเป็นทางการของ Windows 10 ที่อัพเดทใหม่ตัวนี้กันแล้ว

โดยคาดว่าเราน่าจะได้เห็นฟีเจอร์ใหม่ๆ บนอุปกรณ์ต่างๆ กันอย่างแน่นอน อย่างเช่นคลิปบอร์ดบนระบบคลาวด์ (new cloud clipboard) ที่สามารถเรียกใช้งานคลิปบอร์ดข้ามอุปกรณ์ได้ หรือจะเป็นธีมสีดำสำหรับ File Explorer ที่มีการอัพเดท Snipping Tool (เครื่องมือในการแคปเจอร์ภาพหน้าจอ) รวมไปถึงการปรับปรุง Microsoft Edge และการเพิ่มประสิทธิภาพให้กับ Xbox Game Bar เป็นต้น

และการตั้งชื่อในครั้งนี้ของทาง Microsoft ก็คาดว่าเป็นไปตามชื่อ Windows 10 April 2018 Update ที่ออกมาเมื่อช่วงต้นปีนั่นเอง โดยปลายเดือนกันยายนนี้เราคงจะได้เห็นผลสรุปของการพัฒนาแล้วว่า Windows 10 จะมีการอัพเดทอะไรบ้างในเดือนตุลาคมนี้และพอถึงเดือนตุลาคมพวกเราก็น่าจะเริ่มอัพเดทและใช้งานจริงกันได้แล้วนั่นเอง

แต่การอัพเดตของทาง Windows 10 น่าจะมีต่อไป และการอัพเดทต่อจากนี้ก็ได้ใช้ชื่อว่า 19H1 นั่นเองซึ่งก็มีแนวโน้มว่ามันจะเป็นการต่อไปและการอัพเดทที่เราจะได้เห็นกันอย่างเป็นทางการในช่วงเดือนเมษายนปีหน้านั่นเองแต่ก็ยังไม่มีการเปิดเผยฟีเจอร์และรายละเอียดออกมาแต่อย่างใด

ซึ่งการทดสอบของ 19H1 นั่นเริ่มมาตั้งแต่ช่วงปลายเดือนกรกฎาคมที่ผ่านมาและคาดว่าการอัพเดทนี้ไม่น่าจะรวมอยู่ใน Windows 10 October 2018 Update อย่างแน่นอน

<strong>ที่มา : </strong><a href="https://www.theverge.com/2018/8/31/17805372/microsoft-windows-10-october-2018-update" target="_blank" rel="nofollow noopener">www.theverge.com</a> , <a href="https://www.pocket-lint.com/laptops/news/microsoft/145586-next-windows-10-major-update-will-arrive-in-october-with-an-obvious-name" target="_blank" rel="nofollow noopener">www.pocket-lint.com</a> , <a href="https://www.neowin.net/news/the-next-windows-10-update-might-be-the-october-2018-update/" target="_blank" rel="nofollow noopener">www.neowin.net</a> , <a href="https://news.thaiware.com/14437.html">www.thaiware.com</a></div>