<a href="http://bit.ly/2Xfd5ex" target="_blank" rel="noopener noreferrer">ตัวถอดรหัสไฟล์</a>ที่ถูกล็อกจากแรนซั่มแวร์ <strong>pyLocky</strong> ทั้งเวอร์ชั่น 1 และ 2 ได้ถถูกปล่อยออกมาโดยทางการฝรั่งเศสแล้ว เพื่อเปิดให้เหยื่อนำไปปลดล็อกไฟล์ของตนเองได้ฟรีแบบไม่มีค่าใช้จ่าย โดยทางกระทรวงมหาดไทยของฝรั่งเศสได้ประกาศผ่านโพสต์ของตนเอง

ระบุว่าตัวถอดรหัสนี้ถูกพัฒนาขึ้นจากความร่วมมือระหว่างหน่วยงานทางกฎหมายของฝรั่งเศส, สำนักความปลอดภัยมาตุภูมิทางด้านระบบและเทคโนโลยีสารสนเทศของฝรั่งเศส, และนักวิจัยอาสาสมัคร มีข้อสังเกตว่าแม้ pyLocky จะไม่ได้ระบาดเป็นวงกว้างเท่าไร แต่ทางการฝรั่งเศสกล่าวว่าเป็นแรนซั่มแวร์ที่สร้างความเสียหายค่อนข้างมากในยุโรป

โดยพบเหยื่อจำนวนมากในฝรั่งเศส ทั้งในสภาพแวดล้อมระดับองค์กรไม่ว่าจะเป็น SME, ธุรกิจขนาดใหญ่, สมาคมต่างๆ ไปจนถึงตามครัวเรือน สำหรับตัวถอดรหัสนี้สามารถแก้ล็อกไฟล์ที่เกิดจากแรนซั่มแวร์ pyLocky ทั้งเวอร์ชั่น 1 และเวอร์ชั่น 2

สำหรับสกุลไฟล์ที่ถูกเข้ารหัสที่รองรับจากเวอร์ชั่น 1 ได้แก่ .lockedfile หรือ .lockymapและในเวอร์ชั่น 2 คือ .lockyซึ่งผู้เสียหายสามารถเข้าดาวน์โหลดโปรแกรมถอดรหัสได้จาก <a href="http://bit.ly/2Xfd5ex" target="_blank" rel="noopener noreferrer">“ตัวถอดรหัส pyLocky”</a> ซึ่งในการใช้งานตัวถอดรหัสนี้ จำเป็นต้องติดตั้ง Java Runtime ด้วย

<strong>ที่มา : <a href="https://www.bleepingcomputer.com/news/security/pylocky-decryptor-released-by-french-authorities/" target="_blank" rel="noopener noreferrer">Bleepingcomputer</a> , <a href="https://www.enterpriseitpro.net/pylocky-decryptor-released-by-french-authorities/?fbclid=IwAR1OVh7S05jrJ756LnLr3LQNVHMnCPxTGeBpuY9RifLHcwqXsuEIEqGhsLA">enterpriseitpro</a></strong>