<strong>Google Assistant</strong> ผู้ช่วยส่วนตัวอัจฉริยะ ที่มีการทำงานลักษณะเดียวกันกับ Siri ของค่ายแอปเปิ้ล ที่เปิดให้บริการมากว่า 2 ปี แต่ยังคงรองรับภาษาหลักๆ อยู่ไม่กี่ภาษา ซึ่งภาษาหลักที่เราใช้งานได้ก็ดูจะเป็นเพียงภาษาอังกฤษ แต่จากนี้ชีวิตของคุณจะง่ายขึ้นอีกนิด เมื่อผู้ช่วย Google Assistant รองรับภาษาไทยแล้ววันนี้

<img class="img-responsive" src="https://www.ditc.co.th/images/google-011.png" alt="" />

คำสั่งภาษาไทยเป็นภาษาที่ 10 ของโลกที่ <strong>Google Assistant</strong> รองรับ โดยสามารถรับคำสั่งสำเนียงการพูดของคนไทยได้ด้วย แต่ยังได้แค่ภาษากลางเท่านั้นนะครับ คำเมือง สำเนียงทองแดง แบบนี้อาจจะยังยากไปสักนิดหนึ่ง แต่จากการใช้งานแล้วก็ยังมีบางคำที่อาจจะสื่อสารกันไม่เข้าใจบ้างตามประสา AI

สำหรับการใช้งาน <strong>Google Assistant</strong> ใช้งานได้กับ Android เวอร์ชั่น 5 ขึ้นไป โดยต้องตั้งค่าเครื่องเป็นภาษาไทยด้วย การใช้งานก็ง่ายมากๆ เพียงกดปุ่ม Home ค้างไว้ ผู้ช่วยอัจฉริยะจาก Google ก็พร้อมให้ความช่วยเหลือกับคุณได้ทุกเมื่อ ว่าแล้วเรามาลองทำความรู้จักกันอีกสักนิดว่าเจ้า Google Assistant ทำอะไรได้บ้าง

&nbsp;

<img class="img-responsive" src="https://www.ditc.co.th/images/689520-horz.jpg" alt="" />

• <strong>ใช้เพื่อการสื่อสาร</strong>
การโทร, ส่งข้อความ, ส่งอีเมล
• <strong>วางแผน</strong>
สภาพการจราจร, การแจ้งเตือน, เที่ยวบิน, ทำการจอง
• <strong>ดูรูปภาพและสื่อ</strong>
รูปภาพ, เพลง, YouTube
•<strong> ถาม Google</strong>
การอัปเดตเกม, การคำนวณ, พจนานุกรม, แปลภาษา, ภาพ, คำตอบจากเว็บ, ควบคุมอุปกรณ์อัจฉริยะในบ้าน
• <strong>เล่นสนุก</strong>
ทำความรู้จักกับ Assistant, เกม, บันเทิง

เรียกว่าเป็นอีกฟังก์ชั่นที่ทำให้ชีวิตของเราง่ายขึ้น และแสดงให้เห็นว่าเทคโนโลยีอย่าง Machine learning จะเข้ามามีบทบาทสำคัญกับเราอีกมากในอนาคต

<strong>ที่มา</strong> : <a href="https://www.ditc.co.th/th/news-it/google-assistant-%E0%B8%9F%E0%B8%B1%E0%B8%87%E0%B8%A0%E0%B8%B2%E0%B8%A9%E0%B8%B2%E0%B9%84%E0%B8%97%E0%B8%A2%E0%B9%84%E0%B8%94%E0%B9%89%E0%B9%81%E0%B8%A5%E0%B9%89%E0%B8%A7%E0%B8%A7%E0%B8%B1%E0%B8%99%E0%B8%99%E0%B8%B5%E0%B9%89.html">DiTC</a>