In-browser Miners หรือมัลแวร์ขุดเหรียญเงินดิจิทัลบนเบราว์เซอร์เริ่มกลายเป็นปัญหาใหญ่สำหรับผู้ใช้งานอินเทอร์เน็ตในปัจจุบัน โดยเฉพาะอย่างยิ่งเมื่อหลายๆ ไซต์ต่างเริ่มให้บริการสคริปต์สำหรับขุดเหรียญบนเบราว์เซอร์ เช่น CoinHive ทำให้หลายคนอาจตกเป็นเหยื่อโดยไม่รู้ตัว บทความนี้จึงจะมาแนะนำวิธีการใช้ Chrome Task Manager เพื่อค้นหาและยับยั้งมัลแวร์เหล่านั้นแบบง่ายๆ ครับ
<h2>รู้จักกับ In-browser Miners กันก่อน</h2>
In-broser Miners เป็นสคริปต์ขนาดเล็กที่รันบนเว็บเบราว์เซอร์เพื่อขุดเหรียญเงินดิจิทัล เมื่อสคริปต์นี้ถูกรัน CPU ของคอมพิวเตอร์จะถูกใช้เพื่อขุดเหรียญเงินดิจิทัล เช่น Bitcoin หรือ Monero อย่างต่อเนื่องเพื่อสร้างรายได้ให้แก่แฮกเกอร์ ส่งผลให้ CPU ต้องทำงานหนักตลอดเวลา จน CPU ร้อนจัด และอาจได้รับความเสียหายได้ในที่สุด อย่างไรก็ตาม ผู้ใช้จะไม่ทราบเลยว่าเบราว์เซอร์ที่ตนเองเปิดอยู่ถูกใช้เพื่อขุดเหรียญดิจิทัล จนกระทั่งรู้สึกว่าคอมพิวเตอร์ทำงานช้าลง เริ่มมีอาการค้าง หรือบางทีเครื่องอาจดับไปเลยเนื่องจาก CPU มีอุณหภูมิสูงเกินไป

การโจมตีแบบ In-browser Miners สามารถทำได้หลายวิธี เช่น แฝงโค้ดไว้บนเว็บไซต์ เมื่อผู้ใช้เข้าชมเว็บไซต์ดังกล่าว สคริปต์สำหรับขุดเหรียญเงินดิจิทัลก็จะถูกรันทันที จากการตรวจสอบพบว่า เว็บไซต์เหล่านี้ส่วนใหญ่มักเป็นเว็บโป๊หรือเว็บดูหนังออนไลน์ เนื่องจากผู้เข้าชมจำเป็นต้องเปิดเว็บไซต์ทิ้งไว้ จึงเป็นโอกาสดีที่เจ้าของเว็บ (หรือแฮกเกอร์) จะแอบใช้ CPU เพื่อขุดเหรียญเงินดิจิทัล อีกวิธีการหนึ่งคือการแฝงโค้ดไว้ใน Plug-in หรือ Extension ของเว็บเบราว์เซอร์
<h2>Task Manager ไม่สามารถค้นหาสาเหตุที่แท้จริงได้</h2>
เมื่อคอมพิวเตอร์ทำงานช้าลงหรือค้าง สิ่งที่หลายๆ คนมักเริ่มทำเป็นอันดับแรกคือเปิดหน้าต่าง Task Manager ของ Windows เพื่อดูว่ามีแอปพลิเคชันใดทำงานผิดปกติหรือไม่ ซึ่งจะพบว่า Process ของเว็บเบราว์เซอร์กำลังใช้ CPU ทำงานสูงผิดปกติ เมื่อผู้ใช้สั่ง End Process นั้นไป คอมพิวเตอร์ก็จะกลับมาอยู่ในสถานะดังเดิม อย่างไรก็ตาม วิธีการนี้เป็นการแก้ปัญหาที่ปลายเหตุ ผู้ใช้จะไม่มีทางทราบเลยว่า Tab หรือ Extension ใดที่เป็นต้นเหตุของการกิน CPU จึงเป็นไปได้ที่จะเกิดเหตุซ้ำอีกในอนาคต

<img class="aligncenter size-full wp-image-97005" src="https://www.catcyfence.com/it-security/wp-content/uploads/2018/03/in-browser-mining-01.jpg" alt="" width="412" height="459" />
<h2>ใช้ Chrome Task Manager ค้นหาและยับยั้ง In-browser Miners</h2>
สำหรับผู้ใช้ Google Chrome นั้น สามารถใช้ฟีเจอร์ Chrome Task Manager บนเบราว์เซอร์เพื่อค้นหาเว็บไซต์หรือ Extension ที่ใช้ CPU สูงและอาจเป็นต้นตอของ In-browser Miners ได้ทันที ซึ่งมีวิธีการตรวจสอบ ดังนี้

<strong>ตรวจสอบเว็บไซต์ที่ใช้ CPU มากเกินไป</strong>
ผู้ใช้สามารถเปิด Chrome Task Manager โดยการกด <strong>Shift+ESC</strong> หรือเปิดผ่านเมนูของ Chrome โดยไปที่ <strong>More Tools</strong> แล้วเลือก <strong>Chrome Task Manager (เมนู Chrome &gt; Window &gt; Task Manager</strong> สำหรับ macOS) เมื่อเข้ามาแล้ว จะเห็นรายชื่อ Process ทั้งหมดบน Chrome และ CPU ที่แต่ละ Process ใช้ ไม่ว่าจะเป็นของ Site, Extension, Internal Process หรือแม้แต่ Subframe

<img class="aligncenter size-full wp-image-97006" src="https://www.catcyfence.com/it-security/wp-content/uploads/2018/03/in-browser-mining-02.jpg" alt="" width="852" height="344" />

ผู้ใช้สามารถตรวจสอบรายชื่อ Process เพื่อดูว่า Process ใดที่กิน CPU เยอะเป็นพิเศษ ดังตัวอย่างด้านบน Tab ที่ชื่อว่า Phone Killer ใช้ CPU สูงถึง 92.1% ซึ่งเป็นไปได้สูงที่จะมี In-browser Miner เช่น CoinHive แฝงอยู่ ผู้ใช้สามารถปิด Tab ดังกล่าวได้ด้วยการเลือกที่ Process นั้นๆ แล้วกดปุ่ม <strong>End Process</strong> เมื่อ Tab ถูกปิด คอมพิวเตอร์ควรกลับมาทำงานเป็นปกติ และจำไว้ว่าไม่ควรเข้าถึงเว็บไซต์นั้นๆ อีก
<h2>ตรวจสอบ Extension ที่แฝง In-browser Miner</h2>
อย่างไรก็ตาม สาเหตุที่ทำให้เปอร์เซ็น CPU ขึ้นสูงอาจไม่ได้มาจากการเข้าถึงเว็บไซต์เสมอไป แต่อาจมาจาก Extension ที่ถูกติดตั้งบนเบราว์เซอร์ ผู้ใช้สามารถสังเกต Extension ที่ใช้ CPU สูงผิดปกติผ่านทาง Chrome Task Manager ได้เช่นกัน ดังแสดงในรูปด้านล่าง SafeBrowse เป็น Extension ที่จะรัน CoinHive ทันทีเมื่อผู้ใช้เปิด Chrome

<img class="aligncenter size-full wp-image-97007" src="https://www.catcyfence.com/it-security/wp-content/uploads/2018/03/in-browser-mining-03.jpg" alt="" width="852" height="344" />

วิธีการปิด Extension ที่ต้องสงสัยว่ามี In-browser Miner แฝงอยู่ทำโดยการดับเบิลคลิกบนชื่อ Extension นั้นๆ ซึ่ง Chrome จะแสดงหน้าต่างรายชื่อ Extension ที่ถูกติดตั้งอยู่ขึ้นมาแทนพร้อมไฮไลท์ Extension ที่ได้เลือกไว้ ผู้ใช้สามารถกดปุ่มถังขยะเพื่อลบ Extension นั้นทิ้ง ครั้งถัดไปก็จะไม่เกิดเหตุการณ์แบบนี้ขึ้นมาอีก

<img class="aligncenter wp-image-97008" src="https://www.catcyfence.com/it-security/wp-content/uploads/2018/03/in-browser-mining-04.jpg" alt="" width="800" height="451" />

ในบางกรณี Extension อาจไม่ได้สั่งขุดเหรีญเงินดิจิทัลโดยตรง แต่ใช้วิธีการเปิด iframe เพื่อรัน In-browser Miner ในกรณีนี้ Process ที่เกี่ยวข้องกับ In-browser Miner จะไม่แสดงในรูปของ Tab หรือ Extension แต่จะแสดงในรูปของ Subframe แทน

<img class="aligncenter size-full wp-image-97009" src="https://www.catcyfence.com/it-security/wp-content/uploads/2018/03/in-browser-mining-05.jpg" alt="" width="852" height="344" />

ถึงแม้ว่า Chrome Task Manager จะไม่บอกตรงๆ ว่า Subframe ดังกล่าวเป็นของ Extension ใด ผู้ใช้ยังคงสามารถดับเบิลคลิกที่ Subframe นั้นๆ ซึ่ง Chrome ก็จะแสดงหน้าต่างรายชื่อ Extension พร้อมไฮไลท์ Extension ที่เป็นเจ้าของ Subframe นั้นให้แทน ผู้ใช้สามารถกดปุ่มถังขยะเพื่อลบ Extension ทิ้งได้เช่นกัน

<img class="aligncenter wp-image-97010 size-full" src="https://www.catcyfence.com/it-security/wp-content/uploads/2018/03/in-browser-mining-06.jpg" alt="" width="1064" height="600" />
<h2>ปกป้องตัวเองจาก In-browser Miners ได้อย่างไร</h2>
Cryptocurrency Miner ถือว่าเป็นประเด็นที่น่าเป็นห่วงสำหรับผู้ใช้อินเทอร์เน็ตในปัจจุบัน โดยเฉพาะอย่างยิ่งเมื่อการขุดเหรียญเงินดิจิทัลสามารถกระทำได้ผ่านเว็บเบราว์เซอร์ วิธีที่ดีที่สุดสำหรับป้องกันทั้ง In-browser Miners และ Cryptocurrency Miners แบบอื่นๆ คือติดตั้งโปรแกรม Antivirus ที่สามารถตรวจจับได้ว่าเว็บเบราว์เซอร์พยายามเชื่อมต่อกับบริการขุดเหรียญอย่าง CoinHive

อย่างไรก็ตาม บริการขุดเหรียญใหม่ๆ อาจปรากฏขึ้นมาเรื่อยๆ ส่งผลให้ Antivirus ไม่สามารถตรวจจับ URL หรือสคริปต์ที่ทำ In-browser Miner ได้ทั้งหมด แนะนำว่าให้ใช้ Adblocker หรือ Extension บนเบราว์เซอร์ เช่น Nocoin เพื่อป้องกันสคริปต์ดังกล่าว รวมไปถึงดาวน์โหลดลิสต์รายชื่อที่เกี่ยวข้องกับ In-browser Mining จาก CoinBlockerLists เพื่อทำการบล็อก IP และโดเมนเหล่านั้น

<strong>ที่มาและเครดิตรูปภาพ</strong>: <a href="https://www.bleepingcomputer.com/news/security/using-the-chrome-task-manager-to-find-in-browser-miners/" target="_blank" rel="noopener">https://www.bleepingcomputer.com/news/security/using-the-chrome-task-manager-to-find-in-browser-miners/</a> l <a href="https://www.catcyfence.com/it-security/article/stop-in-browser-miners-with-chrome-task-manager/?utm_source=Techtalkthai%20Website%20Article%205&amp;utm_medium=stop-in-browser-miners&amp;utm_content=CATcyfence">catcyfence.com</a>