<div class="row top-padding">
<div class="small-12 columns">
<div class="post post-header style4">
<div class="inner_header"><header class="post-title entry-header text-center children"><aside class="post-bottom-meta"><span style="font-size: 15px; font-weight: 300;">แม้ว่าคุณจะเป็นคนหนึ่งที่ไม่มีบัญชีผู้ใช้ Google แต่ในไม่ช้า คุณก็จะสามารถเข้าใช้งานเอกสาร G Suite ได้อย่างง่ายดาย เพราะทาง Google ได้ทดลอง</span><a style="font-size: 15px; font-weight: 300;" href="https://gsuiteupdates.googleblog.com/2018/12/share-files-more-easily-with-non-google_17.html">ฟีเจอร์ใหม่</a><span style="font-size: 15px; font-weight: 300;">แบบเบต้าที่จะทำให้ผู้ใช้งาน G Suite ทำงานร่วมกับผู้ที่ไม่ได้ลงทะเบียนใช้งาน G Suite หรือมีบัญชีผู้ใช้ Google ให้สามารถเข้าถึงเอกสารได้ เพียงแค่ส่งรหัสส่วนตัวให้</span></aside></header></div>
</div>
</div>
</div>
<div class="row">
<div class="small-12 medium-8 columns"><article id="post-5365" class="post blog-post post-5365 type-post status-publish format-standard has-post-thumbnail hentry category-business category-business-applications category-collaboration category-google category-service-and-support tag-g-suite tag-google" role="article" data-id="5365" data-url="https://www.adpt.news/2018/12/18/g-suite-for-non-google-users/">
<div class="share-container">
<div class="post-content-container">
<div class="post-content entry-content cf">

&nbsp;

การใช้รหัสเพื่อเข้าถึงเอกสารนั้นจะทำให้อีกฝ่ายที่ไม่มีบัญชี Google สามารถดู ออกความเห็น เสนอแนะแก้ไข หรือแม้กระทั่งแก้ไฟล์ Google Docs, Sheets และ Slides ได้โดยตรงโดยเจ้าของไฟล์และแอดมินสามารถตรวจดูการใช้งานผ่านข้อมูลบันทึกการใช้งาน (activity logs) และยกเลิกการเข้าถึงเมื่อใดก็ได้ แอดมินยังสามารถตั้งค่าการอนุญาตสำหรับแผนกหรือหน่วยงานได้อีกทั้งยังจำกัดการแชร์นอกเหนือจากรายชื่อที่ได้รับอนุญาตหรือนอกองค์กรได้อีกด้วย

หากบริษัทใดสนใจทดลองใช้งานเวอร์ชั่นเบต้านี้ บริษัทต้องกรอก<a href="https://docs.google.com/forms/d/e/1FAIpQLSet-it06ENo8dxiPjUmQE6tropWPEvW61zBl1fQFfR7kgebtg/viewform">แบบฟอร์มนี้</a>และเลือกกลุ่มผู้ใช้ที่ไม่มีบัญชี Google ที่ทางบริษัทวางแผนจะทำงานร่วมด้วยเป็นประจำ

ตาม<a href="https://www.reuters.com/article/us-alphabet-gsuite/googles-g-suite-is-no-microsoft-killer-but-still-winning-converts-idUSKBN1FL3ZX">บทความของ Reuters</a> ที่เผยแพร่เมื่อกุมภาพันธ์ที่ผ่านมาตั้งแต่ Google ได้เน้นกลุ่มลูกค้าเพื่อธุรกิจ Google ได้เพิ่มยอดการสมัครสมาชิก G Suite จากหลายๆองค์กรเป็นเท่าตัว มากกว่า 4 ล้านบัญชี แต่ทั้งนี้แม้ว่า Google จะพยายามขยายฐานกลุ่มลูกค้าธุรกิจแต่ G Suite ก็ยังไม่อาจแทนที่ Office 365 ซึ่งนับเป็นตัวเลือกหลักด้านซอฟต์แวร์ระบบคลาวด์สำหรับบริษัทต่างๆ

จากรายงานของ Gartner นั้นOffice 365 ทำรายได้ในปี 2559 ได้ถึง 13.9 พันล้านดอลลาร์สหรัฐในขณะที่ G Suite นั้นทำรายได้ได้เพียง1.3 พันล้านดอลลาร์สหรัฐ อย่างไรก็ตาม Google ได้เพิ่มฟีเจอร์ต่างๆ ให้กับ GSuite เพื่อให้ผู้ใช้สามารถทำงานร่วมกับซอฟต์แวร์คู่แข่งได้รวมถึงมีการอัปเดตที่ผู้ใช้ Google Drive สามารถแสดงความเห็นในไฟล์ของ Office ไฟล์ PDF และภาพในแถบพรีวิวของ Driveได้โดยไม่ต้องแปลงไฟล์เป็น Google Docs, Sheets หรือ Slides ก่อน แม้ว่าผู้ใช้ไม่มีโปรแกรม Microsoft Office หรือ Acrobat Reader เลยก็ตามก่อนหน้านั้น Google ยังออก<a href="https://support.google.com/a/answer/6165960?hl=en">ปลั๊กอิน</a>ใน Drive สำหรับ Outlook อีกด้วย

ลูกค้า Microsoft คงยังไม่เปลี่ยนมาใช้ GSuite ได้ในทันทียิ่งถ้าใช้ซอฟต์แวร์ดังกล่าวมาหลายสิบปีแล้ว แต่อย่างน้อย ตัวเลือกของ Google นี้ก็จะอำนวยความสะดวกแก่ผู้ใช้ได้ และอาจทำให้บางบริษัทหันมาสมัครสมาชิก G Suite ให้กับพนักงานบางคนหรือบางแผนกบ้าง

ที่มา : <a href="https://www.adpt.news/2018/12/18/g-suite-for-non-google-users/">www.adpt.news</a>

</div>
</div>
</div>
</article></div>
</div>