นับเป็นอีกก้าวใหญ่ของ Microsoft ในตลาด Collaboration เมื่อ Microsoft ประกาศเปิดให้ Microsoft Teams มีรุ่นที่ใช้งานได้ฟรีแล้ว เพื่อสู้ศึกกับคู่แข่งอย่าง Google Hangouts Chat, Facebook Workplace และ Slack<span id="more-47500"></span><a href="https://i2.wp.com/www.techtalkthai.com/wp-content/uploads/2018/07/microsoft_teams_ui.png?ssl=1"><img class="size-large wp-image-47501 tie-appear" src="https://i2.wp.com/www.techtalkthai.com/wp-content/uploads/2018/07/microsoft_teams_ui.png?resize=600%2C375&amp;ssl=1" sizes="(max-width: 600px) 100vw, 600px" srcset="https://i2.wp.com/www.techtalkthai.com/wp-content/uploads/2018/07/microsoft_teams_ui.png?resize=600%2C375&amp;ssl=1 600w, https://i2.wp.com/www.techtalkthai.com/wp-content/uploads/2018/07/microsoft_teams_ui.png?resize=300%2C188&amp;ssl=1 300w, https://i2.wp.com/www.techtalkthai.com/wp-content/uploads/2018/07/microsoft_teams_ui.png?w=720&amp;ssl=1 720w" alt="" width="600" height="375" /></a>

Credit: Microsoft

Microsoft Teams นี้เปิดตัวมาเมื่อเดือนมีนาคม 2017 และภายในเวลาเพียงปีเดียวก็มีธุรกิจต่างๆ เข้ามาใช้งานมากกว่า 200,000 ราย ซึ่งถึงแม้ในสมัยแรกที่ Microsoft Teams ยังคงเป็นแค่ Preview นั้น Microsoft ในยามนั้นได้เคยประกาศว่าไม่มีแผนที่จะออกรุ่นให้ใช้งานฟรี แต่ตอนนี้ Microsoft ก็ดูจะเปลี่ยนใจเสียแล้ว

Microsoft Teams รุ่นฟรีนี้มีข้อจำกัดคือ Storage ของทั้งทีมรวมกันจะมีพื้นที่เพียง 10GB และแต่ละคนจะมี Storage ส่วนตัว 2GB แต่ Microsoft ก็ได้แถมการ Integrate กับ Microsoft Office Online ทั้งหมดมาให้ฟรี รวมถึงเปิดให้เชื่อมต่อไปยัง 3rd Party Application ได้ไม่จำกัดด้วย

ผู้ที่สนใจใช้งานสามารถลงทะเบียนใช้งานฟรีได้ทันทีที่ <a href="https://www.office.com/teamsfree">https://www.office.com/teamsfree</a> ครับ

ก็ต้องติดตามกันต่อไปว่า Microsoft ในตลาด Chat สำหรับองค์กรจะเป็นอย่างไร แต่ประกาศครั้งนี้ก็คงสร้างความตื่นตัวให้บรรดาคู่แข่งไม่น้อยทีเดียว
<div class="fluid-width-video-wrapper">

[embed]https://youtu.be/KAvjlllE5x4?t=7[/embed]

</div>
<strong>ที่มา: </strong><em><a href="https://venturebeat.com/2018/07/12/microsoft-launches-free-version-of-teams/">https://venturebeat.com/2018/07/12/microsoft-launches-free-version-of-teams/</a> | <a href="https://www.techtalkthai.com/microsoft-teams-has-free-plan-now/">techtalkthai</a></em>