<span class="headnews"><strong><span style="font-size: medium;">Microsoft ออกแพตช์แก้ไขช่องโหว่สร้างบัญชีผู้ดูแลระบบโดเมนได้โดยอาศัย NTLM</span></strong></span>

NT LAN Manager (NTLM) เป็นโพรโทคอลการยืนยันตัวตนผ่านระบบเครือข่ายที่ถูกใช้งานมาอย่างยาวนาน ถึงแม้ว่าปัจจุบันจะมีโพรโทคอลที่ใหม่กว่าและมีความมั่นคงปลอดภัยสูงกว่า แต่ Windows ก็ยังรองรับ NTLM อยู่ เพื่อให้สามารถทำงานร่วมกับอุปกรณ์รุ่นเก่าได้ ในแพตช์ความมั่นคงปลอดภัยประจำเดือนกรกฎาคม 2560 ทาง Microsoft ได้ออกอัปเดตแก้ไขปัญหาการสวมรอยบัญชีผู้ดูแลระบบโดยใช้วิธี NTLM relay attack

นักวิจัยด้านความมั่นคงปลอดภัยจากบริษัท Preempt ได้รายงานช่องโหว่ที่สามารถดาวน์เกรดการยืนยันตัวตนผ่านโดเมนจากโพรโทคอล LDAP หรือ RDP ให้กลายเป็น NTLM ได้โดยอาศัยมัลแวร์เข้ามาช่วย จากนั้นส่งต่อสิทธิ์การยืนยันตัวตนนั้นไปให้ผู้ประสงค์ร้าย ซึ่งถ้ามีการล็อกอินบัญชีของผู้ดูแลระบบ ก็ทำให้มีโอกาสที่ผู้ประสงค์ร้ายจะสามารถได้สิทธิผู้ดูแลโดเมนและควบคุมเครื่องอื่นๆ ในเครือข่ายได้ ดูตัวอย่างคลิปวิดีโออธิบายรายละเอียดเพิ่มเติมได้จาก <a href="https://www.youtube.com/watch?v=pKt9IJJOM3I">https://www.youtube.com/watch?v=pKt9IJJOM3I</a>

ข้อแนะนำในการป้องกัน ผู้ดูแลระบบควรอัปเดตแพตช์เพื่อแก้ไขปัญหา, ตั้งค่า “Require LDAP Signing” ใน GPO ให้เป็น On, รวมถึงพิจารณาปรับตั้งค่าการยืนยันตัวตนผ่าน LDAP ให้ใช้ SSL/TLS โดยศึกษาได้จาก <a href="https://support.microsoft.com/en-us/help/4034879/how-to-add-the-ldapenforcechannelbinding-registry-entry">https://support.microsoft.com/en-us/help/4034879/how-to-add-the-ldapenforcechannelbinding-registry-entry</a>

<strong>ที่มา:</strong> <a href="http://thcert.co/tTyBRF">Bleeping Computer </a> l <a href="http://thcert.co/cqhuPp">Preempt </a> l <a href="https://www.thaicert.or.th/newsbite/2017-07-13-02.html#2017-07-13-02">ThaiCERT</a>