แคมเปญ Malspam ใหม่ที่ทำการส่งสแปมและแนบไฟล์สำหรับติดตั้ง DarkComet Remote Access Trojan (RAT) โดยหลังจากทำการติดตั้งแล้ว มัลแวร์จะสามารถควบคุมการทำงานของเครื่องคอมพิวเตอร์ได้

RAT เป็น Trojan ที่พยายามควบคุมเครื่องคอมพิวเตอร์จากระยะทางไกล โดยสามารถขโมยข้อมูลจากคอมพิวเตอร์ที่ติดไวรัส ผู้ใช้งานจึงควรระวังในการติดไวรัสตัวนี้

ทาง BleepingComputer ได้รับการแจ้งเตือนครั้งแรกจากแคมเปญนี้โดยนักวิจัยด้านความปลอดภัย Vishal Thakur ผู้ตรวจพบอีเมล และทำการวิเคราะห์มัลแวร์ ซึ่งอีเมลเหล่านี้จะมีหัวข้อที่คล้ายกันคือ “”Shipping docs#330” และพยายามทำให้เหมือนเป็นเอกสารจัดส่งเพื่อรอการอนุมัติจากผู้รับ
<figure id="attachment_97306" class="wp-caption aligncenter"><img class="wp-image-97306 size-full" src="https://www.catcyfence.com/it-security/wp-content/uploads/2018/08/beware-of-fake-shipping-docs-with-darkcomet-rat-01.png" alt="" width="1070" height="653" /><figcaption class="wp-caption-text">ภาพแสดงตัวอย่างของไฟล์แนบในอีเมล ภาพจาก www.bleepingcomputer.com</figcaption></figure>
ภายในอีเมลมีไฟล์แนบรวมอยู่ โดยไฟล์ที่แนบรวมมานั้นเป็น .z ที่มีรูปแบบคล้าย ๆ แบบนี้ DOC000YUT600.pdf.z โดยในเอกสารจะเป็นนามสกุล .src เช่น DOC000YUT600.scr ซึ่งเมื่อถูกรันแล้วจะติดตั้ง DarkComet RAT ลงในคอมพิวเตอร์ และจะทำการติดตั้ง %UserProfile%\Music\regdrv.exe และ%UserProfile%\Videos\Regdriver.exe ซึ่งทำงานอัตโนมัติเพื่อเรียกใช้โปรแกรมปฏิบัติการ Regdriver.exe เมื่อผู้ใช้ล็อกอินเข้าสู่ Windows

เมื่อรันโปรแกรมแล้ว DarkComet จะเริ่มทำการบันทึกการใช้แอปพลิเคชัน การใช้งานบนคีย์บอร์ด และบันทึกลงในไฟล์บันทึกที่อยู่ใน % UserProfile% \ AppData \ Roaming \ dclogs \ folder ไฟล์เหล่านี้จะถูกอัปโหลดไปยังแฮกเกอร์ในช่วงเวลาที่แฮกเกอร์กำหนดเอาไว้

ในขณะที่แฮกเกอร์เชื่อมต่อกับคอมพิวเตอร์ของเหยื่อนั้นจะสามารถสนทนากับเหยื่อได้โดยใช้หน้าจอที่ใช้งานอยู่ ซึ่งอาจทำให้เห็นภาพ หรือเอกสารที่มีข้อมูลรายละเอียดที่สำคัญภายในได้
<figure id="attachment_97307" class="wp-caption aligncenter"><img class="wp-image-97307 size-full" src="https://www.catcyfence.com/it-security/wp-content/uploads/2018/08/beware-of-fake-shipping-docs-with-darkcomet-rat-02.png" alt="" width="802" height="514" /><figcaption class="wp-caption-text">ภาพตัวอย่างแสดงถึง Log ไฟล์ที่เก็บข้อมูลการใช้งานคอมพิวเตอร์ของเหยื่อจาก www.bleepingcomputer.com</figcaption></figure>
เพื่อความปลอดภัยจากภัยคุกคามดังกล่าว เมื่อคุณได้รับอีเมลแปลก ๆ ที่ไม่รู้แหล่งมา อย่าเปิดลิงก์ หรือเปิดไฟล์เอกสารที่แนบมา จนกว่าคุณจะรู้ว่าใครคือผู้ส่งและยืนยันว่าได้ส่งอีเมลมาให้คุณจริง ควรทำการติดตั้งซอฟต์แวร์แอนตี้ไวรัสเพื่อที่สามารถช่วยป้องกันได้อีกทาง

<strong>ข่าวจาก: </strong><a href="https://www.bleepingcomputer.com/news/security/beware-of-fake-shipping-docs-malspam-pushing-the-darkcomet-rat/" target="_blank" rel="noopener">https://www.bleepingcomputer.com/news/security/beware-of-fake-shipping-docs-malspam-pushing-the-darkcomet-rat/</a>

<strong>ที่มา : </strong><a href="https://www.catcyfence.com/it-security/it-360/beware-of-fake-shipping-docs-with-darkcomet-rat/">https://www.catcyfence.com</a>