3 ใน 4 ของมัลแวร์ที่ถูกอัปโหลดบนเว็บไซต์สแกนมัลแวร์ที่ชื่อ “<a href="https://nodistribute.com/">No-distribute</a>” เป็นมัลแวร์ที่เว็บไซต์สแกนมัลแวร์ทั่วไปอย่าง VirusTotal หรืออื่นๆ ไม่รู้จัก ดังนั้นนักวิจัยด้านความมั่นคงปลอดภัยหรือผู้ให้บริการด้านความมั่นคงปลอดภัยต่างๆ จึงไม่สามารถรับรู้ถึงมัลแวร์เหล่านี้ได้ นั่นจึงทำให้เกิดช่องว่างในการตรวจหามัลแวร์ของฝั่งป้องกัน ถึงแม้ว่าผลิตภัณฑ์ Antivirus บางรายจะสามารถพบมัลแวร์ในระหว่างปฏิบัติการหรือตอนอื่นๆ ในภายหลังได้ก็ตาม<span id="more-46518"></span>
<figure id="attachment_46519" class="wp-caption alignnone"><img class="size-large wp-image-46519 tie-appear" src="https://i0.wp.com/www.techtalkthai.com/wp-content/uploads/2018/06/malware-scanner-websites-lifetime.png?resize=600%2C329&amp;ssl=1" sizes="(max-width: 600px) 100vw, 600px" srcset="https://i0.wp.com/www.techtalkthai.com/wp-content/uploads/2018/06/malware-scanner-websites-lifetime.png?resize=600%2C329&amp;ssl=1 600w, https://i0.wp.com/www.techtalkthai.com/wp-content/uploads/2018/06/malware-scanner-websites-lifetime.png?resize=300%2C165&amp;ssl=1 300w, https://i0.wp.com/www.techtalkthai.com/wp-content/uploads/2018/06/malware-scanner-websites-lifetime.png?resize=768%2C421&amp;ssl=1 768w, https://i0.wp.com/www.techtalkthai.com/wp-content/uploads/2018/06/malware-scanner-websites-lifetime.png?w=800&amp;ssl=1 800w" alt="" width="600" height="329" /><figcaption class="wp-caption-text">credit : Bleepingcomputer.com</figcaption></figure>
โดยปกติแล้วเว็บไซต์สแกนมัลแวร์หลายเจ้า เช่น VirusTotal จาก Google หรืออื่นๆ จะมีการแชร์ข้อมูลกับบริษัท Antivirus เพื่อนำไปใช้เป็นประโยชน์กับมัลแวร์ใหม่ๆ ในการรับมือ อย่างไรก็ตามเว็บไซต์อย่าง “No-distribute” ไม่ได้มี API หรือการแชร์ข้อมูลให้กับภายนอก ดังนั้นมีเพียงผู้อัปโหลดและสแกนมัลแวร์เท่านั้นจึงมีลิงก์แสดงผลลัพธ์การสแกน ซึ่งลิงก์ดังกล่าวมักจะไปปรากฏอยู่ในโฆษณาแชร์มัลแวร์ในฟอรั่ม ตลาดมืด ช่องขายหรือเว็บไซต์ส่วนตัวต่างๆ อย่างไรก็ตามมีเว็บสแกนมัลแวร์หลายเจ้าเกิดขึ้นและตายไปตามเวลาตามภาพด้านบน
<figure id="attachment_46529" class="wp-caption alignnone"><img class="size-large wp-image-46529 tie-appear" src="https://i0.wp.com/www.techtalkthai.com/wp-content/uploads/2018/06/no-distribute-scanners.png?resize=600%2C218&amp;ssl=1" sizes="(max-width: 600px) 100vw, 600px" srcset="https://i0.wp.com/www.techtalkthai.com/wp-content/uploads/2018/06/no-distribute-scanners.png?resize=600%2C218&amp;ssl=1 600w, https://i0.wp.com/www.techtalkthai.com/wp-content/uploads/2018/06/no-distribute-scanners.png?resize=300%2C109&amp;ssl=1 300w, https://i0.wp.com/www.techtalkthai.com/wp-content/uploads/2018/06/no-distribute-scanners.png?resize=768%2C280&amp;ssl=1 768w, https://i0.wp.com/www.techtalkthai.com/wp-content/uploads/2018/06/no-distribute-scanners.png?w=1250&amp;ssl=1 1250w" alt="" width="600" height="218" /><figcaption class="wp-caption-text">credit : Bleepingcomputer.com</figcaption></figure>
ผลการศึกษาลิงก์จาก No-distribute โดย Recorded Future ผู้ให้บริการด้านความมั่นคงปลอดภัยตลอดเดือน มกราคม ถึง พฤษภาคม ในปีนี้พบว่าเมื่อนำไปเปรียบเทียบกับ MD5 ของไฟล์ที่ถูกสแกนบน VirusTotal ” <em>มีเพียง 25% เท่านั้นที่ถูกพบบน 1 เว็บสแกนทั่วไป ในขณะที่อีก 75% ไม่เคยพบมาก่อน</em>“–รายงานระบุ อย่างไรก็ตามผู้เขียนมัลแวร์ต่างรู้ข้อนี้ดีจึงไม่ทำการอัปโหลดมัลแวร์ของตนลงในเว็บสแกนทั่วไปเพื่อไม่ให้ถูกจับได้ก่อนเวลาทำการ ซึ่งผลการศึกษาตรงนี้ตอกย้ำได้ว่าบริษัทป้องกันมัลแวร์ทั้งหลายไม่มีวันสร้างกลไกการป้องกันมัลแวร์ที่สมบูรณ์แบบได้

<strong>ที่มา</strong> <em>: <a href="https://www.bleepingcomputer.com/news/security/75-percent-of-malware-uploaded-on-no-distribute-scanners-is-unknown-to-researchers/">https://www.bleepingcomputer.com/news/security/75-percent-of-malware-uploaded-on-no-distribute-scanners-is-unknown-to-researchers/ </a>| <a href="https://www.techtalkthai.com/75-percents-of-uploaded-malware-on-no-distribute-is-not-know-by-researcher/">techtalkthai</a></em>