<h1 class="entry-title">Bluetooth Mesh Network อีกก้าวของการเชื่อมต่อไร้สาย รองรับอุตสาหกรรม IoT ที่กว้างขึ้น</h1>
1 ปีหลังจากเปิดตัว Bluetooth 5 กลุ่ม Bluetooth Special Interest Group (SIG) ประกาศก้าวต่อไปด้วย <strong>Bluetooth Mesh Network</strong> ซึ่งจะช่วยให้การสื่อสารระหว่างอุปกรณ์ทำได้หลากหลายรูปแบบมากขึ้น และยังครอบคลุมไปถึงการใช้งานร่วมกับอุปกรณ์ IoT, ใช้ภายในออฟฟิศ, บ้าน ไปจนถึงระดับเมืองได้<span id="more-71513"></span>

<iframe src="https://player.vimeo.com/video/225874947" width="100%" height="360" frameborder="0" allowfullscreen="allowfullscreen" data-mce-fragment="1"></iframe>
Bluetooth Mesh Network มีพื้นฐานมาจาก Bluetooth LE ได้รับการออกแบบมาสำหรับอุปกรณ์ประเภท IoT เพื่อการสื่อสารระหว่างอุปกรณ์ที่เข้ากันได้และใช้พลังงานต่ำ ประโยชน์ของ Bluetooth Mesh Network จะช่วยให้เกิดการเชื่อมต่อแบบจุดต่อจุด สามารถส่งสัญญาณ Bluetooth ระหว่างอุปกรณ์สู่อีกอุปกรณ์หนึ่งได้ในระยะที่ไกลขึ้น เช่นว่า หากสัญญาณไม่สามารถส่งไปถึงอุปกรณ์ปลายทางได้ในครั้งแรก อุปกรณ์อื่นที่อยู่ใน Network เดียวกันจะทำการส่งสัญญาณไปยังอุปกรณ์ปลายทางย้ำอีกครั้งเพื่อให้อุปกรณ์ปลายทางตอบสนองต่อการสั่งงานในครั้งแรก เป็นต้น เป็นการขยายช่วงสัญญาณให้กว้างและไกลขึ้น ซึ่งถือได้ว่าเป็นประโยชน์อยางมากสำหรับเทคโนโลยี Smart Home เพราะจะช่วยให้อุปกรณ์ตัวใดตัวหนึ่งภายในบ้านสามารถส่งสัญญาณไปยังอุปกรณ์ใดก็ได้ที่อยู่ทุกซอกทุกมุมภายในบ้านเพื่อให้ตอบสนองกับการสั่งงาน หรือแม้กระทั่งการใช้งานภายในโรงงานอุตสาหกรรม

<a href="http://www.aripfan.com/wp-content/uploads/2017/07/bluetooth-mesh-network.jpg"><img class="aligncenter size-full wp-image-71523 td-animation-stack-type0-1" src="http://www.aripfan.com/wp-content/uploads/2017/07/bluetooth-mesh-network.jpg" sizes="(max-width: 620px) 100vw, 620px" srcset="http://www.aripfan.com/wp-content/uploads/2017/07/bluetooth-mesh-network.jpg 620w, http://www.aripfan.com/wp-content/uploads/2017/07/bluetooth-mesh-network-150x150.jpg 150w, http://www.aripfan.com/wp-content/uploads/2017/07/bluetooth-mesh-network-300x300.jpg 300w, http://www.aripfan.com/wp-content/uploads/2017/07/bluetooth-mesh-network-420x420.jpg 420w" alt="" width="620" height="620" /></a>

สิ่งสำคัญอย่างความปลอดภัย Bluetooth Mesh Network มีการใช้มาตรฐานการรักษาความปลอดภัยระดับ Network แยกออกจากมาตรฐานการรักษาความปลอดภัยระดับแอพพลิเคชั่น ซึ่งจะมีชุดการเข้ารหัสลับสำหรับการสื่อสารระหว่างอุปกรณ์กับอุปกรณ์

ทั้งนี้ Bluetooth Mesh Network มีพื้นฐานจาก Bluetooth LE และ Bluetooth 4.0 นั่นแปลว่าสมาร์ทโฟนที่ใช้ Bluetooth LE หรือ 4.0 จะรองรับ Bluetooth Mesh Network ด้วยในตัวอยู่แล้ว ดังนั้นผู้ใช้ iPhone หรือ Android จึงไม่จำเป็นต้องรอการอัพเดทระบบปฏิบัติการ ส่วนผู้ผลิตอุปกรณ์ IoT จะต้องเป็นฝ่ายอัพเดทแอพและซอฟต์แวร์ให้กับฮาร์ดแวร์ของตนเอง

<strong>ที่มา :<a href="http://www.gizmodo.co.uk/2017/07/bluetooth-mesh-is-going-to-be-a-big-deal-here-are-6-reasons-why-you-should-care/" target="_blank" rel="noopener"> Gizmodo</a> l <a href="http://www.zdnet.com/article/bluetooth-gets-mesh-functionality-to-enable-industrial-grade-device-networks/" target="_blank" rel="noopener">Zdnet</a> l <a href="https://blog.bluetooth.com/introducing-bluetooth-mesh-networking" target="_blank" rel="noopener">Bluetooth</a> l<a href="http://www.aripfan.com/bluetooth-mesh-network-introducing/"> aripfan</a></strong>