<h1 style="font-size: 22px;">Safe Mode คืออะไร รู้จักและทำความเข้าใจกับเซฟโหมด พร้อมวิธีการเรียกใช้งาน</h1>
<div class="mainscreen">

<strong>Safe Mode</strong> คือโหมดการทำงานรูปแบบหนึ่ง ของระบบปฏิบัติการ windows ซึ่งเป็นโหมดที่จะทำให้เครื่องคอมพิวเตอร์ของคุณอยู่ในสภาวะที่ถูกจำกัดการทำงาน บนหน้าจอสีดำและมีคำว่า safe mode แสดงอยู่ทั้ง 4 มุมของหน้าจอ ถือเป็นโหมดพิเศษที่สำคัญโหมดหนึ่ง ที่มักใช้ในการวินิจฉัย และแก้ไขอาการผิดปกติของเครื่องคอมพิวเตอร์

<span style="text-decoration: underline;"><strong>โหมดย่อยต่างๆ ของ Safe Mode</strong></span>
<ul>
 	<li><strong>Safe Mode</strong> คือ โหมดที่ถูกจำกัดการทำงานแบบเต็มรูปแบบ สามารถใช้งานฟังก์ชั่นและโปรแกรมได้บางอย่างที่ระบบอนุญาติเท่านั้น</li>
 	<li><strong>Safe Mode with Networking</strong> คือ เข้าสู่เซฟโหมด แต่เปิดความสามารถในการใช้งาน network และ internet ได้</li>
 	<li><strong>Safe Mode with Command Prompt</strong> คือ การเข้า <em>safe mode</em> แบบ Command Prompt หน้าจอจะเป็นแบบ Dos เหมาะกับผู้ที่มีความชำนาญในการใช้งานคำสั่ง command line</li>
</ul>
<span style="text-decoration: underline;"><strong>ตัวอย่างประโยชน์ของ Safe Mode</strong></span>

เนื่องจาก <a href="http://comerror.com/safe-mode.html"><strong>Safe Mode</strong></a> เป็นโหมดการทำงานที่ถูกจำกัดความสามารถให้ทำการรันได้เฉพาะไฟล์ระบบที่สำคัญๆ และไดร์เวอร์บางตัวที่จำเป็นเท่านั้น เราจึงอาศัยประโยชน์จากความสามารถนี้ ในการเข้าไปแก้ไขข้อผิดพลาดต่างๆ ที่เกิดจากระบบปกติได้ ยกตัวอย่างเช่น

- เมื่อทำการติดตั้ง driver หรือโปรแกรมบางตัว แล้วมีปัญหากับระบบ ทำให้ไม่สามารถเปิดเครื่องเข้าสู่ windows แบบปกติได้ เราสามารถเข้าสู่ระบบด้วย <strong>safe mode</strong> เพื่อเข้าไปถอนการติดตั้งดังกล่าวออก

- เมื่อเราอยากลบไฟล์ หรือ Folder แต่กลับไม่สามารถลบได้ สาเหตุเกิดจากไฟล์ หรือข้อมูลนั้นๆ ถูกระบบเรียกใช้งานอยู่ จึงต้องพึ่งการเรียกใช้งาน safe mode เข้าไปลบแทน

- windows มีปัญหาไม่สามารถเข้าใช้งานแบบปกติได้ แบบไม่ทราบสาเหตุ แต่มีงานที่สำคัญมากๆอยู่ในเครื่อง เราสามารถเข้าไป copy ไฟล์ดังกล่าวออกมา ผ่านทาง <strong>safe mode</strong> ได้
<h2>วิธีการเข้าใช้งาน Safe Mode ทำอย่างไร</h2>
<span style="text-decoration: underline;"><strong>การเข้า safe mode แบบปกติ</strong></span>

<img style="text-align: center; display: block; margin-left: auto; margin-right: auto;" src="http://comerror.com/news_image/20141127084336_189_QArZ1hX9K2.jpg" alt="วิธีเข้าสู่ safe mode" width="90%" />

- เมื่อทำการเปิดเครื่อง หรือรสตาร์ทเครื่อง ที่จอสีดำก่อนที่หน้าจอจะแสดงโลโก้ windows ให้ทำการกดปุ่ม <span style="text-decoration: underline;"><strong>F8</strong></span> ติดต่อกัน

- ถ้ากดทัน ระบบจะพาไปยังหน้าต่าง <strong>Advance Boot Options</strong> ให้กดคีย์บอร์ดไปเลือก <span style="text-decoration: underline;"><strong>Safe Mode</strong></span> แล้วกด enter

- ระบบจะทำการโหลดเฉพาะไฟล์ระบบที่จำเป็น เมื่อโหลดเสร็จก็จะเข้าสู่หน้าต่าง safe mode สีดำ และมีคำว่าเซฟโหมดที่ทุกมุมของจอ

<span style="text-decoration: underline;"><strong>การเข้า safe mode แบบอัตโนมัติ (ไม่ต้องกด F8)</strong></span>

<span style="text-decoration: underline;"><strong> <img style="display: block; margin-left: auto; margin-right: auto;" src="http://comerror.com/news_image/20141127084829_189_E1WfbQu0Oz.jpg" alt="วิธีเข้า safe mode แบบอัตโนมัติ" width="90%" /></strong></span>

- กดปุ่ม <span style="text-decoration: underline;"><strong>start</strong></span> แล้วพิมพ์ <span style="text-decoration: underline;"><strong>msconfig</strong></span> ในช่องค้นหา ระบบจะทำการเปิดหน้าต่าง <strong>System Configuration</strong> ขึ้นมา

- คลิกที่แถบ <span style="text-decoration: underline;"><strong>Boot</strong></span> เราก็จะเห็นเมนู <strong>Boot options</strong> อยู่ด้านล่าง ให้<span style="text-decoration: underline;">ติ๊กเครื่องหมายถูกที่หน้าคำว่า safe boot</span> แล้วกดปุ่ม ok

- ระบบจะให้ยืนยันการรีสตาร์ทเครื่องใหม่ เมื่อเราทำการ restart ระบบจะพาเข้าสู่หน้าต่าง <strong>safe mode</strong> โดยอัตโนมัติ

- เมื่อต้องการยกเลิกการเข้าเซฟโหมดอัตโนมัติ ให้ทำตามขั้นตอนแรก แต่เปลี่ยนเป็น<span style="text-decoration: underline;">ติ๊กเครื่องหมายออกจาก safe mode</span> แทน

<strong>ที่มา: <a href="http://comerror.com/safe-mode.html">comerror</a></strong>

</div>