<span class="headnews"><strong><span style="font-size: medium;">ปลั๊กอิน LastPass ใน Chrome และ Firefox มีช่องโหว่ร้ายแรง ถูกแฮกเครื่องได้ อัปเดตด่วน</span></strong></span>

LastPass เป็นโปรแกรมประเภท Password manager ช่วยในการบันทึกรหัสผ่านของบริการต่างๆ โดยตัวโปรแกรมสามารถติดตั้งปลั๊กอินในเบราว์เซอร์เพื่อช่วยกรอกรหัสผ่านในหน้าเว็บไซต์ได้

นักวิจัยด้านความมั่นคงปลอดภัยจาก Google ได้รายงานช่องโหว่ร้ายแรงในปลั๊กอิน LastPass ที่เป็นส่วนเสริมของเบราว์เซอร์ Chrome และ Firefox โดยช่องโหว่ที่พบนี้สามารถถูกโจมตีได้ผ่านการฝังสคริปต์อันตรายไว้ในเว็บไซต์ ที่เมื่อผู้ใช้เปิดเข้าเว็บไซต์ดังกล่าว จะถูกขโมยรหัสผ่านที่ถูกบันทึกไว้ในโปรแกรม รวมถึงถูกติดตั้งมัลแวร์ลงในเครื่องได้ด้วย

ณ ขณะที่เขียนข่าว ปลั๊กอิน LastPass ใน Chrome ถูกแก้ไขช่องโหว่แล้ว แต่ใน Firefox ยังอยู่ระหว่างการแก้ไข ผู้ใช้ LastPass ควรปิดการใช้งานปลั๊กอินบน Firefox ไปก่อนชั่วคราวจนกว่าจะมีอัปเดต

<strong>ที่มา:</strong> <a href="http://thcert.co/qgCJgQ">Softpedia</a> l <a href="http://thcert.co/ZhFo3M">The Register</a>  l <a href="https://www.thaicert.or.th/newsbite/2017-03-22-02.html#2017-03-22-02">ThaiCERT</a>