<div class="td-post-featured-image"><a class="td-modal-image" href="https://www.enterpriseitpro.net/wp-content/uploads/2019/04/Microsoft-Chromnium-Browser-770x515-1.jpg" data-caption=""><img class="entry-thumb td-animation-stack-type0-2" title="Microsoft-Chromnium-Browser-770x515 (1)" src="https://www.enterpriseitpro.net/wp-content/uploads/2019/04/Microsoft-Chromnium-Browser-770x515-1-640x366.jpg" sizes="(max-width: 640px) 100vw, 640px" srcset="https://www.enterpriseitpro.net/wp-content/uploads/2019/04/Microsoft-Chromnium-Browser-770x515-1-640x366.jpg 640w, https://www.enterpriseitpro.net/wp-content/uploads/2019/04/Microsoft-Chromnium-Browser-770x515-1-300x172.jpg 300w, https://www.enterpriseitpro.net/wp-content/uploads/2019/04/Microsoft-Chromnium-Browser-770x515-1.jpg 680w" alt="" width="640" height="366" /></a></div>
<div class="td-a-rec td-a-rec-id-content_top  "></div>
หลังจากได้ยินข่าวมาหลายเดือน ล่าสุดทางไมโครซอฟท์ก็ได้ออกเวอร์ชั่นทดสอบตัวแรกของบราวเซอร์ <strong>Edge</strong> ที่พัฒนาขึ้นจาก <strong>Chromium</strong> สำหรับวินโดวส์ 10 แบบ 64 บิต ซึ่ง Edge รุ่นล่าสุดนี้เป็นการปฏิวัติตั้งแต่รากฐานเลยทีเดียว แม้จะยังไม่มีฟีเจอร์ อินเทอร์เฟซ หรือการรองรับภาษาต่างๆ ที่เหมือนกับรุ่นปกติก็ตาม

โดยไมโครซอฟท์ได้ใส่ Edge รุ่นพรีวิวนี้มากับตัวอัพเดทรายวันหรือ Canary และในเวอร์ชั่นDeveloper ที่อัพเดททุกสัปดาห์ และวางแผนที่จะปล่อยออกมาในรุ่นเบต้าสำหรับวินโดวส์ 7, 8.1 และเครื่องแมคในอนาคตอันใกล้ด้วย

Edge สายพันธุ์โครเมียมนี้มีลุคแอนด์ฟีลเหมือน <strong>Chrome</strong> มาก ยกเว้นการที่มีฟีดข่าวของ MSN ติดมาด้วย สำหรับผู้ที่สนใจบราวเซอร์รุ่นทดสอบนี้สามารถดาวน์โหลดมาใช้ได้ก่อนใครจากเว็บ <strong>Microsoft Edge Insider</strong> ทั้งนี้ไมโครซอฟท์แพลนที่จะใส่ฟีเจอร์ที่มีประโยชน์มากมายเข้ามาด้วย เช่น การรองรับ PDF, การทำ Inking บนเว็บ, การกวาดแท๊บหรือ Tab Sweep เป็นต้น

ย้ำว่า Edge ตัวนี้ไม่ได้ทำมาเพื่อให้ใช้งานปกติ เป็นตัวที่ออกมาเพื่อให้นักพัฒนาทดสอบเท่านั้น สำหรับรุ่นเบต้าที่น่าจะนำมาใช้งานได้เป็นผู้เป็นคนก็น่าจะเปิดตัวในช่วงกลางปีหรือครึ่งปีหลัง ซึ่งจะมีฟีเจอร์ที่จำเป็นมากกว่านี้

<strong>ที่มา : <a href="https://www.technotification.com/2019/04/microsoft-releases-first-test-build-of-chromium-based-edge-browser.html" target="_blank" rel="noopener">Technotification</a> , <a href="https://www.enterpriseitpro.net/microsoft-releases-first-test-build-of-chromium-based-edge-browser/?fbclid=IwAR3PP7SFs_OZuZPgAW3GpA7DM6eRf3IbKSsn3jw8pUDzKt3W10lCHRpErII">enterpriseitpro.net</a></strong>