<h1 class="entry-title">Pin to Start – ปักหมุดได้ แม้ไม่ใช่โปรแกรม</h1>
ถึงตอนนี้เชื่อว่าหลายๆ คนน่าจะได้ลองใช้งาน Windows 8 กันบ้างแล้ว ไม่ว่าจะเป็นการลองใช้งานเฉยๆ หรือใช้งานจริงจังก็ตาม สิ่งที่เปลี่ยนแปลงคือ Start Menu หายไป แทนที่ด้วย Start Screen ที่เหมือนกับจะใช้งานสะดวก แต่ปรับแต่งยากอยู่เหมือนกันหากต้องการเพิ่มเอาข้อมูลใดๆ เข้าไป
<a href="http://www.aripfan.com/wp-content/uploads/000.png"><img class="  wp-image-23314 aligncenter" src="http://www.aripfan.com/wp-content/uploads/000.png" alt="000" width="605" height="249" /></a>
วิธีการที่ง่ายที่สุดสำหรับการเพิ่มไอคอนเข้าไปใน Start Screen ก็คือการคลิกขวาที่ไอคอนโปรแกรม หรือ Shortcut ต่างๆ แล้วเลือก Pin to Start หรือ Pin to Taskbar (แถบเปิดโปรแกรมด้านล่าง) แต่สำหรับไฟล์บางประเภท จะไม่มีคำสั่ง Pin to … ขึ้นมาให้เลือก แต่เราก็ยังสามารถนำเอาไอคอนไปยัดไว้ที่ Start Screen ได้เช่นเดียวกัน

<a href="http://www.aripfan.com/wp-content/uploads/00118.png"><img class=" size-full wp-image-23315 aligncenter" src="http://www.aripfan.com/wp-content/uploads/00118.png" alt="001" width="398" height="424" /></a>
1. เริ่มต้นให้ไปที่ไฟล์ที่เราต้องการก่อน ในที่นี้เลือกเป็นไฟล์ .Bat ที่บรรจุคำสั่ง Script เอาไว้ ซึ่งคลิกขวาแล้ว พบว่าไม่มีคำสั่ง Pin to Start ให้เลือก
<a href="http://www.aripfan.com/wp-content/uploads/00217.png"><img class="  wp-image-23316 aligncenter" src="http://www.aripfan.com/wp-content/uploads/00217.png" alt="002" width="435" height="221" /></a>
2. ให้ทำการคลิกขวาแล้วลากออกมาวางไว้ข้างๆ กัน จะเห็นว่ามีเมนูปรากฏขึ้นมา คราวนี้ให้เลือก Create Shortcut ก่อน (อย่าเพิ่งคิดว่ามี Shortcut แล้วจะ Pin to Start ได้นะครับ ยังคงไม่ได้เหมือนเดิม
<a href="http://www.aripfan.com/wp-content/uploads/00315.png"><img class="  wp-image-23317 aligncenter" src="http://www.aripfan.com/wp-content/uploads/00315.png" alt="003" width="497" height="350" /></a>
3. เปิด Windows Explorer ขึ้นมา แล้วไปที่ C:\ProgramData\Microsoft\Windows\Start Menu\Programs ซึ่งนี่คือที่เก็บไฟล์ Shortcut ทั้งหมดของ Start Menu หรือ Start Screen นั่นเอง

<a href="http://www.aripfan.com/wp-content/uploads/Tip.png"><img class="  wp-image-23313 aligncenter" src="http://www.aripfan.com/wp-content/uploads/Tip.png" alt="Tip" width="611" height="242" /></a>
**Tips: หากต้องการเข้าไปยังโฟลเดอร์ที่เก็บ Shortcut เอาไว้อย่างรวดเร็ว ให้ไปที่ Start Screen คลิกขวาเลือก All App จากนั้นคลิกขวาที่ไอคอนใดก็ได้ แล้วเลือก Open file location แค่นี้ก็เรียบร้อย

<a href="http://www.aripfan.com/wp-content/uploads/00414.png"><img class="  wp-image-23318 aligncenter" src="http://www.aripfan.com/wp-content/uploads/00414.png" alt="004" width="627" height="135" /></a>
4. ให้ทำการก๊อบปี้ Shortcut ที่เราสร้างไว้ เอาไว้ที่โฟลเดอร์ของ Start Menu ที่เราเปิดเอาไว้ จากนั้นเปลี่ยนชื่อไฟล์ Shortcut ให้เป็นไปตามที่เราต้องการได้เลย
<a href="http://www.aripfan.com/wp-content/uploads/0057.png"><img class="  wp-image-23319 aligncenter" src="http://www.aripfan.com/wp-content/uploads/0057.png" alt="005" width="556" height="634" /></a>

<a href="http://www.aripfan.com/wp-content/uploads/0068.png"><img class="  wp-image-23320 aligncenter" src="http://www.aripfan.com/wp-content/uploads/0068.png" alt="006" width="613" height="344" /></a>5. ยังครับ ยังไม่จบ เมื่อทำเรียบร้อยแล้ว คราวนี้เราไปที่ Start Screen &gt; All Apps แล้วหาไอคอนโปรแกรมที่เราใส่เพิ่มไว้ ถ้าพอใจแค่นี้ก็สามารถหยุดได้เลย แต่ถ้าต้องการให้มันไปอยู่หน้าแรกก็คลิกขวาแล้วเลือก Pin to Start มันก็จะไปอยู่ Start Screen หน้าแรกแล้ว

เนื่องจากไฟล์ที่เราสร้างเป็น Shortcut ดังนั้นถ้าเราย้ายไฟล์ต้นฉบับไปเก็บไว้ที่อื่น อาจจะส่งผลให้มันไม่ทำงานได้เหมือนกัน ดังนั้นควรหาที่เก็บไฟล์ที่จะเรียกใช้ให้เป็นระเบียบเรียบร้อยก่อน แล้วค่อยไปสร้าง Shortcut

<strong>ที่มา: <a href="http://www.aripfan.com/pin-to-start-%E0%B8%9B%E0%B8%B1%E0%B8%81%E0%B8%AB%E0%B8%A1%E0%B8%B8%E0%B8%94%E0%B9%84%E0%B8%94%E0%B9%89-%E0%B9%81%E0%B8%A1%E0%B9%89%E0%B9%84%E0%B8%A1%E0%B9%88%E0%B9%83%E0%B8%8A%E0%B9%88/">COMTODAY</a></strong>