<h5>World Password Day - ผู้ใช้ส่วนใหญ่ยังตั้งรหัสผ่านที่เดาได้ง่าย ใช้รหัสผ่านเดียวกันในหลายระบบ</h5>
World Password Day คือวันที่ 4 พฤษภาคมของทุกปี เป็นวันที่กระตุ้นให้ผู้ใช้ให้ความสำคัญกับการรักษาความมั่นคงปลอดภัยของรหัสผ่าน (<a href="https://passwordday.org/">https://passwordday.org</a>) การบริหารจัดการรหัสผ่านให้ปลอดภัย ประกอบด้วยหลักการสำคัญ 4 อย่าง คือ
<ol>
 	<li>ตั้งรหัสผ่านที่มีความปลอดภัย คาดเดาได้ยาก</li>
 	<li>ใช้รหัสผ่านที่แตกต่างกันในแต่ละบริการ</li>
 	<li>ใช้โปรแกรมช่วยจัดการรหัสผ่าน (password manager)</li>
 	<li>เปิดใช้งานการยืนยันตัวตนแบบหลายชั้น (multi-factor authentication)</li>
</ol>
จากสถิติผลสำรวจความมั่นคงปลอดภัยของรหัสผ่าน พบข้อมูลน่าสนใจดังนี้
<ul>
 	<li>บริการที่ถูกแฮกในปีที่ผ่านมา 81% เกิดจากการบริหารจัดการรหัสผ่านที่ไม่ปลอดภัย</li>
 	<li>ผู้ใช้ 70% มีรหัสผ่านหลักๆ อยู่แค่ 7 รายการ แต่นำมาวนใช้กับทุกบริการที่สมัคร</li>
 	<li>แม้แต่คนที่ทำงานด้านความมั่นคงปลอดภัยเอง มีถึง 53% ที่ไม่ได้เปลี่ยนรหัสผ่านบัญชีโซเชียลมีเดียในปีที่ผ่านมา และมีถึง 20% ที่ไม่เคยเปลี่ยนรหัสผ่านเลยตั้งแต่ตอนสมัคร</li>
</ul>
การดูแลรักษารหัสผ่านอย่างมั่นคงปลอดภัยเป็นสิ่งสำคัญที่ช่วยป้องกันไม่ให้ตกเป็นเหยื่อถูกเจาะระบบขโมยข้อมูลหรือถูกสวมรอยบัญชีไปสร้างความเสียหายได้ ผู้ใช้ควรตรวจสอบการตั้งค่าความปลอดภัยเพื่อรักษาบัญชี

<strong>ที่มา:</strong> <a href="http://thcert.co/pQRbGO">Dark Reading</a> l<a href="https://www.thaicert.or.th/newsbite/2017-05-03-03.html#2017-05-03-03"> ThaiCERT</a>

&nbsp;