แบบนี้มันเจ๋งมาก Plotagraph Pro เปลี่ยนภาพนิ่ง เป็นภาพเคลื่อนไหวอย่างหรู

<iframe src="https://www.youtube.com/embed/J54Ew2ymqMA" width="600" height="338" frameborder="0" scrolling="no" allowfullscreen="allowfullscreen"></iframe>

เทคนิคการสร้างภาพเคลื่อนไหวแบบ Cinemagraphs มันดึงดูดสายตามาก แต่ก็ต้องใช้เวลาและมีกระบวนการทำที่ยุ่งยาก <strong>แต่โปรแกรมตัวใหม่ที่สร้างขึ้นโดยความร่วมมือกันของตากล้องระดับมืออาชีพ กับศิลปิน ทำให้การเปลี่ยนภาพนิ่งเป็นภาพเคลื่อนไหวได้อย่างง่ายดาย</strong> มันสามารถเปลี่ยนภาพนิ่งภาพเดียว ให้กลายเป็นภาพเคลื่อนไหวแบบ GIF ที่มีความยาวตั้งแต่ 5 - 30 นาทีเลยทีเดียว
<p id="dtads-in-content-1469760215420-jzpn">ภาพเคลื่อนไหว Cinemagraphs แบบเดิมๆ นั้นสร้างขึ้นมาจากต้นฉบับที่เป็นไฟล์วีดีโอ แต่โปรแกรมแต่งภาพตัวใหม่ที่มีชื่อว่า <strong>Plotagraph Pro สามารถเปลี่ยนภาพนิ่งเพียงภาพเดียว ให้กลายเป็นภาพเคลื่อนไหวที่สุดอลังการได้เลย ลดความยุ่งยากในการถ่ายทำวีดีโอไปได้อย่างมากมาย</strong> และเปิดโอกาสให้สามารถนำภาพถ่ายที่มีอยู่แล้ว หรือภาพในประวัติศาสตร์มานำเสนอในรูปแบบของภาพเคลื่อนไหวที่น่าตื่นตา</p>
<img title="แบบนี้มันเจ๋งมาก Plotagraph Pro เปลี่ยนภาพนิ่ง เป็นภาพเคลื่อนไหวอย่างหรู" src="http://www.thaiware.com/upload_misc/news/2016_07/728x409/8304_160729103051UV.gif" alt="แบบนี้มันเจ๋งมาก Plotagraph Pro เปลี่ยนภาพนิ่ง เป็นภาพเคลื่อนไหวอย่างหรู" />

Plotagraph Pro เป็นโปรแกรมแบบ Web-based นั่นหมายความว่า คุณต้องอัพโหลดภาพขึ้นไปบนเว็บเพื่อทำการตกแต่ง<strong>โดยที่โปรแกรมจะให้คุณมาร์กวัตถุในภาพที่ต้องอยู่นิ่ง (ตัวบ้าน) จากนั้นก็กำหนดรูปแบบการเคลื่อนไหวของทุ่งหญ้าและท้องฟ้า</strong> และความพิเศษที่มีเหนือการทำภาพ Cinemagraph แบบเดิมๆ คือ การสร้างการเคลื่อนไหวให้กับวัตถุที่อยู่นิ่งๆ ได้ ตัวอย่างเช่นภาพถ้วยซุป มันสามารถทำให้น้ำซุปในถ้วยหมุนวนไปมา ช่วยให้แบรนด์สามารถนำเสนอภาพสินค้าได้น่าสนใจมากกว่าเดิม

<img title="แบบนี้มันเจ๋งมาก Plotagraph Pro เปลี่ยนภาพนิ่ง เป็นภาพเคลื่อนไหวอย่างหรู" src="http://www.thaiware.com/upload_misc/news/2016_07/728x409/8304_160729102946ZI.gif" alt="แบบนี้มันเจ๋งมาก Plotagraph Pro เปลี่ยนภาพนิ่ง เป็นภาพเคลื่อนไหวอย่างหรู" />

และต้องบอกว่าไม่ธรรมดาเลย เพราะแบรนด์ใหญ่หลายๆ เจ้า อาทิ Chevrolet, Coca-Cola, Pepsi และ Airbnb ได้เลือกใช้บริการของ Plotagraph Pro เพื่อนำเสนอภาพสินค้าด้วยมุมมองและความคิดสร้างสรรค์ใหม่ๆ "เพราะภาพเคลื่อนไหวแบบใหม่นี้ กำลังเป็นอะไรที่อยู่ในกระแส" นาย Troy Plota ดำรงตำแหน่ง CEO ของ Plotagraph Pro ได้กล่าวไว้

<strong>ใครที่ทำงานอยู่ในแวดวงโฆษณา และอยากหาวิธีใหม่ๆ ในการนำเสนอผลงาน ลองแวะไปดูข้อมูลเพิ่มเติมได้ที่เว็บไซต์ของ Plotagraph Pro เลยครับ</strong> แต่บอกไว้ก่อนเลยว่าบริการเจ๋งๆ แบบนี้ไม่มีให้ใช้ฟรีอย่างแน่นอน

<strong>ที่มา: <a href="http://www.digitaltrends.com/photography/plotagraph-pro-beta/" target="_blank" rel="nofollow">www.digitaltrends.com</a></strong>