ใครที่เคยประสบปัญหาเข้าเว็บแล้วแยกไม่ออกว่าลิงก์ไหนบนหน้าเว็บเป็นโฆษณา อันไหนคือการแจ้งเตือนจากระบบคอมพิวเตอร์ของเราจริงๆ ตอนนี้ Google ได้ทำการแก้ไขปัญหาดังกล่าวด้วยฟีเจอร์ใหม่ใน Chrome 71 เป็นที่เรียบร้อยแล้ว

Chrome 71 มาพร้อมกับคุณสมบัติในการปิดกั้นเว็บไซต์ที่มีโฆษณาที่ออกแบบมาเพื่อตั้งใจหลอกให้ผู้ใช้คลิกด้วยวิธีการอันไร้ซึ่งอารยธรรม อย่างเช่น โฆษณาที่ทำหน้าตาเหมือนกับการแจ้งเตือนของวินโดวส์, โฆษณาที่มีปุ่มปิดหน้าต่าง แต่อันที่จริงเป็นปุ่มปลอม พอคลิกมันก็เปิดลิงก์ใหม่ขึ้นมาทันที ฯลฯ ทาง Google ได้เผยรายละเอียดว่า เว็บไซต์ที่ใช้เทคนิคดังกล่าวจะยังสามารถเข้าได้ตามปกติ โดยมีเวลา 30 วัน ในการลบการกระทำดังกล่าวออกจากเว็บไซต์

นอกจากนี้ ใน Chrome 71 ยังมีระบบรักษาความปลอดภัยที่ดีขึ้น โดยมันสามารถแจ้งเตือนให้ผู้ใช้ทราบ หากเว็บไซต์ดังกล่าวมีการใช้จ่ายแอบแฝงที่แท้จริงเอาไว้ อย่างเช่น ใส่ระบบสมัครสมาชิกโดยไม่บอกให้ผู้ใช้ทราบ เป็นต้น

ตอนนี้ Chrome 71 สามารถอัพเดทเพื่อใช้งานได้แล้วบนระบบปฏิบัติการ Windows, Mac และ Linux ส่วน iOS และ Android จะได้รับการอัพเดทให้ใช้งานได้ในเร็วๆ นี้

<strong>ที่มา : </strong><a href="https://www.engadget.com/2018/12/05/chrome-71-blocks-ads-on-deceptive-websites/" target="_blank" rel="nofollow noopener">www.engadget.com</a> , <a href="https://news.thaiware.com/15242.html">THAIWARE</a>