<h1><span class="headnews"><strong><span style="font-size: medium;">คอมพิวเตอร์กว่า 1.65 ล้านเครื่องถูกแฮกใช้ขุดเงินดิจิทัล WordPress, Joomla ตกเป็นเป้าการโจมตี</span></strong></span></h1>
Kaspersky Lab ออกรายงานสถิติมัลแวร์ในช่วง 9 เดือนแรกของปี 2560 โดยพบว่าคอมพิวเตอร์ทั่วโลกกว่า 1.65 ล้านเครื่องถูกแฮกฝังมัลแวร์ที่ใช้ขุดเงินดิจิทัล (Cryptocurrency) สกุลเงินส่วนใหญ่เป็น Zcash และ Monero เงินที่ได้จากการใช้มัลแวร์ช่วยขุดรวมแล้วประมาณ 75,000 ดอลลาร์ต่อปี

ทีมนักวิจัยจาก IBM X-Force ได้เผยแพร่รายงานผลวิเคราะห์การโจมตีในลักษณะนี้เช่นเดียวกัน โดยเป็นการรวบรวมข้อมูลจากฝั่งเซิร์ฟเวอร์และระบบที่ใช้ในองค์กรขนาดใหญ่ (ของ Kaspersky เป็นสถิติจากเครื่องคอมพิวเตอร์ทั่วไป) จากข้อมูลของ IBM พบว่า เซิร์ฟเวอร์ที่ใช้งานซอฟต์แวร์อย่าง WordPress, Joomla หรือ JBoss มักจะตกเป็นเป้าหมายของการโจมตี โดยจะเป็นการฝังมัลแวร์ชื่อ Minerd หรือ kworker เพื่อใช้ขุดเงิน

การแฮกเครื่องคอมพิวเตอร์หรืออุปกรณ์ที่สามารถเชื่อมต่ออินเทอร์เน็ตได้ (Internet of Things) เพื่อใช้ติดตั้งมัลแวร์ขุดเงินดิจิทัลนั้นเริ่มได้รับความนิยมมากขึ้น เนื่องจากเงินเหล่านี้สามารถปกปิดข้อมูลเจ้าของบัญชี และสามารถนำไปใช้ในตลาดมืดได้โดยตรวจสอบติดตามได้ยาก ผู้ใช้หรือผู้ดูแลระบบควรตรวจสอบความผิดปกติ เช่น โพรเซสที่ใช้ CPU สูง เพื่อป้องกันการถูกนำเครื่องคอมพิวเตอร์มาใช้โดยไม่ได้รับอนุญาต

<strong>ที่มา:</strong> <a href="http://thcert.co/djj8Q2">Bleeping Computer l</a> <a href="http://thcert.co/Jr91nM">Bleeping Computer</a> | <a href="https://www.thaicert.or.th/newsbite/2017-09-25-02.html#2017-09-25-02">ThaiCERT</a>

&nbsp;