Cisco ได้ประกาศแพตช์อุดช่องโหว่ระดับรุนแรงสูงบนซอฟต์แวร์ IOS XE ซึ่งเป็นช่องโหว่ Cross-site request forgery (CSRF) บน Web UI ที่ทำให้คนร้ายสามารถเข้าไปปฏิบัติการอันตรายในระดับสิทธิ์ของเหยื่อที่กำลังล็อกอินใช้งานได้
<figure class="wp-block-image"><img class="wp-image-13230 tie-appear" src="https://www.techtalkthai.com/wp-content/uploads/2016/04/ttt_patch_for_cisco-Visual_Generation-600x300.jpg" sizes="(max-width: 600px) 100vw, 600px" srcset="https://www.techtalkthai.com/wp-content/uploads/2016/04/ttt_patch_for_cisco-Visual_Generation-600x300.jpg 600w, https://www.techtalkthai.com/wp-content/uploads/2016/04/ttt_patch_for_cisco-Visual_Generation-300x150.jpg 300w, https://www.techtalkthai.com/wp-content/uploads/2016/04/ttt_patch_for_cisco-Visual_Generation-768x384.jpg 768w, https://www.techtalkthai.com/wp-content/uploads/2016/04/ttt_patch_for_cisco-Visual_Generation-660x330.jpg 660w, https://www.techtalkthai.com/wp-content/uploads/2016/04/ttt_patch_for_cisco-Visual_Generation.jpg 1000w" alt="" /><figcaption>Credit: Visual Generation/ShutterStock</figcaption></figure>
ช่องโหว่หมายเลขอ้างอิง CVE-2019-1904 ถูกตั้งระดับความรุนแรงไว้ที่ 8.8/10 โดย Cisco กล่าวใน <a href="https://tools.cisco.com/security/center/content/CiscoSecurityAdvisory/cisco-sa-20190612-iosxe-csrf">Advisory</a>ว่า “<em>กระบวนการป้องกัน CSRF ทำได้ไม่ดีเพียงพอบน web UI ในอุปกรณ์ที่ได้รับผลกระทบซึ่งคนร้ายสามารถล่อลวงผู้ใช้ด้วยลิงก์อันตรายเพื่อทำให้เกิดการใช้งานช่องโหว่ได้</em>” หากทำได้สำเร็จคนร้ายจะสามารถเข้าไปปฏิบัติการอันตรายบนอุปกรณ์ที่ได้รับผลกระทบในระดับสิทธิ์ของเหยื่อรายนั้น ทั้งนี้ช่องโหว่จะมีโอกาสเกิดกับระบบที่มีฟีเจอร์ HTTP Server รันอยู่แต่ซอฟต์แวร์บางเวอร์ชันอาจไม่ได้เปิดฟีเจอร์นี้ไว้เป็นค่าพื้นฐาน ดังนั้นหมายความว่าช่องโหว่อาจปรากฏในซอฟต์แวร์หลายเวอร์ชัน

สำหรับการตรวจสอบ Cisco ได้แนะนำเครื่องมือที่ชื่อ <a href="https://tools.cisco.com/security/center/softwarechecker.x">Software Checker</a> เพื่อตรวจสอบช่องโหว่ต่างๆ บน IOS XE ไม่ได้จำกัดแค่ช่องโหว่นี้ (เป็นหน้าเว็บใส่ข้อมูลตรวจสอบไม่ต้องติดตั้งอะไร) อย่างไรก็ดีผู้ใช้งานที่ได้รับผลกระทบสามารถใช้คำสั่งปิดฟีเจอร์ HTTP Server เพื่อบรรเทาปัญหาได้คือ ‘no ip http server’ หรือ ‘no ip http secure-server’ ในหน้า Global config และหากพบว่ามีการเปิดทั้ง http server และ http-secure server ก็ต้องปิดทั้ง 2 ตัว แต่หากเป็นไปได้ทาง Cisco ได้แนะนำให้อัปเดตแพตช์ครับ

<strong>ที่มา</strong><em> :  </em><a href="https://www.bleepingcomputer.com/news/security/cisco-ios-xe-software-receives-fix-against-high-severity-flaw/"><em>https://www.bleepingcomputer.com/news/security/cisco-ios-xe-software-receives-fix-against-high-severity-flaw/</em></a><em> , <a href="https://www.techtalkthai.com/cisco-patches-csrf-in-ios-xe-software/?fbclid=IwAR3kIAQmFwxeMVjF2yrK0Rq3GPdscTPgNyXBl5ugURLBSIbPjor3-UgMTpA">https://www.techtalkthai.com/cisco-patches-csrf-in-ios-xe-software/?fbclid=IwAR3kIAQmFwxeMVjF2yrK0Rq3GPdscTPgNyXBl5ugURLBSIbPjor3-UgMTpA</a></em>