ช่วงนี้หลายคนคงได้ยินข่าวเกี่ยวกับเว็บไซต์ชื่อดังถูกโจมตีจนระบบล่ม หรือเซิร์ฟเวอร์หลายเครื่องถูกหลอกให้ขุดเหรียญเงินดิจิทัลโดย Botnet จำนวนมหาศาล โพสต์นี้เราจะมาทำความเข้าใจกันครับว่า Botnet คืออะไร และมีวิธีการป้องกันอย่างไร

Botnet เป็นกลุ่มของอุปกรณ์ที่ติดมัลแวร์และถูกเปลี่ยนเป็น Bot (ย่อมาจาก Robot) ไม่ว่าจะเป็นอุปกรณ์คอมพิวเตอร์ เว็บแคม เราท์เตอร์ หรืออุปกรณ์ IoT อื่นๆ ในบ้านของเรา เพื่อรอรับคำสั่งจากแฮ็กเกอร์ โดยแฮ็กเกอร์จะนำ Botnet ที่มีไปใช้ในแคมเปญการโจมตีขนาดใหญ่ เช่น DDoS อย่างกรณีของ Mirai Botnet ที่โด่งดังเมื่อ 2 ปีก่อนซึ่งใช้ Botnet กว่า 300,000 เครื่องในการถล่มระบบของ Netflix, Twitter หรือ Reddit
<h2>แล้วเราจะป้องกัน Botnet ได้อย่างไร</h2>
1. เปลี่ยนรหัสผ่านของอุปกรณ์ – อุปกรณ์ IoT ที่ใช้รหัสผ่านดั้งเดิมจากโรงงานมักถูกแฮกแล้วเปลี่ยนเป็น Botnet ได้ง่าย
2. อัปเดตซอฟต์แวร์สม่ำเสมอ – เพื่ออุดช่องโหว่ไม่ให้แฮกเกอร์ใช้โจมตีอุปกรณ์
3. ใช้ Firewall – Firewall ปัจจุบันช่วยตรวจจับทราฟฟิกไม่พึงประสงค์และป้องกันการโจมตีอุปกรณ์ในระบบเครือข่ายจากแฮกเกอร์
4. แยกวงอุปกรณ์ IoT ออกมา – แทนที่จะรวมอุปกรณ์ IoT ไว้ในเครือข่ายหลัก ให้สร้างเครือข่ายสำหรับอุปกรณ์ IoT โดยเฉพาะขึ้นมา และไม่มีการแชร์ข้อมูลข้ามเครือข่าย เมื่ออุปกรณ์ IoT ถูกโจมตี เครือข่ายหลักจะไม่ได้รับผลกระทบ
5. ควรระมัดระวังในการใช้งานอินเทอร์เน็ต – หลีกเลี่ยงการเข้าถึงเว็บโป๊หรือเว็บการพนัน ไม่กดโฆษณาที่ดูให้ผลตอบแทนเกินจริง รวมไปถึงติดตั้งโปรแกรม Antivirus และ Adblocker เพื่อป้องกันการลอบขุดเหรียญเงินดิจิทัล

<strong>ที่มา</strong>: <a href="https://securingtomorrow.mcafee.com/consumer/consumer-threat-notices/what-is-botnet/" target="_blank" rel="noopener">https://securingtomorrow.mcafee.com/consumer/consumer-threat-notices/what-is-botnet/</a> l <a href="https://www.catcyfence.com/it-security/it-360/what-is-botnet/">catcyfence</a>