<h1 class="title"><a href="https://www.it24hrs.com/2017/secure-homes-wi-fi-5-ways/" data-wpel-link="internal">5 วิธี ที่ช่วยให้ Wi-Fi ส่วนตัวภายในบ้าน ปลอดภัย</a></h1>
<div class="entry">

ใครที่สมัครเน็ตบ้านไว้ใช้อินเทอร์เน็ตความเร็วสูงแบบไร้สายผ่านทาง <strong>Wi-Fi</strong> ซึ่งคุณสามารถรับชม content ทางอินเทอร์เน็ตทั้งทางคอมพิวเตอร์ สมาร์ทโฟน และแท็บเล็ต รวมทั้งกล่อง set top box IPTV ด้วย แต่คุณแน่ใจหรือเปล่าว่า <strong>Wi-Fi</strong> ภายในบ้านคุณปลอดภัยจริงๆ บทความนี้เลยนำเสนอ 5 วิธีที่ทำให้<strong> Wi-Fi</strong> ส่วนตัวภายในบ้าน ปลอดภัยขึ้น ซึ่งเจ้าของบ้านที่สมัครเน็ตจากผู้ให้บริการเน็ตควรตรวจสอบดังนี้<span id="more-63778"></span>
<h4>1. ตั้งค่าและอัปเดต Router ให้เป็นเวอร์ชั่นใหม่อยู่เสมอ</h4>
<a href="https://www.it24hrs.com/2017/secure-homes-wi-fi-5-ways/secure-homes-wi-fi-5-ways-1/" rel="attachment wp-att-63780" data-wpel-link="internal"><img class="aligncenter wp-image-63780" src="https://www.it24hrs.com/wp-content/uploads/2017/02/secure-homes-wi-fi-5-ways-1.jpg" alt="secure-homes-wi-fi-5-ways-1" width="387" height="218" /></a>

หากคุณไม่เคยเข้าหน้าตั้งค่า <strong>Router</strong> เลย คุณจะพบคำแนะนำในคู่มืแจกผู้ให้บริการอินเทอร์เน็ต (ISP) ให้ตั้งรหัสผ่านใหม่ เพราะส่วนใหญ่ค่าเริ่มต้นของ Router คือ แค่เชื่อมต่อก็ใช้งาน Wi-Fi ได้เลยซึ่งมีความเสี่ยงมากทั้งเรื่องความปลอดภัย แถมมีคนอื่นอาจแอบมาใช้เน็ตคุณได้ด้วย อีกทั้ง Router ก็มักเป็นเป้าหมายหลักของแฮกเกอร์ที่จะโจมตีเพื่อเข้าถึงตัว Router ไว้สำหรับดักขโมยข้อมูล ดังนั้นควรอัปเดต Router เพื่ออุดช่องโหว่ด้านความปลอดภัย
<h4>2. หมั่นเปลี่ยน Password Wi-Fi ที่ Router เป็นประจำ</h4>
เพื่อความชัวร์เรื่องความปลอดภัยว่า มีแต่สมาชิกในบ้านนี้เท่านั้นที่ได้ใช้งาน ไม่มีคนอื่นๆแอบใช้ <strong>wi-fi</strong> ของเราอยู่
<h4>3. ตั้งค่าซ่อนชื่อ SSID ไม่ให้คนอื่นเห็น</h4>
ในเมื่อเป็นเน็ตส่วนตัวในบ้านก็ควรซ่อน SSID ไม่ให้คนอื่นเห็นไปเลย เพราะการเห็นชื่อ SSID นั้น อาจมีคนอื่นพยายามเชื่อมต่อและแฮกรหัสผ่านเพื่อหวังที่จะใช้งานเน็ต ตลอดจนเข้าถึงเครือข่ายเน็ตบ้านเราได้ ดังนั้นวิธีการที่ควรทำคือ
<ul>
 	<li>ซ่อนชื่อ SSID ซึ่งสามารถทำได้ผ่านทางการตั้งค่าของ Router</li>
 	<li>ระบุ MAC Address เฉพาะเครื่องของสมาชิกในบ้านที่ต้องการเชื่อมต่อเข้ากับ<strong> Wi-Fi</strong> ของเรา</li>
</ul>
<h4>4.ใช้ VPN และซอฟต์แวร์รักษาความปลอดภัย</h4>
<a href="https://www.it24hrs.com/2017/secure-homes-wi-fi-5-ways/secure-homes-wi-fi-5-ways-2/" rel="attachment wp-att-63781" data-wpel-link="internal"><img class="aligncenter wp-image-63781" src="https://www.it24hrs.com/wp-content/uploads/2017/02/secure-homes-wi-fi-5-ways-2.jpg" alt="secure-homes-wi-fi-5-ways-2" width="380" height="214" /></a>

เพื่อป้องกันภัยคุกคามบนโลกอินเทอร์เน็ต ซึ่งพวกไวรัส มัลแวร์ เว็บอันตรายส่วนใหญ่จะโจมตีคอมคุณและเครือข่ายของคุณผ่านทางอินเทอร์เน็ต ดังนั้นควรมีซอฟต์แวร์ด้านความปลอดภัยมาติดตั้งเพื่อตรวจสอบความปลอกภัยภายในคอมพิวเตอร์ของคุณ และควรมี VPN (Virtual Private Network )เครือข่ายเสมือน เพื่อใช้ในการรับส่งข้อมูลทางอินเทอร์เน็ต มีการเข้ารหัสข้อมูลเพื่อป้องกันการถูกแฮกโจรกรรม ทำให้การใช้งานอินเทอร์เน็ตของคุณมีความปลอดภัยมากขึ้น เช่นการซื้อของออนไลน์ การใช้บริการ e-service ต่างๆ และการทำธุรกรรมการเงิน ซึ่งถ้าไม่ใช้ VPN อาจมีความเสี่ยงในการถูกแฮกถูกขโมยข้อมูลระหว่างการใช้เน็ต <strong>Wi-Fi</strong> ได้
<h4>5.เลิกใช้เน็ตก็ปิด Router ได้เลย</h4>
เพื่อไม่ให้ข้อมูลไม่รั่วไหลออกทางเน็ต อย่าลืมว่าในช่วงนี้แอปบน Windows หรือ MacOS ทำงานเบื้องหลังซึ่งส่วนใหญ่ต้องการอินเทอร์เน็ตตลอดเวลา ในเมื่อเราไม่ใช้คอมก็ควรปิดดีกว่า เพราะช่วงนี้แฮกเกอร์ใช้ช่องทางเน็ตในการโจมตีปล่อยมัลแวร์เข้าสู่เครือข่าย ดังนั้นการปิด <strong>Router</strong> ก็ช่วยให้คอมคุณปลอดภัยขึ้นได้

ทั้งหมดนี้คือ 5 วิธีที่ช่วยให้ Wi-Fi ส่วนตัวภายในบ้านปลอดภัย

<strong>ที่มา:</strong> <a class="ext-link" href="http://fieldguide.gizmodo.com/5-easy-ways-to-secure-your-homes-wi-fi-1791604102" target="_blank" rel="nofollow external noopener noreferrer" data-wpel-link="external">GIZMODO </a>

</div>