<div class="td-post-header"><header class="td-post-title">
<h1 class="entry-title">Windows 10 บนพีซี เตรียมรองรับ Windows Holographic ในปีหน้า</h1>
</header></div>
<div class="td-post-content">

<strong>Mixed Reality หรือการผสมผสานระหว่างโลกแห่งความเป็นจริงกับโลกเสมือน </strong>เป็นเทคโนโลยีที่ถูกคาดหมายว่าจะเข้ามามีบทบาทอย่างยิ่งในทุกอุตสาหกรรมในอนาคตอันใกล้นี้ แต่ปัจจุบันการใช้งานร่วมกับคอมพิวเตอร์พีซียังมีข้อจำกัดในเรื่องสเปกที่ส่วนใหญ่ยังไม่รองรับกับเทคโนโลยีดังกล่าว ซึ่ง <strong>Microsoft และ Intel</strong> เห็นพ้องต้องกันว่าพร้อมที่จะสนับสนุนให้คอมพิวเตอร์พีซีรุ่นใหม่ๆ สามารถรองรับ Mixed Reality<strong> </strong>ได้ด้วย

ภายในงาน <a href="http://www.aripfan.com/intel-announces-tools-realsense/" target="_blank">Intel Developer Forum 2016</a> มีการเชิญ Terry Myerson รองประธานบริหารฝ่าย Windows และกลุ่มอุปกรณ์จาก Microsoft มาร่วมให้ข้อมูลถึงความร่วมมือระหว่าง Intel และ Microsoft โดย Terry Myerson เปิดเผยว่าขณะนี้กำลังดำเนินการร่วมกันของสองบริษัทเพื่อกำหนดฮาร์ดแวร์ขั้นต่ำของคอมพิวเตอร์พีซี เพื่อให้รองรับกับ Windows Holographic แพลตฟอร์มที่ใช้กับแว่นตา HoloLens ซึ่งแผนการในขณะนี้ของ Microsoft และ Intel เป็นส่วนหนึ่งในการผลักดันให้ผู้ใช้หันมาใช้ทคโนโลยี Mixed Reality ให้มากขึ้น

นอกจากนี้ Terry Myerson ยังสาธิตการใช้  Windows Holographic ร่วมกับ Intel NUC มินิคอมพิวเตอร์ ซึ่งผลที่ออกมาสามารถแสดงเฟรมเรตได้ถึง 90fps นับเป็นการส่งสัญญาณไปถึงผู้ใช้คอมพิวเตอร์พีซีทั่วไปที่ไม่จำเป็นต้องมีสเปคสูง ก็มีสิทธิ์ในการใช้เทคโนโลยี Mixed reality ได้เช่นกัน

สำหรับรายละเอียดและกลยุทธ์ของ Windows Holographic ทาง Microsoft จะมีการสรุปในงาน WinHEC ที่เซินเจิ้น ประเทศจีน ในเดือนธันวาคม นี้

https://youtu.be/Gu09UWqS8-Q

<strong>อ้างอิงจาก <a href="http://www.theverge.com/2016/8/16/12503868/microsoft-windows-holographic-windows-10-shell-features" target="_blank">TheVerg</a></strong>

&nbsp;

</div>