<h3>TripAdvisor พบผู้ใช้บางรายถูกแฮกบัญชี แจ้งเตือนเปลี่ยนรหัสผ่านด่วน</h3>
TripAdvisor บริการค้นหาเที่ยวบินและที่พัก ได้ประกาศว่าพบผู้ใช้บางรายมีการล็อกอินที่มีลักษณะต้องสงสัยว่าอาจถูกแฮกบัญชี จึงได้รีเซ็ตรหัสผ่านของผู้ใช้ที่ได้รับผลกระทบพร้อมแจ้งให้เปลี่ยนรหัสผ่านใหม่ โดยทาง TripAdvisor ชี้แจงว่าระบบของบริษัทไม่ได้ถูกแฮก แต่ผู้ใช้ที่ถูกแฮกบัญชีอาจใช้รหัสผ่านเดียวกันกับบริการอื่นที่เคยหลุดรั่วออกมาก่อนหน้านี้

ทาง TripAdvisor ไม่ได้ประกาศจำนวนผู้ใช้ที่ถูกโจมตี โดยแจ้งว่าได้ส่งอีเมลไปยังผู้ใช้ที่ได้รับผลกระทบทั้งหมดแล้ว อย่างไรก็ตาม เพื่อความปลอดภัย ผู้ใช้ TripAdvisor อาจพิจารณาเปลี่ยนรหัสผ่านใหม่ที่ไม่ซ้ำกับรหัสผ่านที่ใช้งานในบริการอื่น โดยเข้าไปเปลี่ยนรหัสผ่านได้ที่ <a href="https://www.tripadvisor.com/MemberForgotPassword">https://www.tripadvisor.com/MemberForgotPassword</a>

<strong>ที่มา:</strong> <a href="http://thcert.co/hdFG6n">ZDNet</a> l <a href="https://www.thaicert.or.th/newsbite/2017-05-17-01.html#2017-05-17-01">ThaiCERT</a>