<h4><strong><span style="font-size: medium;">มัลแวร์ DressCode โผล่บน Google Play Store ควบคุมมือถือเพื่อใช้เป็น Botnet</span></strong></h4>
บริษัท CheckPoint รายงานแอปพลิเคชันอันตรายใน Android จำนวนมากกว่า 40 รายการ ปรากฏบน Google Play Store โดยได้เรียกมัลแวร์นี้ว่า "DressCode"

มัลแวร์ DressCode ถูกอัปโหลดขึ้น Google Play Store ครั้งแรกเมื่อเดือนเมษายน 2559 ยอดผู้ติดมัลแวร์รวมแล้วอาจสูงถึง 2 ล้านราย ตัวมัลแวร์เป็นลักษณะ Botnet โดยจะสร้างพร็อกซี่เชื่อมต่อไปยังเครื่องเซิร์ฟเวอร์ควบคุมเพื่อรอรับคำสั่ง นักวิจัยคาดว่าอาจเป็นการใช้ปั่นยอดทราฟฟิกผู้เข้าชมโฆษณาเพื่อหาเงินให้กับผู้สร้างมัลแวร์ หรืออาจใช้ขโมยข้อมูลจากเครื่องที่ตกเป็นเหยื่อ

รายชื่อแอปพลิเคชันมัลแวร์สามารถดูได้จากที่มา ล่าสุดทาง Google ได้ลบแอปพลิเคชันอันตรายเหล่านี้ออกจาก Play Store แล้ว ผู้ใช้งานระบบปฏิบัติการ Android ควรใช้ความระมัดระวังในการติดตั้งแอปพลิเคชัน ตรวจสอบการขอสิทธิ รวมถึงอาจพิจารณาติดตั้งแอนติไวรัสเพื่อช่วยป้องกันอีกชั้นหนึ่ง

<strong>ที่มา:</strong> <a href="http://thcert.co/eqyiz7">Softpedia</a> l <a href="http://thcert.co/gphLgW">CheckPoint</a> l <a href="https://www.thaicert.or.th/newsbite/2016-09-01-01.html#2016-09-01-01">ThaiCert</a>