ระวัง พบ Docker image จำนวนมากไม่ตั้งรหัสผ่านของบัญชี root มาให้ อาจมีความเสี่ยงถูกแฮกได้ โปรดตรวจสอบ

ในการใช้งาน Docker ผู้ใช้สามารถดาวน์โหลดไฟล์ image จาก repository มาติดตั้งและเรียกใช้งานบนเครื่องของตัวเองได้ เมื่อกลางเดือนพฤษภาคม 2562 มีรายงานว่าไฟล์ Docker image จำนวนมากใน Docker Hub ซึ่งเป็น repository ที่ได้รับความนิยมนั้นถูกตั้งค่าแบบไม่ปลอดภัยโดยไม่ได้มีการกำหนดรหัสผ่านของบัญชี root มาให้ ซึ่งอาจก่อให้เกิดความเสี่ยงด้านความมั่นคงปลอดภัยหากนำไปใช้งาน

วิศวกรด้านความมั่นคงปลอดภัยจาก Kenna Security ได้ตรวจสอบ Docker image ที่ได้รับความนิยมจำนวน 1,000 รายการจากเว็บไซต์ Docker Hub โดยได้ตรวจสอบไฟล์ /etc/shadow ในแต่ละ image ว่ามีการตั้งค่ารหัสผ่านของบัญชี root มาให้หรือไม่ ผลการตรวจสอบพบว่า image จำนวน 194 รายการนั้นไม่ได้ถูกกำหนดรหัสผ่านของ root มาให้แต่อย่างใด ซึ่ง image เหล่านี้ถูกดาวน์โหลดไปใช้งานรวมแล้วกว่า 10 ล้านครั้ง รายการ Docker image ที่มีปัญหาสามารถตรวจสอบได้จาก <a href="https://gist.github.com/jgamblin/6015a2020c1de3bc3aab19b361573b7f?fbclid=IwAR24j4JfnxRh8Oy09vjjJh5ElT4H-Wp8rCA6l5F-OVeyxRqVWK6_WcsU0eA" target="_blank" rel="noopener nofollow" data-ft="{&quot;tn&quot;:&quot;-U&quot;}" data-lynx-mode="async" data-lynx-uri="https://l.facebook.com/l.php?u=https%3A%2F%2Fgist.github.com%2Fjgamblin%2F6015a2020c1de3bc3aab19b361573b7f%3Ffbclid%3DIwAR24j4JfnxRh8Oy09vjjJh5ElT4H-Wp8rCA6l5F-OVeyxRqVWK6_WcsU0eA&amp;h=AT03MV_Xv6d-PwUrTZiL4Maa6H1hgwq6ckMRtoFtQh1ElLY0Xakrerkl-d2_XxfVgejFqNf7sLx6vanWgIsJxh1h8tIF58JAn7R_b9h8JMzvLs4U1aFwSwAhV9XPtciL1wzB6QWi_OcIEAyd6wMsu3Tm34je44I6T3pHidxokc56mOgdPhFNq6_yIxoEB--2cN1h1rOBF9utB_abdhT84hNhNor0zUGrL9koFoI-vcqqUCp5YI_t8EKVMsB4zME9pJODxrCSIvp-A3EOBzq1QLwxDnFjcJtaxNoTUxe1jv3SDLnxI1ReqMQpnh2HdjC49SPGep38buunDim820r2YHTblre_FcPIyDwXllRvkQoS30p24tqYwEtw6F6t26kc1J030FlYJFT0JpZxWOdz6NlLslQYwB2k7l4_aDMks3ZmqtS5icjaaigxL4n7P77Os7r1IVM8GH9ZmX-6KE0mx8ebslqxNgUCM9GG9XQbCmigCPfFEb7iQW8TU1yrK1An9C2qIW-W4IEVne1moDFe12OeiMwwy8EenUckKcc5HNYk9UauZwDe7BmTH-yGzhRnCLfYD0DmPPSYTYQr8rQAymnOrt1Ac0AbypYPPYN4XkHibFalaOL-VxNM_fsAxt8N">https://gist.github.com/jg…/6015a2020c1de3bc3aab19b361573b7f</a>ทั้งนี้ รายการดังกล่าวไม่ได้ระบุเวอร์ชันของ image ที่ได้รับผลกระทบ ผู้ใช้ควรตรวจสอบข้อมูลการอัปเดตอีกครั้งเพื่อยืนยัน

อย่างไรก็ตาม ปัญหานี้เป็นลักษณะ security misconfiguration และการโจมตียังทำได้ค่อนข้างจำกัด โดยหลักแล้วจะกระทบก็ต่อเมื่อผู้ใช้ตั้งค่าให้ตัว Docker container นั้นสามารถล็อกอินผ่านบัญชี root ได้ หรือเปิดใช้งาน Linux PAM (Pluggable Authentication Modules) หรือกระบวนการอื่นที่นำข้อมูลจาก /etc/shadow ไปใช้ในการยืนยันตัวตนเพื่อเข้าใช้งานระบบด้วย

ข้อแนะนำ ผู้ที่ใช้งาน Docker ควรตรวจสอบว่า container ที่ใช้งานอยู่นั้นมีการตั้งรหัสผ่านของบัญชี root และหากไม่จำเป็นไม่ควรอนุญาตให้ล็อกอินโดยใช้สิทธิ์ของบัญชี root เพื่อลดความเสี่ยงที่จะถูกโจมตี

ที่มา : <strong>ที่มา:</strong> <a href="http://thcert.co/isxNjG">ZDNet</a>, <a href="http://thcert.co/Kiv7lj">Kenna Security</a>, <a href="https://www.thaicert.or.th/newsbite/2019-05-22-01.html?fbclid=IwAR027E2QxwJBLLH4D--IyS1Q2mTCpIe2UMggphKIWEMTf8urnmuhSPSw63g#2019-05-22-01">ThaiCERT</a>