<h2><span class="headnews"><strong><span style="font-size: medium;">สถิติเว็บไซต์ฟิชชิงครึ่งปีแรกเผย พบมากขึ้นถึง 1.4 ล้านต่อเดือน ส่วนใหญ่มุ่งเป้าผู้ใช้งานบัญชี Google</span></strong></span></h2>
สถิติเว็บไซต์ฟิชชิงครึ่งปีแรกเผย พบมากขึ้นถึง 1.4 ล้านเว็บต่อเดือน ส่วนใหญ่มุ่งเป้าผู้ใช้งานบัญชี Google

บริษัทด้านความมั่นคงปลอดภัยไซเบอร์ Webroot เผยแพร่รายงานสถิติรายไตรมาส Webroot Quarterly Threat Trends Report โดยมีสถิติเกี่ยวกับการโจมตีเว็บไซต์ฟิชชิง (Phishing) ที่น่าสนใจ ดังนี้
<ul>
 	<li>พบจำนวนเว็บไซต์ฟิชชิงสูงขึ้นจากปีก่อนซึ่งพบ 13,000 เว็บไซต์ต่อวัน เป็น 46,000 เว็บไซต์ต่อวันหรือ 1.4 ล้านเว็บไซต์ต่อเดือน</li>
 	<li>เว็บไซต์ฟิชชิงส่วนใหญ่มุ่งโจมตีผู้ใช้งานบัญชี Google โดยมีสัดส่วนถึง 35% ในขณะที่ 4 อันดับรองลงมาคือ Chase (15%), Dropbox (13%), Paypal (10%) และ Facebook (7%)</li>
 	<li>เว็บไซต์ฟิชชิงส่วนใหญ่มีอายุเพียง 4 ถึง 8 ชั่วโมง เพื่อหลบหลีกการตรวจจับที่จะบล็อกเว็บไซต์</li>
</ul>
เว็บไซต์ฟิชชิงถือเป็นปัญหาด้านไซเบอร์ที่สำคัญเพราะส่งผลกระทบผู้ใช้จำนวนมาก โดยเฉพาะหากเป็นบัญชีทางการเงินเช่นบัญชีของเว็บไซต์ธนาคารออนไลน์ ดังนั้นผู้ใช้ควรสังเกตชื่อเว็บไซต์ที่จะล็อกอินทุกครั้ง รวมถึงเปิดการใช้งานยืนยันตัวตนแบบ 2 ขั้นตอนหากทำได้

สำหรับผู้ที่สนใจสามารถศึกษาการเปิดใช้งาน (<a href="https://www.thaicert.or.th/papers/general/2015/pa2015ge001.html">https://www.thaicert.or.th/papers/general/2015/pa2015ge001.html</a>) รวมถึงข้อแนะนำอื่นๆ (<a href="https://www.thaicert.or.th/downloads/files/Phishing_Awareness_2.jpg">https://www.thaicert.or.th/downloads/files/Phishing_Awareness_2.jpg</a>) เพื่อหลีกเลี่ยงการตกเป็นเหยื่อได้ที่เว็บไซต์ไทยเซิร์ต

<strong>ที่มา:</strong> <a href="http://thcert.co/USg8UU">Webroot </a>l <a href="http://thcert.co/oJBLry">Help Net Security</a> | <a href="https://www.thaicert.or.th/newsbite/2017-09-25-01.html#2017-09-25-01">ThaiCERT</a>