Microsoft ประกาศปิดระบบอีบุ๊กอย่างเป็นทางการแล้ว ทั้งระบบขายอีบุ๊กใน Microsoft Store และระบบอ่านอีบุ๊ก ซึ่ง Microsoft จะคืนเงินให้ผู้ที่ซื้อหนังสือไปแล้วทุกคน

Microsoft ระบุว่า ตั้งแต่ 2 เมษายนที่ผ่านมา ระบบอีบุ๊กใน Microsoft Store จะหยุดให้บริการ คือผู้ใช้ไม่สามารถซื้อ เช่า หรือพรีออร์เดอร์อีบุ๊กได้อีก แต่จะยังคงสามารถใช้ Microsoft Edge อ่านหนังสือได้อยู่ และหนังสือที่พรีออร์เดอร์ไปแล้วและมีกำหนดส่งหลังวันที่ 2 เมษายน ก็จะยกเลิกและไม่มีการเรียกเก็บเงินในการพรีออร์เดอร์นั้น

ในเฟสถัดไป Microsoft จะเริ่มหยุดให้บริการระบบอ่านอีบุ๊กด้วยเช่นกัน โดยตั้งแต่เดือนกรกฎาคมนี้จะไม่สามารถอ่านอีบุ๊กได้ Microsoft จะคืนเงินเข้าระบบจ่ายเงินตามวิธีที่ผู้ใช้จ่ายมา แต่ถ้าวิธีจ่ายเงินเดิมนั้นใช้ไม่ได้แล้ว หรือว่าซื้อหนังสือผ่าน gift card นั้น Microsoft จะให้เครดิตบนบัญชี Microsoft สำหรับใช้กับ Microsoft Store ซื้อสินค้าอื่น ๆ แทน โดย Microsoft ระบุว่าจะคืนให้เป็นจำนวนเงินที่ซื้อหนังสือมา

<strong>ที่มา</strong> : <a href="https://support.microsoft.com/en-us/help/4497396">Microsoft Support</a>, <a href="https://www.engadget.com/2019/04/02/microsoft-store-removes-e-books/">Engadget</a>, <a href="https://www.blognone.com/node/109025">blognone</a>

<img src="https://www.blognone.com/sites/default/files/externals/cd2dca8864ec674b8e63afbac8b03979.jpg" alt="No Description" />
ภาพจาก Shutterstock